Comedian Kapil Sharma Netflix aa gulhijje\nކޮމޭޑިއަން ކަޕިލް ޝަރުމާ ނެޓްފްލިކްސް އާ ގުޅިއްޖެ\nކަޕިލް ޝަރުމާ: ނެޓްފްލިކްސް އާ ގުޅިގެން ކުޅޭނީ ފިލްމެއްކަން ނުވަތަ ސީރީޒްއެއްކަން އަދި ނޭނގޭ\nއެކްޓާ-ކޮމޭޑިއަން ކަޕިލް ޝަރުމާ ޑިޖިޓަލް ދުނިޔެއަށް ނުކުންނަން ތައްޔާރު ވެއްޖެ އެވެ. ނަމަވެސް ކަޕިލް ކުޅޭނީ ޚާއްސަ ކޮމެޑީ ފިލްމެއް ނުވަތަ ސީރީޒެއް ކަމެއް އަދި އިއުލާނެއް ނުކުރެ އެވެ.\nކަޕިލް ބުނީ ނެޓްފްލިކްސް އާ ގުޅިގެން އޭނާއަށް ޑިޖިޓަލްކޮށް މަސައްކަތެއް ކުރަން ފެށޭތީ އުފާކުރާ ކަމަށެވެ. ފާއިތުވީ 2020 ވަނަ އަހަރަކީ ވަރަށް އަޑިގުޑަން ގިނަ މަގުތަކަކުން ދަތުރު ކުރަން ޖެހުނު އަހަރެއް ކަމަށާއި އޭނާ ކުރަން އުޅޭ މަސައްކަތުގެ މަގްސަދަކީ ފާއިތުވީ އަހަރު ތަހައްމަލުކުރި ހިތްދަތި ދުވަސްތައް ހަނދާން ނައްތާލާއި އާ އަހަރަކާއެކު އުފާވެރިކަމާއި ހިނިތުންވުމާއި ޕޮޒިޓިވްކަން އެންމެންނަށް ވެސް ގެނެސްދިނުމަށް ކުރާ މަސައްކަތެއް ކަމަށެވެ.\nއޭނާގެ އަސްލު މިޒާޖާ އެއްގޮތަށް މަޖާކޮށް ވާހަކަ ދައްކަމުން ކަޕިލް ބުނީ ސްޓްރީމިންގެ ދުނިޔޭގައި އެންމެ ކުރީގައި އުޅޭ ނެޓްފްލިކްސް އާއެކު މަސައްކަތް ކުރުމަކީ އޭނާ އަބަދުވެސް ވަރަށް ބޭނުންވި ކަމެއް ކަމަށާއި އެ މީހުންގެ ނަންބަރު ނުލިބިގެން އެ ފަރާތާ ނުގުޅިގެން އެ މަސައްކަތް ނުކުރެވި އޮތީ ކަމަށެވެ.\nމި ޕްރޮޖެކްޓަކި އޭނާ ވަރަށް ކުރާ ހިތުން ކުރާ މަސައްކަތެއް ކަމަށާއި އިތުރު ތަފްސީލުތައް ފޭނުންނާ ވަރަށް އަވަހަށް ހިއްސާ ކުރާނެ ކަމަށް ވެސް ކަޕިލް ބުންޏެވެ.\nނެޓްފްލިކްސް އާ ގުޅިގެން ކަޕިލް މަސައްކަތެއް ކުރަން ތައްޔާރު ވެފައިވާކަން އޭނާ އިއުލާންކުރީ ސޯޝަލް މީޑިއާގައި ޝެއާ ކުރި ވީޑިއޯ މެސެޖެއްގަ އެވެ.\nކޮމޭޑިއަން އެއްގެ ގޮތުގައި ކަޕިލް އަށް ބޮޑު މަޝްހޫރު ކަމެއް ލިބުނީ "ދަ ކަޕިލް ޝަރުމާ ޝޯ" އިންނެވެ. މި ޝޯ 2016 އިން ގެނެސްދެމުންދާއިރު އަބަދުވެސް ޓެލެވިޒަން ރޭޓިން ޕޮއިންޓް (ޓީއާރްޕީ) ގެ އެންމެ ކުރީގައި އުޅޭ އެންމެ ގިނަ ބަޔަކު ބަލާ ޝޯތަކުގެ ތެރޭގައި މި ޝޯ ހިމެނެމުން އާދެ އެވެ.\nއެކްޓަރެއްގެ ގޮތުގައި މިހާތަނަށް ދެ ފިލްމެއް ކަޕިލް ވަނީ ކުޅެފަ އެވެ. "ކިސް ކިސްކޯ ޕިޔާރް ކަރޫން" އާއި "ފިރަންގީ" އެވެ.\nއިންޑިއާ ކަޕިލް ޝަރުމާ\nފިލްމަކަށް ސޮއިކުރުވަން ޝާހްރުކް ގޭދޮށު ބަނޑަހަ ޖަހައިގެން\nއިރްފާންގެ ދަރިފުޅު ބާބިލް ވެސް ބޮލީވުޑަށް\nރަންބީރުގެ ބައްޕަގެ ރޯލަށް އެއްބަސްކުރުވީ އަރްޖުން: ބޯނީ


R. Meedhoo ge furathama Sports Academy ge sharafaaieku UMMYD thaareekhge thereah | Fainu Online\nރ. މީދޫގެ ފުރަތަމަ ސްޕޯރޓްސް އެކެޑެމީގެ ޝަރަފާއިއެކު އުއްމީދު ޖަމްޢިއްޔާ ތާރީޚްގެ ތެރެއަށް\nއިބްރާހިމް ފަހީމް 1 ފެބްރުއަރީ 2021, ހޯމަ, 22:48\nރ. މީދޫ އުއްމީދު ޖަމްޢިއްޔާއިން އެރަށުގައި ކުރިޔަށް ގެންދާ، އުއްމީދު ސްޕޯރޓްސް އެކެޑެމީ ރަސްމީކޮަށް ފަށައިފިއެވެ.\nޖުމްލަ 138 ކުދިން ބައިވެރިވެފައިވާ މި އެކެޑެމީގައި، އަންހެން 58، އަދި ފިރިހެން 80 ބައިވެރިން ހިމެނެއެވެ. އެޖަމްޢިއްޔާއިން މަޢުލޫމާތު ދިން ގޮތުަގައި މި އެކެޑެމީގެ މަޤްޞަދަކީ، ރ. މީދޫގެ ކުދިންގެ މެދުގައި ކުޅިވަރުގެ އަޚުލާޤު ކުރިއެރުވުމާއި، ކުދިންގެ މެދުގައި ކުޅިވަރުގެ ހުނަރު ތަރައްޤީކުރުމާއި އަދި ފުރިހަމަ ސިއްޙަތެއްގައި ހެދިބޮޑުވާ ކުދިންތަކެއް އުފެއްދުމެވެ.\n7 އަހަރުން ދަށް، 10 އަހަރުން ދަށް، 13 އަހަރުން ދަށް\nއަދި 16 އަހަރުން ދަށުގެ އުމުރުފުރާ ހިމެނޭގޮތަށް، ފިރިހެން ކުދިންނަށް، ފުޓުބޯޅަ، ވޮލީ ބޯޅަ، ފުޓްސަލް، ބެޑްމިންޓަން އަދި ސްވިމިންގެ ޓްރޭނިންގތައް ބޭއްވުމަށް ހަމަޖެހިފައިވާއިރު، އަންހެން ކުދިންނަށް، ނެޓްބޯޅަ، ހޭންޑް ބޯޅަ، ވޮލީ ބޯޅަ، ބެޑްމިންޓަން، އަދި ސްވިމިން ކުރިޔަށް ދާނެއެވެ.\nއެކެޑެމީ ފެށުމުގެ ރަސްމިއްޔާތުގެ ތެރެއިން - ފޮޓޯ: އުއްމީދު\nމި އެކެޑެމީގައި ކޯޗުންގެ ގޮތުގައި މުޅިންވެސް ހަރަކާތްތެރި ވާނީ ރ. މީދޫގެ ފަރާތްތައް ކަމުގައި އެ ޖަމްޢިއްޔާއިން މަޢުލޫމާތު ދެއެވެ.\nމިއަދު މި އެކެޑެމީ ހުޅުއްވައިދެއްވީ ނ. ހޮޅުދޫ މައި ޔޫޓައިލް ސްޕޯޓްސް އެކެޑަމީގެ ޗެއަރމަން މޫސާ އިބްރާހީމް އަދި ރ. މީދޫ ޕޮލިސް ސްޓޭޝަން ގެ އިންޗަރޖް، ސްޓޭޝަން އިންސްޕެކްޓަރ އޮފް ޕޮލިސް، އިބްރާހީމް ޝުހާދުއެވެ.\nއިތުރު ލިޔުންތައް ރ. މީދޫ ރ. މީދޫ އުއްމީދު ޖަމްޢިއްޔާ\nރ. މީދޫ ފެނަކަ އޮފީހުގެ ބިންގާ އަޅައިފި\nރ. މީދޫ ފުޓްބޯޅަ ޓީމާއި 23 އަހަރުން ދަށުގެ ޤައުމީ ޓީމް އެކުވެރިކަމުގެ މެޗެއް ކުޅެފި\nރ. މީދޫގައި ނިޔަމިކޯހެއް ފަށަނީ\nމީދޫ ކައުންސިލުން ގިނަ ކަންތައްތަކެއް އައުޓްސޯސް ކުރަނީ


Male City Councilge2Muvazzafehgge Maru: Vaki Vegen Dhiya "Mauloomaathuge Hazaanaa"Aaeku Falhukan! - Vaguthu\nމާލެ ސިޓީ ކައުންސިލްގެ ދެ މުވައްޒަފެއްގެ މަރު: ވަކިވެގެން ދިޔަ "މައުލޫމާތުގެ ހަޒާނާ"އާއެކު ފަޅުކަން!\nމާލެ ސިޓީގެ ކުރީގެ މޭޔަރު ޝިފާ މުހައްމަދު ސިފަކުރެއްވި ގޮތުގައި ގެއްލިގެން ދިޔައީ "މައުލޫމާތުގެ ދެ ހަޒާނާ" އެވެ. ސިޓީ ކައުންސިލަށް 20 އަހަރަށްވުރެ ގިނަ ދުވަސް ވަންދެން ހިދުމަތް ކޮށްފައިވާ އާރިފާ އަލީ އާއި މުހައްމަދު ވަހީދު ވަކިވެ ދިޔައީ ކޮވިޑް-19 ބަލީގައި މި މަހުގެ ތެރޭގައެވެ. އިދާރީ ސެކްޝަން ގައި ސުޕަވައިޒަރެއްގެ ގޮތުގައި މަސައްކަތްކުރާ ހަސަން ލުތުފީ ވިދާޅުވީ ދެމީހުންގެ ވަކިވެ ދިޔުމަކީ ކައުންސިލަށް ލިބުނު ނިކަމެތި ކަމެއް ކަމަށެވެ. ކައުންސިލް އޮތީ ސިހުމެއްގެ ތެރޭގައެވެ. އާރިފާ ކުރަމުން އައި މައިގަނޑު މަސައްކަތަކީ ވިހެއުމާއި މަރުވުމުގެ މައުލޫމާތުތައް ފައިލްކުރުމެވެ. ރަށްރަށުން ލިބޭ މައުލޫމާތުތައް އެއްކުރުމުގައި އެންމެ އިސްރޯލެއް އަދާކުރަމުން އައީ އާރިފާއެވެ.\nއުމުރުން 51 އަހަރުގެ އާރިފާ މެއި ނުވަ ވަނަ ދުވަހު ނިޔާވިއިރު، މިދިޔަ އަހަރުން ފެށިގެން ހުރީ ޕޭ ލީވްގައެވެ.\n"ފުދޭ ވަރަކަށް ބަލިކޮށް އުޅުނީ. ވަކި ކަމެއް ދަންނަވާކަށް ނޭގެ. ފުދޭވަރަކަށް ގިނަ ބަލިތަކުގައި އާރިފާވެސް އުޅުއްވީ" ޝިފާ ވިދާޅުވިއެވެ.\nބަށި މުބާރާތްތަކުގައިއާ ޖަމިއްޔާ ޖަމާއަތްތަކުގައި އާރިފާ ވަނީ އިސްރޯލެއް އަދާކޮށްފައެވެ. ޝިފާ ސިފަކުރެއްވި ގޮތުގައި އާރިފާ އަކީ ހުރިހާ މުވައްޒަފުންނާއި ގުޅިގެން މަސައްކަތްކުރަމުން އައި މުވައްޒަފެކެވެ. އާރިފާ ގައިގައި ހުންނަ އެންމެ ހާއްސަ ސިފައެއްގައި ގޮތުގައި ޝިފާ ފާހަގަކުރެއްވީ ތަނުގެ މުވައްޒިފުން އެކަތިގަނޑަކަށް ގެނައުމަށްޓަކައި ކުރާ މަސައްކަތެވެ.\nއަޅުގަނޑުމެންގެ މުވައްޒަފެއް ކަމަށްވާ ޢާރިފާާ ޢަލީ މިއަދުގެ މެންދުރު ކޮވިޑްގައި ވަނީ ނިޔާވެފަ. މަރުޙޫމާގެ އާއިލާއަށް ތައުޒިޔާ ދަންނަވަން.\n— Male' City Council (@MaleCitymv) May 9, 2021\nއިއްޔެ ވަކިވެެގެން ދިޔަ އުމުރުން 59 އަހަރުގެ ވަހީދަކީ 1960 އިން ފެށިގެން މާލޭގައި ވިހާ އެންމެންގެ މައުލޫމާތު ބަލަހައްޓަމުން އައި މުވައްޒަފެވެ. ހުރިހާ މައުލޫމާތުތަކެއް ވަހީދު ރައްކާކޮށްފައި ހުންނަނީ ވަރަށް ފަރުވާތެރިކޮށް ކަމާއެކު ފޮތެއްގެ ސިފައިގައެވެ.\n"ގެއްލިގެން ނުދާ ވަރަށް މައުލޫމާތު ހުންނާނެ ސިޓީ ކައުންސިލްގައި ބައިންޑްކޮށްފައި.އެންމެ ފަހު ދުވަހާ ހަމަޔަށް ވަހީދު ކުރަމުން އައި މަސައްކަތަކީ މައުލޫމާތު ރައްކާތެރިކުރުން" ޝިފާ ވިދާޅުވިއެވެ. ވަހީދު މައުލޫމާތުތައް ރައްކާކޮށްފައި ހުންނަ ގޮތުން، މުހިއްމު ލިޔުމެއް ގެއްލުނަސް ދަތިތަކެއް ދިމާނުވެ ހޯދަން ފަސޭހަވާ ކަމަށް ދާދި ފަހުން މޭޔަރު ކަމުގެ ދައުރު ހަމަވި ޝިފާ "ވަގުތު" އަށް ވިދާޅުވިއެވެ.\nވަހީދުއާ އެންމެ ފަހުން ބައްދަލުވި ދުވަސް ހަނދާނަށް ގެންނަވަމުން ޝިފާ ވިދާޅުވީ، ކައުންސިލްގެ މާހެފުމުގެ ތެރެއިން ބައްދަލުވެ ވަރަށް ގިނަ ވާހަކަތައް ދެކެވުނު ކަމަށެވެ. ވަހީދަކީ ހަކުރު ބަލި ހުންނަ މީހަކަށްވާތިވެ އެ ވާހަކަވެސް ދެކެވުނު ކަމަށް ޝިފާ ވިދާޅުވިއެވެ. އަލަށް އިންތިހާބުވެވަޑައިގެންނެވި މޭޔަރު ޑރ. މުހައްމަދު މުއިއްޒު ކުރައްވާފައިވާ ޓްވީޓެއްގައި ވިދާޅުވީ، ވަހީދަކީ ހިދުމަތްތެރި، ހީވާގީ އަދި ލާމަސީލު މުވައްޒަފެއް ކަމަށެވެ.\nانا للله وانا اليه راجعون. އަލްމަރްހޫމް މުޙައްމަދު ވަޙީދަކީ ވަރަށް ޚިދްމަތްތެރި ، ހީވާގި، ލާމަސީލު މުވައްޒަފެއް. މައްޔިތާއަށް ސުވަރުގޭގެ މަތިވެރިވެގެންވާ ނިޢުމަތް މިންވަރުކޮށްދެއްވަވާ ޢާއިލާއަށް ކެތްތެރިކަން ދެއްވަވާށި. امين @MaleCitymv pic.twitter.com/jfK0k5pfWN\nޝިފާ ވިދާޅުވި ގޮތުގައި އާރިފާއާ ވަހީދުގެ ވަކިވުމަކީ ސިޓީ ކައުންސިލްގެ ތާރީހެއް ގެއްލިގެން ދިޔުމެވެ. މައުލޫމާތުން ފުރިފައިވާ ދެ މީހުން ގެއްލުނީއެވެ. ދެ މީހުންނަކީ ވެސް ގިނަ ދުވަސްތަކެއް މަސައްކަތްކޮށްފައިވާ ބަޔަކަށްވާތިވެ ކައުންސިލަށް އޭގެ ބޮޑު ހުސްކަމެއް އިހްސާސް ކުރެވޭނެ ކަމަށް ކުރީގެ މޭޔަރު ވިދާޅުވިއެވެ.\n"މުޅި ސެކްޝަނަށް އެކަމުގެ އިހްސާސް ކުރެވޭނެކަން ޔަގީން" ޝިފާ ވިދާޅުވިއެވެ.\nހެލްތު މިނިސްޓަރާއި އިބޫ އިސްތިއުފާ!!\nމެއި 22, 2021 21:25\nމެއި 22, 2021 21:37\nމެއި 22, 2021 22:32\nމެއި 22, 2021 22:34\n1977 ވަނަ އަހަރުވެސް ވަހީދަކީ ކިޔަވާ ކުއްޖެއް.\nމެއި 23, 2021 08:22\nކޮވިޑުގައި ކިތަށްމެ ބަޔަކު މަރުވިޔަސް ސަރުކާރަށް އޯކޭ ، ކެނެރީގޭ ޖާހިލު ޖަރުމަނަން އެއަރ އެންބިއުލާންސްގައި އޭނަ ބޭނުން ހުރިހާކަމެއް ސަރުކާރުން ކޮށްދޭ މިހާރު ޖަރުމަނުގައި ޅިޔަނާއެކު އަޗާތަޅަނީ ދިވެހިންގެ ޓެކުސް ފައިސާއިން ބޭނުންވާ އެއްޗެހި ބޯލަ ބޯލަ ....\nމެއި 23, 2021 09:18\nތިޔަދެމަރުގައި ކައުންސިލް އިދާރާގެ އިސްވެރިން ނުވަތަ ސެކްޝަންގެ ވެރިޔާގެ އިހުމާލު ބޮޑެވެ. މުވައްޒަފުންނަށް ރަސްމީގަޑީގައި ނެރެ އަދި އިތުރުގަޑީގައި މަސައްކަތް ކުރަން ހުއްދާދީ އެކަމަށް ހިތްވަރު ދިނުމުންނެވެ. އާރިފާ ނިޔާވުމުންވެސް ދެންތިބި މުވައްޒަފުންނާމެދު ނުވިސްނައި މަސައްކަތު ނުކުންނަށް މަޖްބޫރު ކުރުވީ ހައިރިސްކުގެ ބޭފުޅުންކަން އެނގިތިބެއެވެ. ސެކްޝަނުގެ މުވައްޒަފުން އެކުރާ މުވައްޒަފުންގެ މަސައްކަތަކީ ގޭގައިތިބެގެންވެސް ފަސޭހަކަމާއެކު ކުރެވިދާނެ މަސައްކަތެވެ. ސަރުކާރުން ބާރުއަޅަނީ އަދި އަންގަވަމުންވެސް ދަނީ އެހެންނެވެ.\nމެއި 24, 2021 16:13\nމާތްﷲ އެދެ މަތްޔިތާ ހެޔޮ ރަހުމަތް ލައްވާ ސުވަރުގޭގެ ދާއިމީ ނިއުމަތް މިންވަރު


Nukulhedhey meehunah job centre in jaaga\nޖޮބް ފެއާއެއްގައި ޒުވާނުން ރަޖިސްޓްރީ ކުރަނީ: ޖޮބް ސެންޓަރުގައި ނުކުޅެދުންތެރިކަން ހުންނަ ފަރާތްތައް ރަޖިސްޓްރީ ކުރަން ފުރުސަތު ވަނީ ހުޅުވާލާފަ -- އަވަސް\nނުކުޅެދުންތެރިކަން ހުންނަ ފަރާތްތައް ޖޮބް ސެންޓަރު ޕޯޓަލްގައި ރަސްޓްރީ ކުރެވޭނެ ގޮތް އިކޮނޮމިކް މިނިސްޓްރީން ހަދައިފި އެވެ.\nއިކޮނޮމިކް މިނިސްޓްރީން ހިންގާ ޖޮބް ސެންޓަރު ވެބްސައިޓަށް ބަދަލު ތަކެއް ގެނައުމާ ބެހޭ ގޮތުން، އިކޮނޮމިކް މިނިސްޓަރު ފައްޔާޒު އިސްލާއިމް ވިދާޅުވީ މިހާރު ނުކުޅެދުންތެރިކަން ހުންނަ ފަރާތްތަކަށް ޖޮބް ސެންޓަރުގައި ބައިވެރިވެވޭނެ ކަމަށެވެ.\nޖޮބް ސެންޓަރު ވެބްސައިޓަށް ގެނައި ބަދަލާއެކު ކުރިން ހަމައެކަނި އިނގިރޭސި ބަހުން ހުރިނަމަވެސް މިހާރު ދިވެހި ބަހުންވެސް މި ވެބްސައިޓުން މައުލޫމާތު ހޯދޭނެ އެވެ. އަދި ޖޮބް ސެންޓަރު މެދުވެރިކޮށް ވަޒީފާ ތަކަށް އެދޭ ފަރާތްތަކަށް ފަސޭހަކަމާއެކު އިންޓަވިއު ކުރުމުގެ ފުރުސަތު ވެސް ލިބިގެންދާނެ އެވެ. އަދި މި ޕޯޓަލް މެދުވެރިކޮށް އިންޓަވިއު އަށް ކިޔޭނެ އެވެ.\nޖޮބް ސެންޓަރު ޕޯޓަލް ފަރުމާކޮށްފައިވަނީ ވަޒީފާ ހޯދާ ފަރާތްތަކާއި ވަޒީފާދޭ ފަރާތްތައް ރަޖިސްޓްރީކޮށް ދިމާވާ ޕްލެޓްފޯމްއެއްގެ ގޮތުގަ އެވެ. މި ޕްލެޓްފޯމުން މިހާތަނަށް ކުރަމުން ދިޔަ މައިގަނޑު މަސައްކަތަކީ ވަޒީފާ ގެއްލި ވަޒީފާ އަށް އަސަރު ކުރި މީހުންނަށް އިންކަމް ސްޕޯޓް އެލަވަންސް ދިނުމެވެ.\nފައްޔާޒް އިސްމާއީލް ވަޒީފާ މިނިސްޓްރީ އޮފް އިކޮނޮމިކް ޑިވެލޮޕްެމަންޓް\nއޮޅުވާލުން އޮތް ފްލޯޓިން ސިޓީ ކުރިއަށް


SunOnline: Hakathai ge bill ah aanmunge hiyaalu hoadhan hulhuvaalaifi\nމުއާވިޔަތު އަންވަރު 14 Jul 2020, 15:09\nމޭ، 26، 2020: ރައްޔިތުން މަޖިލީހުގެ ޖަލްސާއެއް -- ފޮޓޯ/ މަޖިލިސް އިދާރާ\nރައްޔިތުންގެ މަޖިލީހަށް ހުށަހަޅާފައިވާ ހަކަތައިގެ ބިލަށް އާންމުންގެ ހިޔާލު ހޯދުމަށް ހުޅުވާލައިފި އެވެ.\nސަރުކާރުގެ ފަރާތުން އިނގުރައިދޫ ދާއިރާގެ މެންބަރު ހަސަން މުހައްމަދު ހުށަހަޅުއްވާފައިވާ ހަކަތައިގެ ބިލް، މިހާރު އޮތީ މަޖިލީހުގެ އެންވައިރުމެންޓް އެންޑް ކްލައިމެޓް ޗޭންޖް ކޮމެޓީގަ އެވެ.\nއެ ކޮމެޓީން ބިލު ދިރާސާ ކުރަމުން އަންނައިރު ބިލަށް ހިޔާލު ހުށަހެޅުމުގެ ފުރުސަތު އަންނަ ހަފްތާގެ އަންގާރަ ދުވަހުގެ 14:00 އާ ހަމައަށް ވަނީ ހުޅުވާލާފަ އެވެ. ހިޔާލު ފޮނުވަން ޖެހޭނީ [email protected] ނުވަތަ ލިޔުމުން މަޖިލީހުގެ އިދާރާއަށެވެ.\nހަކަތައިގެ ބިލެއް ހުށަހަޅާފައިވަނީ ރާއްޖޭގެ މީހުން ދިރިއުޅޭ ހުރިހާ ރަށެއްގައި ވެސް އެކަށީގެންވާ އެގެއްގައި އިތުބާރުހިފޭ އަދި ދެމެހެއްޓެނިވި ގޮތެއްގައި ކަރަންޓުގެ ހިދުމަތް ލިބޭކަން ކަށަވަރު ކުރުމަށް ކަމަށް އެ ބިލްގައި ވަނީ ބުނެފަ އެވެ.\nއެ ބިލު ފާސްވުމުން، ދެމެހެއްޓެނިވި ގޮތެއްގައި ހަކަތަ ބޭނުންކުރުމަށް ހިތްވަރުދީ، އެކަން ކަށަވަރުކުރުމަށްޓަކައި އޮތޯރިޓީން ކަނޑައަޅާ މިންގަނޑުތަކާ އެއްގޮތަށް އަމަލުކުރުމުން ދާކަން ބަލައި މޮނިޓަރކުރެވޭނެ ނިޒާމެއް ގާއިމު ކުރަން ޖެހޭނެ އެވެ.


Rilwan ge report aanmu kurumun libunu faidhaa gina, natheejaa rangalhu: Suood | Mihaaru\nމިދިޔަ އާދިއްތަ ދުވަހު ބޭއްވި ޕްރެސް ކޮންފަރެންސްގައި ރިޔާސީ ކޮމިޝަންގެ ރައީސް ހުސްނުއް ސުއޫދު ވާހަކަ ދައްކަވަނީ. އޭނާ ވިދާޅުވި ގޮތުގައި ރިޕޯޓު ނެރުމުން ނަތީޖާ ރަނގަޅު. --- ފޮޓޯ: ހުސެއިން ވަހީދު/ މިހާރު\nރިލްވާންގެ ރިޕޯޓު އާންމުކުރުމުން ލިބުނު ފައިދާ ގިނަ، ނަތީޖާ ރަނގަޅު: ސުއޫދު\n04 ސެޕްޓެމްބަރ 2019 - 14:19 27 comments\nމަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ތަހުގީގު ކުރަން ރައީސް އިބްރާހިމް މުހައްމަދު ސޯލިހް އުފެއްދެވި ރިޔާސީ ކޮމިޝަނުން އެކުލަވައިލި ރިޕޯޓުގެ "އަޕްޑޭޓެއް" އެ ކޮމިޝަނުން ވަނީ އެމަނިކުފާނަށް އަރުވައިފަ އެވެ. އެއީ ރާއްޖޭގެ މުއައްސަސާއަކުން މިހާތަނަށް ނެރެފައި ނުވާ ފަދަ ތަފްސީލް އަދި ބިރުވެރި ކަންކަން ހިމެނޭ ރިޕޯޓެކެވެ. އެ ރިޕޯޓުގެ ހުލާސާއެއް ރައްޔިތުންގެ މަޖިލިހަށް ވަނީ ހުށަހަޅައިފަ އެވެ.\nރިލްވާނާ ގުޅޭ ތަފްސީލް ޑްރާފްޓް ރައްޔިތުންގެ މަޖިލީހުގެ ރައީސް މުހައްމަދު ނަޝީދާއި ޕާޓީތަކުގެ ޕާލަމެންޓްރީ ގުރޫޕްތަކުގެ ލީޑަރުންނަށް އެރުވުމުން ބޮޑެތި ފާޑުކިޔުން އަމާޒުވެފައި ވަނިކޮށް، ސުއޫދު "މިހާރު" އަށް ވިދާޅުވީ ރިޕޯޓު އާންމު ކުރުމުގެ ސަބަބުން ލިބުނު ފައިދާތައް ގިނަ ކަމަށެވެ. މައުލޫމާތު އާންމު ކުރުމުގެ ސަބަބުން ގިނަ މީހުން އެ ކޮމިޝަނަށް ބަޔާން ދޭން ބޭނުންވާ ކަމަށް އޭނާ ވިދާޅުވި އެވެ. އެހެންވެ، އޭގެ ނަތީޖާ ވަރަށް ރަނގަޅު ކަމަށް ވެސް ސުއޫދު ވިދާޅުވި އެވެ.\n"އަޅުގަނޑުމެންނަށް މައުލޫމާތު އާންމު ކުރުމުގެ ސަބަބުން ގިނަ މީހުންތަކެއް އަތުވެއްޖެ މައުލޫމާތު ދޭން. އިތުރު ކަންކަން އެނގިގެން އެ ވާހަކަތައް ކިޔައި ދޭން އެބަ އާދޭ،" ސުއޫދު ވިދާޅުވި އެވެ.\nސުއޫދު ވިދާޅުވީ ރިޕޯޓުގައި ރައްދުވާ މީހާ ނުވަތަ ތުހުމަތު ކުރާ މީހަކީ ކޮބައިކަން އެނގުމުން، އެ މީހުންނާ ގުޅޭ ގޮތުން އާންމުންނަށް ލިބިފައި ހުރި މައުލޫމާތު ކޮމިޝަނާ ހަމައަށް ގެނެސް ދިނުމަށް އާންމުންނަށް ހިތްވަރު ލިބިފައިވާ ކަމަށެވެ. އަދި އާންމުން އިތުރު މައުލޫމާތު ދިނުމުގެ ސަބަބުން މި މައްސަލައިގައި އިތުރު ހެކިތަކެއް ލިބޭނެ ކަމަށް ގަބޫލު ކުރައްވާ ކަމަށް ވެސް ސުއޫދު ވިދާޅުވި އެވެ.\n"އެހެންވީމާ އަޅުގަނޑުމެންގެ ލޯ ވަރަށް ބޮޑަށް ހުޅުވިއްޖެ. އިތުރު ދިމަދިމާ އަށް ދިއުމަށާއި އިތުރު ލީޑްތަކެއް ލިބިއްޖެ. ލިބުނު ފައިދާ މާ ބޮޑު ކަމަށް އަޅުގަނޑަށް ވިސްނެނީ،" ސުއޫދު ވިދާޅުވި އެވެ.\nމިދިޔަ އާދިއްތަ ދުވަހު ނޫސްވެރިންނާ ބައްދަލުކުރައްވައި ސުއޫދު ވިދާޅުވީ މިހާތަނަށް ލިބިފައިވާ ހެކިތަކަށް ބަލާއިރު ދީނީ ހަރުކަށި ފިކުރުގެ ބަޔަކު ވަނީ ރިލްވާން މަރާލާފައިވާ ކަމަށް ބުނެވޭ ކަމަށެވެ. އެއީ އެކަމަކު، މަރެއް ސާބިތު ކުރަން ބޭނުންވާ ވަރެއް ނޫން ކަމަށް ވެސް ސުއޫދު ވިދާޅުވި އެވެ.\nރިލްވާން ގަދަކަމުން ފޮރުވި ކަމަށް ބުނެ ދެ މީހެއްގެ މައްޗަށް ދައުލަތުން ދައުވާ ކުރި އެވެ. އެކަމަކު އެ ދެ މީހުންގެ މައްޗަށް ކުށް ސާބިތުނުވާ ކަމަށް ކްރިމިނަލް ކޯޓުން ވަނީ މިދިޔަ އަހަރުގެ އޮގަސްޓް މަހު ހުކުމްކޮށްފަ އެވެ. އެކަމަކު، އެ މައްސަލަ މިހާތަނަށް އައިއިރު، ހައި ކޯޓުގައި އިސްތިއުނާފެއް ނުކުރެ އެވެ.\nއިތުރު ލިޔުންތައް ޕޮލިސް މީހުން މެރުން ހުސްނުއް ސުއޫދު (ސުޕްރީމް ކޯޓުގެ ފަނޑިޔާރު) ރިޔާސީ ކޮމިޝަން އަހުމަދު ރިލުވާން


"Ooredoo SAFF Championship" Namah Badhalukoh Ebbasvumugai Soe koffi - Vaguthu\n"އުރީދޫ ސާފް ޗެމްޕިއަންޝިޕް" ނަމަށް ބަދަލުކޮށް އެއްބަސްވުމުގައި ސޮއިކޮށްފި\nއުރީދޫއާއި އެފްއޭއެމް އެއްބަސްވުމުގައި ސޮއިކުރަނީ\nއަންނަ މަހު މާލޭގައި ބާއްވާ ސަރަހައްދީ އެންމެ ބޮޑު ފުޓުބޯޅަ މުބާރާތް ކަމަށްވާ ސާފް ޗެމްޕިއަންޝިޕްގެ ޓައިޓަލް ސްޕޮންސަރަކަށް އުރީދޫ މޯލްޑިވްސް ހަމަޖައްސާ އެއްބަސްވުމުގައި ސޮއިކޮށްފިއެވެ.\nމި އެއްބަސްވުމާއެކު މުބާރާތުގެ ނަމަކަށް ދެން ކިޔާނީ "އުރީދޫ ސާފް ޗެމްޕިއަންޝިޕް 2021" އެވެ. މިއީ ރާއްޖޭގެ ޓެލެކޮމް ކުންފުންޏަކުން މިހާތަނަށް އެއްބަސްވި އެންމެ ބޮޑު މުބާރާތެވެ.\nގައުމީ ފުޓުބޯޅަ ދަނޑުގައި ބޭއްވި ސޮއިކުރުމުގެ ރަސްމިއްޔާތެއްގައި ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) ގެ ފަރާތުން ސޮއިކުރެއްވީ އެ އެސޯސިއޭޝަނުގެ ރައީސް ބައްސާމް އަދީލް ޖަލީލެވެ. އަދި އުރީދޫގެ ފަރާތުން އެއްބަސްވުމުގައި ސޮއިކުރެއްވީ ޗީފް ކޮމާޝަލް އޮފިސަރު ހުސައިން ނިޔާޒެވެ.\nއެއްބަސްވުމުގައި ސޮއިކުރުމަށްފަހު މީޑިއާތަކާއި ވާހަކަދައްކަވަމުން ބައްސާާމް ވިދާޅުވީ އުރީދޫއަކީ އަބަދުވެސް އެފްއޭއެމާ ވަރަށް ގާތުން މަސައްކަތްކުރާ ކުންފުންޏެއް ކަމަށެވެ. އަދި ފުޓްބޯޅައިގެ ކުރިމަގަށްވެސް އުރީދޫން ވަރަށް ބޮޑު އެއްބާރުލުމެއް ދެމުން އަންނަ ކަމަށާއި މި ފަހަރުގެ ސާފް ޗެމްޕިއަންޝިޕް ރާއްޖޭގައި ބާއްވާއިރު، މި އުފާވެރި ކާނިވަލުގައި ބައިވެރިވުމަށް އުރީދޫން ޓައިޓަލް ސްޕޮންސާޝިޕް ނެގުމުން، ދިވެހި ފުޓްބޯޅަ އާއިލާގެ ނަމުގައި ވަރަށް ޚާއްސަ ޝުކުރެއް އެ ކުންފުންޏަށް ދަންނަވާ ކަމަށެވެ.\nއުރީދޫގެ ޗީފް ކޮމާޝަލް އޮފިސަރު ހުސައިން ނިޔާޒް ވިދާޅުވީ އުރީދޫއަކީ އަބަދުވެސް ކުޅިވަރަށް ވަރަށް ބޮޑު އިސްކަމެއް ދޭ ކުންފުންޏެއް ކަމަށާއި، އެގޮތުން ފުޓްބޯޅައަކީ އުރީދޫ ގްރޫޕުގައިވެސް ވަރަށް މަގުބޫލު ކުޅިވަރެއް ކަމަށެވެ. އަދި އެފްއޭއެމާއެކު ވެވުނު އެއްބަސްވުން ދެކެނީ ގައުމީ ކަމެއްގެ ގޮތުގައި ކަމަށާއި، އެގޮތުން މިފަދަ މުބާރާތެއް މި ދަނޑިވަޅުގައި ރާއްޖޭގައި ބޭއްވުމުން ދިވެހިންނަށް އުފާވެރިކަން ލިބިގެންދާނެ ކަމަށްވެސް ނިޔާޒް ވަނީ ވިދާޅުވެފައެވެ.\nވޭތުވެދިޔަ ދެ ފަހަރު މުބާރާތުގެ ޓައިޓަލް ސްޕޮންސަރަކީ ސުޒުކީ އެވެ. އެއީ 2015 އަދި 2018 ވަނަ އަހަރު ބޭއްވި މުބާރާތުގައެވެ. ސުޒުކީ އާއެކު ވެފައިވާ އެއްބަސްވުން މިހާރު ވަނީ ހަމަވެފައެވެ. މިއީ އޭގެފަހުން ޓައިޓަލް ސްޕޮންސަރ ނެގި ފުރަތަމަ ކުންފުންޏެވެ.\nމުބާރާތް ފެށެން ކުޑަތަންވެފައިވާއިރު މިއަހަރުގެ މުބާރާތުގެ ތީމް އެއްގެ ގޮތުގައި ހަމަޖަައްސާފައިވަނީ "މަގޭ މަހަލްދީބް" އެވެ. މި ނަމުގައި ޕްރޮމޯޝަންގެ ހަރަކާތްތައް ބާއްވާއިރު ސްލޯގަންގެ ގޮތުގައި ބޭނުންކުރާނީ "ތިންވަނަ ފަހަރު، މީ އެ ފަހަރު" އެވެ.\nލީގު އުސޫލުން ޖުމްލަ5ގައުމެއް މި މުބާރާތުގައި ވާދަކުރާއިރު ރާއްޖެ ކުޅޭ ފުރަތަމަ މެޗުގައި އޮކްޓޯބަރު 1 ގެ ރޭގަނޑު ބައްދަލުކުރާނީ ނޭޕާލް އާއެވެ.\nސެޕްޓެމްބަރު 22, 2021 00:11\nބައްސާމް އަށް ވެދުން ސަލާމްއަށްފަހު ދަންނަވަމެވެ.\nތިޔޮއް ލޯގޯއެއް ދޯއެވެ. ބުއްދީގެ ހަމަތަކުން ބަލާއިރު ތިއީ މިޒަމާނުގެ ގޮތުން ބަލާނަވެސް ތިޔާއީ އައުގުރާނަ ހަޔާތެކެވެ.\nވީމާ ، މި ބުނި އެއްޗެއް ފަހުމްވާނެކަމަށް އުއްމީދު ކުރަމުން ކުރުކޮށްލާނަމެވެ.


Filmee Thari Mal, Dhookohlan Kuri Amuru, High Court In Baathil Kohffi - Vaguthu\nމަސްތުވާތަކެތި ޓްރެފިކް ކުރުމުގެ ކުށުގައި، ދަޢުލަތުން ދަޢުވާ ކޮށްފައިވާ، ގދ.ގައްދޫ، ކުދިލުނބޯމާގެ މަލީޙާ ވަޙީދު (މަލް)، ދޫކޮށްލުމަށް، ކްރިމިނަލް ކޯޓުން ނެރެފައިވާ ޢަމުރު، ދިވެހިރާއްޖޭގެ ހައިކޯޓުން ބާޠިލްކޮށްފިއެވެ.\nކޯޓުން ކަނޑައަޅާ ވަކި ޝަރުތުތަކަކާއި އެކު، މަލް ދޫކޮށްލުމަށް، ކްރިމިނަލް ކޯޓުން ނިންމާފައިވަނީ، މިދިޔަ އަހަރުގެ ސެޕްޓެމްބަރ މަހުގެ 26 ވަނަ ދުވަހުއެވެ. ކްރިމިނަލް ކޯޓުގެ މި ކޯޓު ޢަމުރު، ޕްރޮސެކިއުޓަރ ޖެނެރަލްގެ ފަރާތްޕުޅުން، ދިވެހިރާއްޖޭގެ ހައިކޯޓުގައި އިސްތިޢުނާފްކޮށްފައިވަނީ، 21 އޮކްޓޯބަރ 2019 ގައެވެ.\nމި ކޯޓު އަމުރާއި ގުޅިގެން، މިމަހުގެ2ވަނަ ދުވަހު، ހައިކޯޓުން ކޮށްފައިވާ ޙުކުމުގައި ބުނެފައިވަނީ، ހައިކޯޓުގައި ދެ ފަރާތުން ދައްކާފައިވާ ވާހަކަތަކަށް ބަލާއިރު، އެ މައްސަލަ ބެއްލެވި3ފަނޑިޔާރުންނަށް ތިން ނުކުތާއެއް ފާހަގަކުރެވޭ ކަމަށާއި، އެގޮތުން، 2019 އޯގަސްޓް 27 ވަނަ ދުޗަހުގެ 16:30 ހާއިރު، މަލް އާއި، އިތުރު މީހަކާއި އެކު، މަސްތުވާތަކެތި ބޭނުންކޮށްގެން، އެތަކެތި ގެންގުޅެ، އެ ތަކެތިން ވިޔަފާރި ކުރާކަމަށް، ތުޙުމަތު ކުރެވޭ މައްސަލަ އާއި، މަލީޙާ ވަޙީދު ބަންދުން ދޫކޮށްލައިފިނަމަ، ނުވަތަ ގޭބަންދަށް ބަދަލުކޮށްފިނަމަ، މަލީޙާ ވަޙީދުގެ ސަބަބުން މުޖުތަމަޢުގެ ސަލާމަތާއި ރައްކާތެރިކަން ގެއްލިގެން ހިނގާދާނެކަމަށް ފެންނާތީ، މަލީޙާ ބަންދުގައި ބަހައްޓައިދޭން އެދުމުން، އޭނާ ދޫކޮށްލާފައިވާ ކަމާއި، ހުށަހެޅުނު މައްސަލައަށް ބަލާއިރު، މަލީޙާ ވަޙީދުގެ މައްޗަށް ތުޙުމަތު ކުރެވިފައިވަނީ، މަސްތުވާތަކެތި ޓްރެފިކް ކުރުމުގެ ކުށް ކަމަށްވާއިރު، ޤާނޫނު ނަމްބަރ 12/2016 (ޖިނާޢީ އިޖުރާޢަތުގެ ޤާނޫނު) ގެ 22 ވަނަ މާއްދާގެ (ޅ) ގައި މަސްތުވާތަކެތި ޓްރެފިކް ކުރުމުގެ ކުށަކީ، ޖިނާޢީ ބޮޑު ކުށެއްކަން އެނގެން އޮންނަ ކަމަށެވެ.\nމީގެ އިތުރުން، މަލީޙާގެ މައްޗަށް ތުޙުމަތު ކުރެވިފައިވާ ކުށުގެ މައްސަލަ އަކީ، ކްރިމިނަލް ކޯޓުގައި މިހާރުވެސް ހިނގަމުންދާ މައްސަލައެއް ކަމުން އެ މައްސަލައިގައި މަލީހާ ވަޙީދުގެ ބަންދާއި މެދު ގޮތެއް ނިންމަން ޖެހޭނީ، އެ މައްސަލަ ބަލާ ކޯޓުން، އެ މައްސަލަ ބެލި ފަނޑިޔާރު ކަމަށްވެސް، ހައިކޯޓުގެ ޙުކުމުގައި ވަނީ ބުނެފައެވެ.\nހަމައެހެންމެ، މަލީޙާ ވަޙީދުގެ ބަންދުގައި ބަހައްޓައިދިނުމަށް އެދި ޕްރޮސެކިއުޓަރ ޖެނެރަލްގެ އޮފީހުގެ ފަރާތުން ކްރިމިނަލް ކޯޓަށް އަލުން ހުށަހަޅައިފިނަމަ، ހައިކޯޓުން ފާހަގަކޮށްފައިވާ ކަންކަމަށް ބަލައި، އެ ކޯޓަށް މި މައްސަލަ ހުށަހަޅާ ތާރީޙުން ފެށިގެން، ފަސް ދުވަހުގެ ތެރޭގައި މަލީހާގެ ބަންދާއި މެދު ގޮތެއް ކަނޑައަޅަންޖެހޭ ކަމަށްވެސް ހައިކޯޓުން ކޮށްފައިވާ ޙުކުމުގައި ބުނެފައިވެއެވެ.\nމި މައްސަލަ ބެއްލެވީ3ފަނޑިޔާރުންގެ ބެންޗަކުންނެވެ. ފަނޑިޔާރުންގެ މަޖިލީހުގެ ރިޔާސަތު ބެލެހެއްޓެވީ، އިސްފަނޑިޔާރު، ޝުޖާޢު އުޘްމާނެވެ. ދެން ތިއްވެބީ، ފަނޑިޔާރު ޢަބްދުލްޣަފޫރު އިބްރާޙިމާއި، ފަނޑިޔާރު މުޙައްމަދު ނިޔާޒެވެ.\nމާޗް 3, 2020 17:46\nނަށީދު ނޫން އެހެންގޮތެއް ހޯދިގެން ނޫނީ މިގައުމު ދުވަހަކުވެސް ހަމަމަގައް ނެއެޅޭނެ\nމާޗް 3, 2020 17:49\nދެލޯފުޅާ އަދިވެސް އެކަހަލަ މީހުންނަށް "މަލް"ަ އޭ ކިޔާތި!!!\nމާޗް 3, 2020 18:15\nތީ ފިލިމީތަރިއެއް ނޫން. ތީބޮޑު ޕާޓޭއެއް.\nމާޗް 3, 2020 22:13\nޤާޒީންނަށް ކިހާވަރަކަށް ޤާނޫނު އިނގޭތަ،


Jian ge ufan dhuvahu ivvaalee eyna ge Quran kiyevun | Mihaaru\nޖިއާންގެ އުފަންދުވަހު އިއްވާލީ އޭނާގެ ގުރުއާން ކިޔެވުން\n22 އޯގަސްޓް 2019 - 11:49 8 comments\nޖިއާންގެ އެ އުއްމީދު، ކޮންމެވެސް ގޮތަކުން ފުރިހަމަކޮށްދޭން އޭނާގެ މައިންބަފައިން ބޭނުންވެ އެވެ. އެގޮތުން އޭނާގެ ނުވަ ވަނަ އުފަން ދުވަސް ފާހަގަކުރުމުގެ ގޮތުން، ފ. ނިލަންދޫ ތައުލީމީ މަރުކަޒުގެ އެސެމްބްލީ މިއަދު ފެށީ ޖިއާން ކިޔާފައިވާ ޤުރުއާންގެ ރެކޯޑިން އިން، އިއްވައިގެންނެވެ.\nނިލަންދޫ ސިއްހީ މަރުކަޒުގައި މަސައްކަތްކުރަމުން އަންނަ ޖިއާންގެ މަންމަ، ޑރ. ފަރްޒާނާ ހުސައިން ބުނީ އެ ސެމްބްލީގައި ޤުރުއާން ކިޔަވަން ޖިއާން ގިނަ ސޫރަތްތަކެއް ހިތު ދަސްކުރި ކަމަށެވެ. އެއީ އެފަދަ ފުރުސަތެއް ލިބިއްޖެ ނަމަ ވީހާ ވެސް އަވަހަކަށް ތައްޔާރުވެފައި ހުރުމަށް ކަމަށް އޭނާ ބުންޏެވެ.\nޖިއާން: އޭނާ މަރުވީ ހަދަމުން ދިޔަ އިމާރާތަކުން ވެއްޓުނު ސިމެންތި ބަސްތާއަކުން ޖެހިގެން\nމިއަދުގެ އެސެމްބްލީއަށް ފަހު ޖިއާންގެ ކޮއްކޮ، އަޒާން ވަނީ، ޖިއާންގެ އުފަން ދުވަހަށް ތައްޔާރުކުރި ހަދިޔާ އޭނާއާ އެކު މިދިޔަ އަހަރު ގްރޭޑު ދޭއްގައި ކިޔެވި ކުދިންނަށް ދީފަ އެވެ. ޗޮކްލެޓް ވޭފާ ރޯލްއާ އެކު އޭގައި ވަނީ ޖިއާންގެ މަރަށް އިންސާފު ހޯދައިދޭން އެދިފަ އެވެ.\nޔުނީކޯނަށް ގަޔާވާ ޖިއާންގެ ނުވަ ވަނަ އުފަން ދުވަހުގެ ތީމަކީ ވެސް އެއީ އެވެ.\n"ޗޮކްލެޓުގައި ޖިއާން އުފަން ދުވަހުގެ ސްޓިކާ ތަތްކޮށް އެ ބެހީ އަޒާން. ޖިއާންއާ އެކު އެއް ކްލާހުގައި ކިޔެވި ކުދިންނާއި އެ ބެޗުގައި ކިޔެވި ކުދިންނާއި ޕްރިންސިޕަލް އަދި ޓީޗަރުންނަށް ވެސް އެ ހަދިޔާ ދީފައި ވަނީ،" ޑރ. ފަރުޒާނާ ބުންޏެވެ.\nހާއްސަ މުނާސަބަތުތަކުގައި ރެސްޓޯރެންޓަށް ދިއުމަކީ ޖިއާން ލޯބިކުރާ ކަމެކެވެ. އެހެންވެގެން މިއަދު ހެނދުނު އެ އާއިލާއިން ވަނީ ބޭކަރީއެއްގައި ވެސް ޖިއާންގެ އުފަން ދުވަސް ފާހަގަކޮށްފަ އެވެ.\n"ލޯބިވާ ދަރިފުޅަށް އުފާވެރި އުފަން ދުވަހަކަށް އެދެން... މަންމަ އާއި ބައްޕަ އަދި އަޒާން ވަނީ ޖިއާންގެ އުފަން ދުވަސް ފާހަގަކުރަން ރައްޓެހިންނާ އެކު ޕާޓީއެއް އިންތިޒާމްކޮށްފައި. ޖިއާން ވަރަށް އުފަލުން ހުރިކަން މަންމައަށް އެނގޭ،" ފަރްޒާނާ، އޭނާގެ ފޭސްބުކްގައި ލިޔެފައިވެ އެވެ.\nޖިއާންގެ މިދިޔަ އަހަރުގެ އުފަން ދުވަސް ފާހަގަކުރުމުގެ ތެރެއިން\n"ދަރިފުޅު މަތިން ވަރަށް ބޮޑަށް ހަނދާންވޭ. އެކަމަކު ކުރިއަށް ދިއުމަށް އެހީތެރިވަނީ އެންމެ ކަމެއް. އެއީ މަންމަ އާއި ބައްޕަ އަދި އަޒާން. ކޮންމެ ތަނެއްގައި ހުއްޓަސް އުފަލުން ހުންނާނެކަން ޔަގީން."\nޑިސެމްބަރު 17 ގައި ކުރިމަތިވި ހިތާމަވެރި ހާދިސާ ހިނގީ، ވިޔަފާރި ދަތުރެއްގައި މާލެ އައިސް، ސައި ބޮއިިގެން ހިނގާފައި ދަނިކޮށެވެ.\nއެ އިމާރާތް ހަދަމުން ދިޔަ ޑަބްލިއު ކޮންސްޓްރަކްޝަންގެ ހަ މީހަކާ ދެކޮޅަށް މިދިޔަ ފެބްރުއަރީ މަހު ޕީޖީން ވަނީ ދައުވާއުފުލައިފަ އެވެ. އެ މައްސަލައިގެ އަޑުއެހުންތައް ކްރިމިނަލް ކޯޓުގައި މިހާރު ކުރިއަށް އެބަ ދެ އެވެ.\nއިތުރު ލިޔުންތައް ފ. ނިލަންދޫ މަރު


ފުލުހުން ޤާނޫނު އަސާސީ އާ ޙިލާފަށް ހައްޔަރު ކުރާ ފަރާތްތައް މިނިވަން ކުރުމަށްޓަކައި ކުރެވެން ހުރި ހުރިހާ މަސައްކަތެއް .އެމް.ޑީ.ޕީގެ ޤާނޫނީ ވަކީލުންގެ ޓީމުން ކުރައްވާނެ – Maldivian Democratic Party\nފުލުހުން ޤާނޫނު އަސާސީ އާ ޙިލާފަށް ހައްޔަރު ކުރާ ފަރާތްތައް މިނިވަން ކުރުމަށްޓަކައި ކުރެވެން ހުރި ހުރިހާ މަސައްކަތެއް .އެމް.ޑީ.ޕީގެ ޤާނޫނީ ވަކީލުންގެ ޓީމުން ކުރައްވާނެ\nދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީއިން ރާވައިގެން ކުރިޔަށް ގެންދާ ސުލްހަވެރި އިހްތިޖާޖާތަކުގައި، އާންމު ރައްޔިތުންނަށް ފުލުހުން އަނިޔާކޮށް ހައްޔަރުކުރާ ކުރުމުގައި ހައްޔަރުވާ އެންމެން މިިނިވަން ނުވަނީސް މަސައްކަތް ހުއްޓާނުލާނެ ކަމުގައި އެމް.ޑީ.ޕީގެ ޤާނޫނީ ވަކީލުންގެ ޓީމުން މިއަދު ހާމަކުރައްވައިފިއެވެ.\nމިގޮތުން ރައީސް ނަޝީދުގެ ހިމާޔަތަށް އެދި ގޮވާލާ ކުރިޔަށް ގެންދާ ސިލްސިލާ ހިނގާލުމުގެ ތެރެއިން ރޭ ބޭއްވި ޤައުމީ ސުލްޙަވެރި ހިނގާލުމުގައި މިޕާޓީއަށް ނިސްބަތްވާ ވަރަށް ގިނަ ބަޔަކު ފުލުހުން ވަނީ އަނިޔާވެރިކަމާއި، ގަދަބާރު ބޭނުންކޮށްގެން ހައްޔަރުކޮށްފައެވެ. ފުލުހުން އަނިޔާވެރިވެ ހައްޔަރުކުރި މީހުންގެ ތެރޭގައި ރައިސް ނަޝީދުގެ ސަރުކާރުގެ ހޯމް މިނިސްޓަރ ޙަސަން އަފީފުއާ، ޑިފެންސް މިނިސްޓަރކަން ކުރެއްވި އަމީން ފައިސަލް އަދި ބަޣާވާތައް ފަހު އެ ބަޣާވާތް ތަޙްގީގު ކުރަން ސަރުކާރުން އުފެއްދި ކޮމިޝަންގަ ހިމަނިވަޑައިގެންނެވި ރައީސް ނަޝީދުގެ މަންދޫބު އަޙްމަދު ސައީދު )ގަހާ ސައީދު( ހިމެނިވަޑައިގަންނަވައެވެ.\nރައީސް ނަޝީދަށް ތާޢީދުކުރާ އަދި އެމަނިކުފާނަށް ހިމާޔަތް ލިބުމަށް އެދި ގޮވާލާ އެމްޑީޕީގެ މެމްބަރުންނާއި މިކަމަށް ތާއީދު ކުރާ އެތައް ބަޔަކާ ދެކޮޅަށް ފުލުހުން އިންސާނިއްޔަތާއި ޚިލާފް އަނިޔާވެރި ޢަމަލުތައް ހިންގާ ރޭގެ މި ހިނގާލުމުގައި ބައިވެރިންނަށް ވަރަށް ބޮޑަށް އަނިޔާ ދީ އެތައް ބަޔަކު ހައްޔަރު ކުރިކަން މި ބޭފުޅުން ހިތާމައާއެކު ފާޅުކުރެއްވިއެވެ.\nއެމްޑީޕީގެ ޤާނޫނީ ވަކީލުންގެ ޓީމުން މަޢުލޫމާތުދެއްވި ގޮތުގައި އެމްޑީޕީން ކުރަމުންދާ ސުލްޙަވެރި އިޙްތިޖާޖްތަކުގައި ރޭ ގެ ހިނގާލުމުގައި އެކަނިވެސް ހައްޔުރުކޮށްފައިވާ މީހުންގެ ޢަދަދު ވަނީ 58ށް އަރާފައެވެ. މީގެ އިތުރުން ރައީސް ނަޝީދު އިންޑިއަން ހައިކޮމިޝަންގެ ހިމާޔަތަށް ވަޑައިގަންފަހުން ކުރެވުނެ ސުލްހަވެރި އިޙްތިޖާޖު ތަކުގައި 90 އަށް ވުރެ ގިނަ މީހުން ވަނީ އަނިޔާވެރިކޮށް ފުލުހުންގެ ބެލުމުގެ ދަށަށް ގެންގޮއްސައެވެ. އަދި މީގެތެރެއިން މިހާރުވެސް 70 އާ ގާތްކުރާ އަދަދަށް މީހުން ފުލުހުންގެ ހައްޔަރު އެބަތިއްބެވެ. އަދި މީގެ ތެރެއިން ރޭގަ ހައްޔަރު ކުރި 58 މީހުން މިރޭ7ޖަހާއިރު ކޯޓަށް ހާޒިރު ކުރާނެއެވެ. ވީމާ ވަކީލުންގެ ޓީމުން ކޯޓަށް ހާޒިރުވެ މި ގައިދީންގެ ދިފާއުގާ ވަކާލާތު ކުރައްވާނެކަމުގައިވެސް މިބޭފުޅުން ވިދާޅުވިއެވެ.\nޤާނޫން އަސާސީން ލިބިދޭ ހައްޤުތަކުގެ ދަށުން އެމްޑީޕީން ކުރިއަށް ގެންދާ ހިނގާލުންތައް، ޚިޔާލުފާޅުކުރުމުގެ މިނިވަންކަމާއި، އެއްވެއުޅުމުގެ މިނިވަންކަމަކީ ޤާނޫން އަސާސީގެ 27ވަނަ މާއްދާއާ 32ވަނަ މާއްދާގެ ދަށުން ކޮންމެ ދިވެހިރައްޔިތަކަށް ވެސް ކަށަވަރުކޮށްދީފައިވާ ހައްޤެކެވެ. އަދި ރައްޔިތުންނަށް އަނިޔާވެރިވެ، ހައްޔަރުކޮށް ބިރު ދައްކައިގެން، ޤާނޫން އަސާސީން ލިބިދީފައިވާ މި ޚިޔާލުފާޅު ކުރުމުގެ މިނިވަންކަމާއި އެއްވެއުޅުމުގެ މިނިވަންކަމުގެ ހައްޤު ރައްޔިތުންގެ ކިބައިން ނިގުޅައިއެއް ނުގަނެވޭނެކަމުގައިވެސް ވަކީލުން ވިދާޅުވިއެވެ. އަދި އެއްވެސް މީހަކު ޤާނޫނޫ އަސާސީއާ ޙިލާފަށް ހައްޔަރު ނުކުރެވޭނެ ކަމުގައިވެސް މި ބޭފުޅުން ވިދާޅުވިއެވެ.\nއެމްޑީޕީން ކުރަމުންދާ ސުލްހަވެރި އިޙްތިޖާޖްތަކުގެ ތެރެއިން ފުލުހުން، ގާނޫނާއި ގަވައިދާ ޚިލާފަށް ހައްޔަރުކޮށްފައިވާ އެންމެހާ ފަރާތްތައް މިހާރުން މިހާރަށް ދޫކޮށްލުމަށް ޤާނޫނީ އިމުގެތެރެައިން ކުރެވެން ހުރި ހުރިހާ ކަމެއް ކުރައްވާނެކަމުގައި އެމްޑީ.ޕީގެ ޤާނޫނީ ވަކީލުން ހާމަ ކުރެއްވިއެވެ.


ރާއްޖޭގެ 21 ސަރަޙައްދެއްގައި ޤައުމީ ފެންވަރުގައި އެމްޑީޕީ އެގްރިވިޔަފާރި ސިޔާސަތު އިފްތިތާޙް ކުރުން އޮންނާނެ. – Maldivian Democratic Party\nރާއްޖޭގެ 21 ސަރަޙައްދެއްގައި ޤައުމީ ފެންވަރުގައި އެމްޑީޕީ އެގްރިވިޔަފާރި ސިޔާސަތު އިފްތިތާޙް ކުރުން އޮންނާނެ.\nދިވެހިރައްޔިތުންގެ ޑިމޮކްރެޓިކް ޕާޓީ )އެމްޑީޕީ(ގެ ރިޔާސީ ކެންޑިޑޭޓް ރައީސް މުޙަންމަދު ނަޝީދު، އަންނަ ހޮނިހިރު ދުވަހު ) 18މެއި 2013 – ހޮނިހިރު( ހަވީރު 4ޖަހާއިރު ހދ. ކުޅުދުއްފުށީގައި “އެގްރިވިޔަފާރި: ހެއްދި އެތިކޮޅު ދޭ ކިރާލަން، ވަގުތުން ފައިސާ ދޭ” މިނަމުގައި އެމްޑީޕީގެ އެގްރިވިޔަފާރި ސިޔާސަތު ޤައުމީ ފެންވަރުގައި އިފްތިތާޙް ކޮށްދެއްވާނެއެވެ.\nހދ. ކުޅުދުއްފުށީގައި އެގްރިވިޔަފާރި ސިޔާސަތު އެމްޑީޕީގެ ރިޔާސީ ކެންޑިޑޭޓް ރައީސް ނަޝީދު އިފްތިތާޙް ކޮށްދެއްވުމާއިއެކުއެކީ، ރާއްޖޭގެ 18 އަތޮޅާއި ދެ ސިޓީގައި މި ސިޔާސަތު އިފްތިތާޙް ކުރުން އެއްފަހަރާ ކުރިޔަށް ގެންދާ ގޮތަށް ވަނީ ހަމަޖެހިފައެވެ.\nހދ. ކުޅުދުއްފުށީގެ އިތުރުން މި ސިޔާސަތު އިފްތިތާޙްކުރެވޭ ރަށްތަކަކީ، ހއ. ކެލާ، ށ. ކަނޑިތީމް، ނ. ލަންދޫ، ރ. ހުޅުދުއްފާރު، ބ. ގޮއިދޫ، ޅ. އޮޅުވެލިފުށި، ކ. ކާށިދޫ، އއ. ތޮއްޑޫ، އދ. ކުނބުރުދޫ، ވ. ރަކީދޫ، މ. މުލި، ފ. ނިލަންދޫ، ދ. ކުޑަހުވަދޫ، ތ. ވޭމަންޑޫ، ލ. ކަޅައިދޫ، ގއ. ނިލަންދޫ، ގދ. ހޯޑެއްދޫ، ޏ. ފުވައްމުލައް، އައްޑޫ ސިޓީއިން ހުޅުމީދޫ އަދި މާލެ ސިޓީގައެވެ.\nހދ. ކުޅުދުއްފުށީގައި އެމްޑީޕީގެ އެގްރިވިޔަފާރި ސިޔާސަތު، އެމްޑީޕީގެ ރިޔާސީ ކެންޑިޑޭޓް ރައީސް ނަޝީދު އިފްތިތާޙް ކޮށްދެއްވުމާއެކު18 އަތޮޅާއި2ސިޓީގައި މި ސިޔާސަތު އިފްތިތާޙް ކޮށްދެއްވާނީ،\nހއ. ކެލާގައި: ބާރަށު ދާއިރާގެ ރައްޔިތުންގެ މަޖްލިސް މެމްބަރު މުޙައްމަދު ޝިފާޒް،\nށ. ކަނޑިތީމުގައި: ހެންވޭރު ދެކުނު ދާއިރާގެ ރައްޔިތުންގެ މަޖްލިސް މެމްބަރު ހާމިދު ޢަބްދުލްޣަފޫރު،\nނ. ލަންދޫގައި: ހިތަދޫ މެދު ދާއިރާގެ ރައްޔިތުންގެ މަޖިލިސް މެންބަރު މުޙައްމަދު ރަޝީދު (މެޓްރިކްސް މޯޑް)،\nރ. ހުޅުދުއްފާރުގައި: މައްޗަންގޮޅި އުތުރު ދާއިރާގެ ރައްޔިތުންގެ މަޖްލިސް މެމްބަރު އަލްއުސްތާޛާ މާރިޔާ އަޙްމަދު ދީދީ،\nބ. ގޮއިދޫގައި: ހުޅުމީދޫ ދާއިރާގެ ރައްޔިތުންގެ މަޖްލިސް މެމްބަރު އިލިޔާސް ލަބީބް،\nޅ. އޮޅުވެލިފުށީގައި: އިހަވަންދޫ ދާއިރާގެ ރައްޔިތުންގެ މަޖްލިސް މެމްބަރު އަޙްމަދު ޢަބްދުﷲ،\nކ. ކާށިދޫގައި: މަހިނބަދޫ ދާއިރާގެ ރައްޔިތުންގެ މަޖްލިސް މެމްބަރު ރުޤިއްޔާ މުޙައްމަދު،\nއއ. ތޮއްޑޫގައި: ތޮއްޑޫ ދާއިރާގެ ރައްޔިތުންގެ މަޖިލީހުގެ މެންބަރު ޢަލީ ވަޙީދު،\nއދ. އޮމަދޫގައި: މާފަންދު ދެކުނު ދާއިރާގެ ރައްޔިތުންގެ މަޖިލިސް މެންބަރު އިބްރާހިމް ރަޝީދު،\nވ. ރަކީދޫގައި: ރައީސް ނަޝީދު ސަރުކާރުގެ ޔޫތު މިނިސްޓަރ އަލްއުސްތާޛް ޙަސަން ލަޠީފް،\nމ. މުލީގައި: ތިނަދޫ ދާއިރާގެ ރައްޔިތުންގެ މަޖިލީހުގެ މެންބަރު މުޙައްމަދު ޤަސަމް / ވެލިދޫ ދާއިރާގެ ރައްޔިތުންގެ މަޖިލީހުގެ މެންބަރު ޢަލީ މުޙައްމަދު،\nފ. ނިލަންދޫގައި: ދާންދޫ ދާއިރާގެ ރައްޔިތުންގެ މަޖިލީހުގެ މެންބަރު މުޙައްމަދު ރިޔާޒް،\nދ. ކުޑަހުވަދޫގައި: ބިލެތްދޫ ދާއިރާގެ ރައްޔިތުންގެ މަޖިލީހުގެ މެންބަރު އަޙްމަދު ޙަމްޒާ / މައްޗަންގޮޅި ދެކުނު ދާއިރާގެ ރައްޔިތުންގެ މަޖިލީހުގެ މެންބަރު މުޙައްމަދު ރަޝީދު (ކުބޭ)،\nތ. ވޭމަންޑޫގައި: ތުޅާދޫ ދާއިރާގެ ރައްޔިތުންގެ މަޖިލީހުގެ މެންބަރު ނާޒިމް ރަޝާދު،\nލ. ކަޅައިދޫގައި: ހިތަދޫ އުތުރު ދާއިރާގެ ރައްޔިތުންގެ މަޖިލިސް މެންބަރު މުޙައްމަދު އަސްލަމް،\nގއ. ނިލަންދޫގައި: މަނަދޫ ދާއިރާގެ ރައްޔިތުންގެ މަޖިލީހުގެ މެންބަރު މުޙައްމަދު ޠާރިޤް،\nގދ. ހޯޑެއްދޫގައި: މަޑަވެލި ދާއިރާގެ ރައްޔިތުންގެ މަޖިލީހުގެ މެންބަރު މުޙައްމަދު ނާޒިމް،\nޏ. ފުވައްމުލަކުގައި: ހޯރަފުށީ ދާއިރާގެ ރައްޔިތުންގެ މަޖިލީހުގެ މެންބަރު އަޙްމަދު ރަޝީދު،\nއައްޑޫސިޓީ ހުޅުމީދޫގައި: މިލަންދޫ ދާއިރާގެ ރައްޔިތުންގެ މަޖިލީހުގެ މެންބަރު ޢަލީ ރިޒާ،\nމާލޭ ސިޓީގައި: ގަލޮޅު އުތުރު ދާއިރާގެ ރައްޔިތުންގެ މަޖިލީހުގެ މެންބަރު އީވާ ޢަބްދުﷲ އެވެ.\n“އެގްރިވިޔަފާރި: ހެއްދި އެތިކޮޅު ދޭ ކިރާލަން، ވަގުތުން ފައިސާ ދޭ” މިނަމުގައި އެމްޑީޕީގެ އެގްރިވިޔަފާރި ސިޔާސަތު އިފްތިތާޙް ކުރުން އަންނަ ހޮނިހިރު ދުވަހު ބާއްވާ ރަށްތަކަށް އެމްޑީޕީއިން ކަނޑައަޅާފައިވާ ކޯޑިނޭޓަރުންނަކީ:\nހއ. ކެލާ: ރައީސް ނަޝީދު ސަރުކާރުގެ އެޑިއުކޭޝަން މިނިސްޓަރ ޝިފާ މުޙައްމަދު،\nށ. ކަނޑިތީމް / ރ. ހުޅުދުއްފާރު / ލ. ކަޅައިދޫ : މައްޗަންގޮޅި އުތުރު ދާއިރާގެ މަޖްލިސް މެމްބަރު އަލްއުސްތަޛާ މާރިއާ އަޙްމަދް ދީދީ،\nނ. ލަންދޫ / ބ. ގޮއިދޫ / ޅ. އޮޅުވެލިފުށި: ރައީސް ނަޝިދު ސަރުކާރުގެ ފޮރިން މިނިސްޓަރ އަޙްމަދް ނަސީމް،\nކ. ކާށިދޫ: ޕްރޮވިންސް ރައީސް އިރްފާން ޒަކީ،\nއއ. ތޮއްޑޫ / އދ. އޮމަދޫ/ ވ. ރަކީދޫ: މުޙައްމަދު ޝަފީޤް (ޝަފީގުގެ)،\nމ. މުލި / ފ. ނިލަންދޫ/ ދ. ކުޑަހުވަދޫ: ރައީސް ނަޝީދު ސަރުކާރުގެ ފިނޭންސް މިނިސްޓަރ މުޙައްމަދު ޝިޙާބް،\nތ. ވޭމަންޑޫ: ރައީސް ނަޝީދު ސަރުކާރުގެ ހައުސިންގ މިނިސްޓަރ މުޙައްމަދު އަސްލަމް،\nގއ. ނިލަންދޫ/ ގދ. ހޯޑެއްދޫ: ރައީސް ނަޝީދު ސަރުކާރުގެ ހެލްތް މިނިސްޓަރ ޑރ. އައިމިނަތު ޖަމީލް،\nމާލެ ސިޓީ: މާލެ ސިޓީގެ ރައީސް މުޙައްމަދު ރަޝީދު (ބިގޭ) އެވެ.\n“އެގްރިވިޔަފާރި: ހެއްދި އެތިކޮޅު ދޭ ކިރާލަން، ވަގުތުން ފައިސާ ދޭ” މިނަމުގައި އެމްޑީޕީގެ އެގްރިވިޔަފާރި ސިޔާސަތު އިފްތިތާހް ކުރާ ޙަފްލާއަށް އަތޮޅުތަކުގެ އެންމެހާ ރައްޔިތުންނަށް އެރައްޔިތަކު ދިރިއުޅޭ އަތޮޅުގެ މި ސިޔާސަތު އިފްތިތާޙް ކުރާ ރަށުގަ ބާއްވާ ޙަފްލާއަށް ރައީސް މުޙައްމަދު ނަޝީދު ވަނީ ދަޢުވަތު އަރުވާފައެވެ.


BREAKING NEWS: Hamalaa Dhinumun Inaameh Ge Gothugai Faisaa Hushahelhi Kamuge Hekkeh Nufenunu - Vaguthu\nރައްޔިތުން މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ދިން ހަމަލާގައި ބައިވެރިވި މީހުން އެކަން ކުރީ އެހަމަލާ ދިނުމުން އިނާމެއްގެ ގޮތުގައި މީހަކު ނުވަތަ ބަޔަކު ފައިސާ ހުށަހަޅައިގެން ކަން ގަބޫލު ކުރެވޭ ހެކިތަކެއް އަދި މިހާތަނަށް ލިބިފައި ނެތް ކަމަށް ފުލުހުން ވިދާޅުވެއްޖެއެވެ.\nފުލުހުން މިހާރު ކުރިއަށް ގެންދާ ނޫސްވެރިންގެ ބައްދަލުވުމުގައި އެސިސްޓެންޓް ކޮމިޝަނަރ އޮފް ޕޮލިސް މުހައްމަދު ރިޔާޒް ވިދާޅުވީ ހަމަލާ ދިނުމުގެ މުގާބިލާއެއްގެ ގޮތުން އެއްވެސް ފަރާތަކުން ފައިސާ ހުށަހެޅި ކަމުގެ ހެއްކެއް އަދި ލިބިފައި ނެތް ނަމަވެސް އަދި މިހާތަނަށް ތަހްގީގުގައި އެއްގޮތައް ނިންމާފައި ނުވާކަމަށެވެ.\nނަޝީދު އަވަހާރަކޮށްލަން ބޮން ހަރުކުރި ސައިކަލް ގަންނަން 18،000ރ. ހަރަދު ކުރިކަމަށް މިރޭ ފުލުހުން ވިދާޅުވިއެވެ. އަދި ސައިކަލް މަރާމާތު ކުރުމަށް ވޯކްޝޮޕަކަށް ގެންގޮސް އެކަމަށް ވެސް ހަރަދުތަކެއް ކުރި ކަމަށާއި އެގެ އިތުރުން ހަމަލާ ރޭވުމުގެ ކަންކަމަށް އެޕާޓްމަންޓެއް ކުއްޔަށް ހިފައި އެ ތަނަށް ހަރަދު ކޮށްފައިވާ ކަމަށް އެސިސްޓެންޓް ކޮމިޝަނަރ އޮފް ޕޮލިސް މުހައްމަދު ރިޔާޒް ވިދާޅުވިއެވެ.\nރިޔާޒް ވިދާޅުވީ މިމައްސަލައިގެ ތަހްގީގަށް މިހާރު ވެސް 300 އަށްވުރެ ގިނަ މީހުންގެ ބޭންކް ސްޓޭޓްމަންޓް ދިރާސާ ކޮށްފައިވާ ކަމަށެވެ.\nރިޔާޒް ވިދާޅުވީ މިއީ އަދިވެސް ތަހުގީގު ކުރިއަށްދާ މައްސަލައެއް ކަމަށާއި ފައިސާއާ ގުޅުން ހުރި ކަންކަން އަދިވެސް ބަލަމުން ގެންދާނެ ކަމަށެވެ.\nނަޝީދަށް ހަމަލާ ދޭން ބަޔަކު ފައިސާ ހުށަހަޅައިގެން އުޅޭ ކަމުގެ މައުލޫމާތެއް ރައްޔިތުންގެ މަޖިލީހުގެ މެންބަރު އިލްޔާސް ލަބީބަށް ލިބިވަޑައިގެންފައި ވިޔަސް އެއީ ނަޝީދަށް ދިން ހަމަލާއާ ގުޅުން ހުރި މައުލޫމާތެއް ކަމުގެ ހެއްކެއް ތަހުގީގަށް އަދި ލިބިފައި ނުވާކަމަށް ރިޔާޒް ވިދާޅުވިއެވެ.\nނޫސްވެރިންގެ ބައްދަލުވުމުގައި ކޮމިޝަނަރ މުހައްމަދު ހަމީދު ވެސް ތަކުރާރުކޮށް ވިދާޅުވީ މައްސަލައިގެ ތަހްގީގު އަދި ނުނިމޭ ކަމަށާއި އަދިވެސް މައްސަލަ އާއި ގުޅިގެން ބަލަން ޖެހޭ ކަންކަން ބަލަމުން ގެންދާނެ ކަމަށެވެ.\nޖުލައި 24, 2021 23:20\nފައިސާ ދެވިފަ އޮންނާނެ. ރަގަޅަށް ތަހުގީގު ކުރީމަ ހޯދޭނެ.\nޖުލައި 24, 2021 23:34\nފޮރޮޅެންހުރި ގާތައްފޮރޮޅާނިމުނީތޯ ހަތިޔާރުތިޔަ ބެހެއްޓެވީ ؟\nޖުލައި 25, 2021 00:00\nތިޔަ ދައްކާ ވާހަކަ ބޮޑައް ވައްތަރީ މޭޒުމަތީ ތިބެގެން ލިޔެފައޮތް ކުރުވާހަކައަކާއި.\nޖުލައި 25, 2021 05:36\nއެބުނާ ފަސްމިލިއަން ރުފިޔާކޮބާ ؟؟\nޖުލައި 25, 2021 05:49\nޑިގުލަމުންދާ ޑްރާމާއެއްގެ ބައިތައް އެޕިސޯޑްތަކަކަށް ބަހާލެވިގެން މިނިކުންނަނީ ހަމަ އެއްވާހަކަތަކެއް ބޭނުންވަނީ ކަހާނީގަރުގަރުކީ އެއްނޫން ބޭނުންވަނީ ބިތުވެރި ހަމަލާ ދިންމީހުން ނަށް އެކަމުގެ އަދަބު އެންމެ ބޮޑަކަށް ދިނުމަށް މިފަހަރު ކުރީގެ ރައީސް ނަޝީދު ދެން ކާކަށް ކަމެއްވެސް ނޭގެ ހަމަލާ އަމާޒްކުރާނީ ވީނާ މިކަންކުރި މީހުނަށް އެއްވެސް އިތުރުފުރު ސަތެއްލިބިގެންނުވާނެ އެއްވެސްމީހަކަށް ބޮޑު އަނިޔާއެއް ލިބޭކަށް ނޭދެވޭނެ އަދިގަބޫލެއްވެސް ނުކު ރެވޭނެ ކަމާބެހޭފަރާތް ތަކުން އެޕިސޯޑްތައް ނެރުމުގެ ދިގުމަރުހަލާ ކުރުކޮށް އިންސާފު ގާއިމް ކުރަންވީ ނޫނީ ނޮވެންބަރު 3ގައި 19ދިވެހިން ޝަހީދުކުރި ޚާއިނުން ، ޤައްދާރުން ފަދައިން އަހަރެމެންގެ ބޯތަކަށް ފައިންއަރާ މުޅި ގައުމު ވީދާ ފިސްފިސް ކޮށްފާނެ


ޗައިނާގެ ސަފީރުގެ ތައުރީފު މިނިސްޓަރ ޝާހިދަށް - DhiDaily\nޗައިނާގެ ސަފީރުގެ ތައުރީފު މިނިސްޓަރ ޝާހިދަށް\nރާއްޖޭގެ މިނިވަންކަމަށް 55 އަހަރު ފުރުމުގެ މުނާސަބާ ފާހަގަ ކުރުމަށް ޗައިނާގައި ބޭއްވި ވާރޗުއަލް ރިސެޕްޝަންގައި ފޮރިން މިނިސްޓަރ ޢަބްދުﷲ ޝާހިދު ޗައިނާ ބަހުން މެސެޖް ދެއްވުމުން ރާއްޖޭގައި ހުންނަވާ ޗައިނާގެ ސަފީރު ޖަންގް ލީ ޖޯންގް ތައުރީފު ކުރައްވައިފިއެވެ.\nރާއްޖޭގެ ރައީސުލްޖުމްޙޫރިއްޔާ އިބްރާހީމްމުޙައްމަދު ޞާލިހާއި ފޮރިން މިނިސްޓަރ ޢަބްދުالله ޝާހިދުގެ ވީޑިއޯ މެސެޖެއް ޗައިނާގައި ހުންނަ ރާއްޖޭގެ އެމްބަސީއިން އިންތިޒާމުކޮށްގެން ބޭއްވި ހަފްލާގައި ދައްކާފައިވެއެެވެ.\nމި ހަފްލާގައި ޗައިނާގެ މިނިސްޓްރީ އޮފް ފޮރިން އެފެއާޒާއި ބެއިޖިންގައި ހުންނަ ބޭރުގެ އެމްބަސީތަކުންނާއި ޗައިނާގައި ތިބި ދިވެހި ކިޔަވާކުދިންގެ އިތުރުން ޗައިނާގެ ބޮޑެތި ކުންފުނިތަކުން ބައިވެރިވިއެވެ. އަދި ޗައިނާގެ ބައެއް ޓަރެވެލް ކުންފުނިތަކާއި މީޑީއާތައް ވެސް ހިމެނެއެވެ.\nޗައިނާގެ ވެރިރަށް ބެއިޖިންގައި ބޭއްވި ހަފްލާގައި ދިވެހިރާއްޖެއިން ޗައިނާއަށް ކަނޑައަޅުއްވާފައި ހުންނަވާ ސަފީރު އައިޝަތު އަޒީމާ ވެސް ވާހަކަފުޅުދައްކަވާފައިވެއެވެ.


އިންފޮރމޭޝަން ޓެކްނޮލޮޖީ ކޮނގުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 ފެބުރުވަރީ5ވާ ބުދަ ދުވަހުގެ 13:30 ގެ ކުރިން، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް (ބިއްލޫރިޖެހިގެ، މަޖީދީމަގު) އަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް (([email protected] މެދުވެރިކޮށް ވެސް ބަލައިގަނެވޭނެއެވެ.


"Quds gai Consulate nuhulhuvan Biden ah dhennevin"\nގުދުސްގައި ކޮންސިއުލޭޓް ނުހުޅުވަން ބައިޑަންއަށް ދެންނެވިން: ބެނެޓް\nއެމެރިކާގެ ރައީސް ޖޯ ބައިޑަން (ކ) އަދި އިޒްރޭލުގެ ބޮޑުވަޒީރު ނަފްތަލީ ބެނެޓް\nފަލަސްތީނުގެ ގުދުސްގައި އެމެރިކާ ކޮންސިއުލޭޓެއް ހުޅުވުމަކީ އިޒްރޭލު ވަރަށް ބޮޑަށް ދެކޮޅު ހަދާ ކަމެކެވެ. ޖޯ ބައިޑަންގެ ސަރުކާރުން ފަލަސްތީނަށް އެހީތެރިވުމަށް ގުދުސްގައި ކޮންސިއުލޭޓެއް ހުޅުވާނެ ކަމަށް ބުނީއްސުރެ އިޒްރޭލުން ގެންދަނީ އެކަމާ ނުރުހުން ފާޅު ކުރަމުންނެވެ.\nއެމެެރިކާގެ ރައީސް ޖޯ ބައިޑަންއާ ވައިޓް ހައުސްގައި ބައްދަލު ކުރައްވާ އިޒްރޭލުގެ ބޮޑުވަޒީރު ނަފްތަލީ ބެނެޓް އެންމެ ފުރަތަމަ ދެންނެވި ތިން ކަމެއްގެ ތެރޭގައި ގުދުސްގައި އެމެރިކާ ކޮންސިއުލޭޓް ނުހުޅުވުން ހިމެނެ އެވެ.\nބެނެޓް ވިދާޅުވި ކަމަށް ޓައިމްސް އޮފް އިޒްރޭލުން ބުނާ ގޮތުން ގުދުސް ނޫން ތަނެއްގައި ކޮންސިއުލޭޓް ހުޅުވުން އެންމެ ރަނގަޅު ކަމަށް އޭނާ ބައިޑަންއަށް ދެންނެވި އެވެ. އެހެން ނަމަވެސް ބައިޑަން އެކަން ގަބޫލުފުޅެއް ނުކުރެއްވި އެވެ.\nބައިޑަންގެ އަރިހުގައި ބެނެޓް ދެންނެވީ ފަލަސްތީންގެ ރާމަﷲ ގައި ނުވަތަ ހުޅަނގު އައްސޭރީގެ އަވަށެއްގައި ވެސް ކޮންސިއުލޭޓް ހުޅުވިދާނެ ކަމަށާއި އެކަމުގައި އިޒްރޭލުގެ އެއްވެސް ޝަކުވާއެއް ނެތް ކަމަށެވެ.\nޓައިމްސް އޮފް އިޒްރޭލުން ބުނާ ގޮތުން ކޮންސިއުލޭޓް ހުޅުވާނެ ތަނަކާ ބެހޭ ގޮތުން ބެނެޓް ދެއްވި އެއްވެސް ޚިޔާލުފުޅެއް ބައިޑަން ގަބޫލުފުޅެއް ނުކުރެއްވި އެވެ.\nއިޒްރޭލުގެ ބޮޑުވަޒީރު ނަފްތަލީ ބެނެޓް (ކ) އަދި އެމެރިކާގެ ރައީސް ޖޯ ބައިޑަން: ވައިޓް ހައުސްގައި މަޝްވަރާ ކުރައްވަނީ\nގުދުސްގައި އެމެރިކާ ކޮންސިއުލޭޓް ހުޅުވައިފި ނަމަ ނަފްތަލީ ބެނެޓްގެ ސަރުކާރަށް ލޮޅުން އަރާނެ ކަމަށް އޮތީ ވިދާޅުވެވިފަ އެވެ. އަދި އެކަމުގެ ސަބަބުން ކޯލިޝަނަކުން އެކުލަވާލާފައި އޮތް ސަރުކާރު ރޫޅި މަޝްރަހު ހަލަބޮލިވެދާނެ ކަމަށް ވެސް ދެންނެވުނެވެ.\nޚަބަރުތައް ބުނާ ގޮތުން ބައިޑަން މިހާރު ނިންމަވާފައި އޮތީ ބެނެޓްގެ ސަރުކާރު ރަނގަޅަށް ހިނގައިގަތުމުން ކޮންސިއުލޭޓް ހުޅުވާށެވެ. އަދި އިޒްރޭލު ސަރުކާރުން އަންނަ އަހަރަށް ކަނޑައަޅާ ބަޖެޓް ފާސްކޮށް ނިމެންދެން މަޑު ކުރުމަށެވެ. ބުނެވޭ ގޮތުގައި ނޮވެމްބަރުގެ ކުރިން ބަޖެޓް ފާސް ކުރާނެ އެވެ.\nއެމެރިކާ ކޮންސިއުލޭޓް އޮފީހެއް ފަލަސްތީންގެ ގުދުސްގައި ކުރިން ވެސް ހުއްޓެވެ. އެހެން ނަމަވެސް އެެމެރިކާގެ ކުރީގެ ރައީސް ޑޮނަލް ޓްރަމްޕްގެ ސަރުކާރުން ކޮންސިއުލޭޓް އުވާލައި ގުދުސްގައި ހުންނަ އެމެރިކާ އެމްބަސީއަށް ހިދުމަތްތައް ބަދަލު ކުރެއްވީ އެވެ.\nބައިޑަންއާ ބައްދަލު ކުރައްވަން ބެނެޓަށް ލިބިވަޑައިގެންނެވި ފުރުސަތުގައި އިޒްރޭލަށް އޮތް އެންމެ ބޮޑު ތިން ކަންބޮޑުވުމަކާ ބެހޭ ގޮތުން ދެންނެވި އެވެ. އެއީ ހުޅަނގު އައްސޭރީގައި ޔަހޫދީންނަށް ގެދޮރު އަޅައިދިނުމާއި ގުދުސްގައި އެމެރިކާ ކޮންސިއުލޭޓް ހުޅުވުން އަދި އީރާންގެ ނިއުކްލިއާ އެއްބަސްވުމަށް ބަދަލުތަކެއް ގެނައުމެވެ.\nފަލަސްތީން އިޒްރޭލް އީރާން + މެދު އިރުމަތި ވެސްޓް ބޭންކް ޖޯ ބައިޑަން ނަފްތަލީ ބެނެޓް


(21 ސެޕްޓެމްބަރ 2021 އާ ގުޅޭ)\n"ތިއުޅެނީ އެންމެން އެންމެނާ މައްސަލަ ނުޖެހިގެންތަ؟." ޔަމާނަށް ބުނެވުނެވެ.\n"ކީއްވެ މައްސަލަ ޖެހެންވީ." ލައިޒަލް ބުނެލިއެވެ.\n"ކީއްކުރަން!... އަހަރެން މެރީނުކޮށް ރިދާ ގޮވައިގެން އުޅޭންވީތަ؟ ބޭނުމެއްނޫން. ލައިޒަލް... އެތަނަކީ ތި ދެމީހުން ދިރިއުޅޭން ހޯދި ތަނެއް. ލައިޒަލްގެ ތި ހިޔާލަށް އުޝާ ގަބޫލުތަ؟ އީހާނާއި ނީރާ ވެސް ނާންނާނެ. އެމީހުން އެ އުޅެނީ ފެމެލީއާއެއްކޮށް." ޔަމާނު ބުންޏެވެ.\n"ތިހެން ހިތަށް އެރި. އެއްކޮށް ބަދަލެއްނުވާނޭ... އެހެންވިޔަސް ކޮންމެ ވީކަންޑެއްގައި އޯވައިނަޓަކަށް އެންމެންނަށް އާދެވޭނެއެއްނު. ކޮންމެ ބަޔަކަށް ރޫމެއް ހުންނާނެ. ޕްރައިވެސީ އޮންނާނެ."\nލައިޒަލް ހާމަކުރީ އޭނާއާއި އުޝާ ދިރިއުޅޭން ހިފާފައި ހުރި އެޕާޓްމެންޓަށް ހުރިހާ ރައްޓެހިން ބަދަލުވާށެވެ. އެއްތަނެއްގައި އެންމެން ދިރިއުޅޭށެވެ. އެކުވެރިކަން ބަދަހިވުމަށްވުރެ އެ ނިންމުގައި ލައިޒަލްގެ އަމިއްލަ އެދުން ވަރަށް ބޮޑެވެ. އޭނާ ނުބުންޏަސް މިހާރު ޔަމާނަށް ވެސް އެކަން އެނގޭ ކަހަލައެވެ.\n"ތީ މާކުރީއްސުރެ ލައިޒަލް ރާވާފައި އޮތް ގޮތެއްހެން ހީވޭ. ނީރާ ބޭނުމިއްޔާ ޑާޓީ ޓްރިކްސް ބޭނުން ނުކުރޭ. ދެމީހުން ކައިވެނިކޮށްގެން ތިބެ ކޮންކަމެއް ހާސިލުވާނެކަމަށް ތިއުޅެނީ. ނީރާ ދޫކޮށްލުމަކީ އީހާނު ކުރާނެކަމެއްނޫން. އޭނާ ނީރާދެކެ ލޯބިވޭ. ލައިޒަލް ތިއުޅެނީ އެ ދެމެދަށް ވަންނަންތަ؟" ޔަމާނު ބުންޏެވެ. އެކުވެރިޔާއަށް ބަލާލާފައި ލައިޒަލް ބަދަލުކޮށްލީ ހިނިތުންވުމެކެވެ.\n"ފުރަތަމަ ދެމެދަށްވަނީ އަހަންނެއްނޫން. ޔާނު ކިހާވަރަކަށް އީހާނު އެނގެނީ." ލައިޒަލްގެ މޫނުން ނުރުހުންތެރިކަން ފާޅުވެލިއެވެ.\n"ކަލޭމެން އެކަކީ ވެސް ކުޑަކުދީންނެއްނޫން. ކައިވެންޏަކީ ކުޅޭކުޅޭ ކަމަކަށް ހަދަންތަ ތިއުޅެނީ. ނީރާ ތިހާ ބޭނުންނަމަ ލައިޒަލް ވެސް ކައިވެނި ކުރީ ކީއްވެ؟ ނީރާއާއި އީހާނު އިނދެގެން ތިބިއްޔޭ ކިޔާފަ ލައިޒަލް ނުޖެހޭ މީހަކާ އިންނާކަށް. ލައިޒަލްގެ އަމިއްލަ އެދުމުގައި އުޝާ ޝާމިލްކުރިއިރު އޭނާއަށް ދެރައެއް ލިބިދާނޭތީ ނުވިސްނަންތަ؟. މީހަކާ އިނުމަށްފަހު ކައިވެނި މުހިންމުވާން ޖެހޭނީ. އެހެންނޫނީ ފުރަތަމަ ވެސް ކައިވެނި ނުކުރާނީ." ޔަމާނުގެ އަޑުގައިވަނީ ހިތްހަމަނުޖެހުމެވެ. ލައިޒަލްއާ މެދުއެވެ. އީހާނާއި ލައިޒަލްއަކީ ވެސް އޭނާގެ އެކުވެރީންނެވެ. ނީރާއާއި އީހާނުގެ ދެމެދަށް ވަންނަން ލައިޒަލްއަށް މަގުކޮށައިދޭން ޔަމާނު ނޭދެއެވެ. ހަމައެއާއެކު އެފަދަ އެހީތެރިކަމެއް އޭނާ އީހާނަށް ވެސް ފަހިކޮށް ނުދޭނެއެވެ. އެކަމުން ރަނގަޅު ނަތީޖާއެއް ނުނިކުންނާނެތީއެވެ. ލައިޒަލްއަށް އޭނާގެ ލޯބި ލިބެން ޔަމާނު ހިތުގެ އަޑިން އެދެއެވެ. މިނޫނީ އަންހެންކުއްޖަކާ ހެދި ލައިޒަލްގެ ޠަބީޢަތާއި ނުގުޅޭ ނިންމުންތަކެއް ނިންމާތީ ޔަމާނު ނުދެކެއެވެ. ސީދާ ނުބުނި ނަމަވެސް ނީރާ ދެކެ ލައިޒަލް ވަރަށް ލޯބިވާކަން ޔަމާނަށް ޔަގީންވެއްޖެއެވެ. ހިމޭންކަމާއެކު ލައިޒަލްގެ ނަޒަރު ދުރަށް ހުއްޓާލައިގެން އޭނާ އިނީއެވެ. ލައިޒަލް އޭނާއާ ދެބަސްނުވާނޭކަން ޚުދު ޔަމާނަށް އެނގެއެވެ. ދުރު ބަލަން އިނަސް އޭނާ ވިސްނަނީކަން އެ މޫނުން ޔަމާނު ދެނެގަތެވެ.\n"ފައިން... އަހަރެން ބުނާނަން. އެކަމަކު އެމީހުން ނިންމާ ގޮތެއް ލައިޒަލް ޖެހޭނީ ގަބޫލުކުރަން. ބުނެލުން ފިޔަވާ އިތުރު ކަމެއް ނުކުރާނަން." ޔަމާނު ބުނެލިއެވެ. ދުރުބަލަން އިނދެފައި ވެސް ލައިޒަލްގެ ތުންފަތް ދެމިލިއެވެ. ޔަމާނު އެއްބަސްވާނޭކަން އޭނާއަށް އެނގޭ ކަހަލައެވެ.\nކެފޭއިން ނުކުމެ ލައިޒަލް އައީ ގެއަށެވެ. ކާފައާ ބައްދަލުކުރާށެވެ. އުޝާ ބަލާ ދާންވާއިރަށް އޭނާއަށް ވަގުތު އޮންނާނެތީއެވެ. ކާރުން ފައިބައިގެން ގެއާ ދިމާއަށް ލައިޒަލްއަށް ހިނގައި ނުގަނެވެނީސް އޭނާއަށް ދޮރޯށި ކައިރީ ހުރި އަންހެން ކުއްޖާ ފެނިއްޖެއެވެ. ވަގުތުން ލައިޒަލްގެ ދެބުމަ ކައިރިވެލިއެވެ. ނުފެންނަކަމަށް ހަދަމުން ފަޓުލޫނުގެ ޖީބަށް ދެއަތް ކޮށްޕާލައިގެން ހުރެ އޭނާ ގެއަށް ވަންނަން އައެވެ.\n"ޕްލީޒް... އެއީ އަހަރެމެންގެ މަންމަ." ލައިޒަލްގެ އަތުގައި ކުއްލިއަކަށް ހިފުމާއެކު އެ އަންހެންކުއްޖާ ބުނެލިއެވެ. ލައިޒަލްގެ ނަޒަރު އަމާޒުވެލި ހިނދު އެ އަންހެންކުއްޖާ ސިހުނެވެ. ނަމަވެސް ދެން ފެނުނީ އާ ހިތްވަރަކާއެކު ލައިޒަލްގެ މުލައްދަނޑީގައި ހިފާލައިގެން ހުރި ދެއަތަށް އޭނާ ބާރުލީ ތަނެވެ. ފަހަތަކަށް މިއަދު ނުޖެހޭނަމޭ ބުނާފަދަ އަސަރުތަކެއް އެ މޫނުގައި ވިއެވެ.\n"އަހަރެންގެ މަންމައެއް ހުރިކަމެއް ނުދެނަހުރީން." ލައިޒަލް ބުންޏެވެ.\n"ޝީ އިޒް ޑައިން." އެ އަންހެންކުއްޖާ އިސްޖަހާލީއެވެ. ދެން ލައިޒަލްގެ އަތުން އެއްއަތް ދުރުކޮށްލި ގޮތަށް ލޯ ފުހެން ފެށިއެވެ. ރޮމުންރޮމުން އޭނާ ލައިޒަލްގެ ކައިރީ އާދޭސްކޮށްލިއެވެ. އެންމެ ފަހަރަކު މަންމައާ ބައްދަލުކޮށްލަ ދިނުމަށެވެ. އޭގެ ފަހުން އުނދަގޫކުރާކަށް ނާންނަމޭ ބުންޏެވެ.\n"ފައިސާ ބޭނުންވީތަ؟ ކިހާވަރެއް؟." ލައިޒަލް އަހާލިއެވެ. ކަރުނުން ފުރިފައިވި ދެ ލޮލުން އެ އަންހެންކުއްޖާ ލައިޒަލްއަށް ބަލާލިއެވެ. ނުރުހުން އެކުލެވިފައިވާ ބެލުމަކުންނެވެ.\n"އަހަރެމެން އެކައްޗެއް ވެސް ބޭނުމެއްނޫން. މިގޭ ދޮށަށް އައުން މަންމަ އޮތީ މަނާކޮށްފަ. މަންމަ ހަނދާނެއްނުނެތޭ އަހަރެންނޫން ދަރިއަކު މަންމަގެ ހުރިކަން. އަހަރެންގެ ބޭބެއަކު ހުންނާނޭކަން މަންމަ ކިޔާދިން. މިހާ ދުވަހު އަހަރެން ނާންނަމެންނު ބޭބެއާ ބައްދަލުކުރާކަށް. ބޭބެ ހަނދާނެއްނުވޭތަ މަންމަ މަތިން."\n"މަންމައެއް ނުހުންނާނޭ ބުނެފީމެންނު." ލައިޒަލްގެ އަތުގައިވީ އެ އަންހެންކުއްޖާގެ އަތް ދުރުކޮށްލިއެވެ.\n"މަންމަގެ މަރުގެ ޚަބަރު ލިބުމުން މޫނު ބަލަން އަންނާނަންތަ؟" އެ އަންހެންކުއްޖާ ކުރި ސުވާލަށް ދޭނޭ ޖަވާބެއް ލައިޒަލްގެ އަތަކު ނެތެވެ. ބަލަން ހުރެވުނީ އެހެންވެއެވެ.\n"ކޮންކުއްޖެއްމީ؟" ދޮރޯށި ހުޅުވި ފިރާގުގެ އަޑު އިވުނެވެ. އެ އަންހެންކުއްޖާ ދާން އެނބުރިލި ހިނދު ފިރާގު ގޮވާލީ މަޑުކުރުމަށެވެ. މީގެ ކުރީން ފިރާގު އެ އަންހެންކުއްޖާ ދެކެފައި ނުވެއެވެ. ލައިޒަލްއާއި އެ އަންހެންކުއްޖާ ދެމެދު ދެބަސްވުމެއް ހިނގަނީކަން ދެނެގަތީ އެ އަންހެންކުއްޖާގެ ލޮލުން ފާޅުވާން ހުރި ކަރުނައިގެ އަސަރުންނެވެ.\n"ކާފާ..." ލައިޒަލް ގޮވާލީ އަޅާނުލާށޭ ބުނާ ފަދައިންނެވެ. ނަމަވެސް ފިރާގުގެ ބެލުމުން ލައިޒަލްއަށް ހިމޭންވާންވީކަން އެނގުނެވެ.\n"ތީ ކޮންކުއްޖެއް؟. ލައިޒަލް ދަންނަންތަ؟" ފިރާގު ވާހަކަދެއްކިއިރު އެ އަންހެންކުއްޖާގެ މޫނުން ޖެހިލުންވުން ފާޅުވެއެވެ. ފިރާގާ ބައްދަލުވާން އޭނާ ނޭދޭފަދައަކުންނެވެ.\n"ރަ.. ރަމް..ލާގެ ދަރިއެއް." އެއްފަހަރު ލައިޒަލްގެ މޫނަށް އަނެއްފަހަރު ފިރާގުގެ މޫނަށް ބަލަމުން އެ އަންހެންކުއްޖާ ވާހަކަދެއްކިއެވެ. ފިރާގުގެ މޫނުން ހައިރާންކަން ފާޅުވެލިއެވެ. ނަމަވެސް ނުހަނު އަވަހަށް އޭނާގެ ތުންފަތަށް ހިނިތުންވުމެއް ވެރިވިއެވެ.\n"އާދޭ އެތެރެއަށް." ފިރާގު އެ އަންހެންކުއްޖާ ވަނުމަށް ދޮރޯށި ހުޅުވާލަ ދިނެވެ. ލައިޒަލްގެ އަނގައިން ފޫހިކަމުގެ އަޑެއް ނުކުތެވެ. އެހިނދު ފިރާގު ކާފަ ދަރިފުޅަށް ބަލާލިއެވެ. ދެފަރާތަށް ބޯހޫރުވާލީ ލައިޒަލްގެ ކިބައިން އެފަދަ ސިފައެއް ދުށުމަށް ފިރާގު ނޭދޭ ފަދައިންނެވެ.\nސޯފާތަކުން ފިރާގު އިޝާރާތްކުރީ ތަނުގައި އެ އަންހެންކުއްޖާ އިށީނެވެ. ލައިޒަލް މަޑުކުރުމެއްނެތި އެތެރެއަށް ވަދެގެން ދިޔައީއެވެ. ރަޝީދާއަށް ގޮވާލައި ފިނިބުއި މަކާއި ކާއެއް ގެނެސްދިނުމަށް ބުނެފައި ފިރާގު އައިސް އިށީނެވެ. ފަރުވާތެރިކަމާއެކު އޭނާގެ ކަނާއަތް ފަރާތުގައި އިން ހިމަތޮޅި އަންހެންކުއްޖާއަށް ބަލާލިއެވެ. ގައިމު ވެސް އެއީ ރަމްލާގެ ލޮލެއް ނޫނޭ ފިރާގުގެ ހިތް ބުނެލިއެވެ.\n"ކޮންނަމެއް ކިޔަނީ؟" ފިރާގު އަހާލިއެވެ.\n"ރަޝާ." މަޑު އަޑަކުން އެ އަންހެންކުއްޖާ ބުންޏެވެ.\n"ޝަކީލްއާއެއްކޮށްތަ އުޅެނީ." ފިރާގު އަނެއްކާވެސް ޔަގީންކޮށްލިއެވެ.\n"ބައްޕައާއި މަންމަ އެކީ އުޅެނީ. މަންމަ ވަރަށްބަލި." ނުބުނެ އިނުމުގެ ބޭނުމެއްނެތްކަން ވިސްނި ރަޝާ ހާމަކުރިއެވެ.\n"އެހެންވެތަ ލައިޒަލް ހޯދަން އައީ؟ ރަމްލާ ބުނީތަ؟" ފިރާގު ސުވާލު ކުރިއެވެ. ރަޝާ ދެ ފަރާތަށް ބޯހޫރާލިއެވެ.\n"މަންމަ ބޭބެ ދެކޭހިތުން އުޅޭތީ. މަންމައަކަށް ނާދެވޭނެ ބޭބެ ހޯދާކަށް. ޑަކްޓަރުން ވެސް ބުނީ ދެންނެތޭ ކުރެވޭނެކަމެއް. މަންމަ މަރުވަނީކަން އެނގޭ. މަރުވުމުގެ ކުރީން ބޭބެ ގެނެސްދޭން ބޭނުންވީ. މަންމައަށް ބޭބެ ފެނިލިޔަސް ހިތްހަމަޖެހޭނޭ ހީވާތީ. އެހެންވެ ބޭބެ ހޯދަން އަންނަނީ."\n"ލައިޒަލް އެއްބަހެއްނުވި ދޯ." ފިރާގަށް އެނގި ހުރެ އަހާލިއެވެ. ރަޝާ ޖަވާބު ދިނީ ބޯޖަހާލުމަކުންނެވެ.\n"ރަޝާގެ އުމުރުން ކިހާވަރެއް."\n"ސެވެންޓީން." ރަޝާ ބުންޏެވެ.\nރަޝީދާ ގެނެސް ބެހެއްޓި ކާއެއްޗެހީގައި ރަޝާ އަތެއް ނުލައެވެ. އެހެންނަމަވެސް ޖޫސްތަށި ރަޝާ ބޯލިއެވެ. ރަމްލާގެ ހާލާ ބެހޭ ގޮތުން ފިރާގު އޮޅުން ފިލުވިއެވެ. އަދި ރަމްލާއާއި ލައިޒަލްއާ ދެމެދު އޮތީ ގާތް ގުޅުމެއްނޫންކަން ފިރާގު ބުނެދިނެވެ. ލައިޒަލްގެ ނިންމުންތައް ހަރުކަށިހެން ހީވިޔަސް އޭނާއާ މެދު ހިތްބަރުނުކުރާން ފިރާގު އެދުނެވެ. ރަޝާ ދިރިއުޅޭ މާހައުލާއި ލައިޒަލް ބޮޑުވާން ޖެހުނު މާހައުލު ތަފާތުވީމައެވެ. މައިންބަފައިން ތިބެ އެ ލޯބިން މަހުރޫމްވާ ކުދީން މަދެއްނޫނެވެ. ލައިޒަލްއަށް ޓަކައި ފިރާގު ނޫނީ އާއިލާއެއް ނެތީ އެހެންވެއެވެ. ރަޝާ އެކަނި ގެއަށްދާން ފިރާގު އެއްބަހެއްނުވިއެވެ. އޭނާ ރަޝާ ފޮނުވާލީ ހަމްދާނާއެކުއެވެ.\nއިރުކޮޅަކު ހުއްޓުން އަރާފައި ލަމްހާއަށް ހުރެވުނެވެ. އީހާނާއި ނީރާގެ ޒުވާބުގެ އަޑު އަހާށެވެ. ނީރާ ވަރިކުރާށޭ ބުނި އަޑު ލަމްހާއަށް އިވުނެވެ. ލަމްހާއަށް ކެތްނުކުރެވުނީ ކޮޓަރި ތެރެއިން ބާރު އަޑުފަށްގަނޑެއް އިވިގެންނެވެ. އެ އަޑާއެކުވެ ނީރާގެ ތޫލި ހަޅޭކެއްގެ އަޑު އިވިގެން ދިޔައެވެ. ހަލުވިކޮށް އައިސް އެ ކޮޓަރީގެ ދޮރުގައި ލަމްހާ ތަޅައިގަތެވެ. އަޑުހަރުކޮށް ދޮރުހުޅުވާން އޭނާ ގޮވާލިއެވެ. ނީރާއަށް އަނިޔާއެއްވީބާއޭ ލަމްހާގެ ހިތުގައި އޮތެވެ. ނަމަވެސް އެ ހީކުރުން ބަދަލުވީ ކޮޓަރީގެ ދޮރު ހުޅުވުނީމައެވެ. ނީރާގެ އަތުގައި ތުވާލި އޮތްއިރު އޭގައި އޮތީ ހުސް ލެޔެވެ. ތަޅުންމަތީ އިށީނދެ އީހާނު އިނެވެ. ކޮޓަރީ ފާރުގައި ހުރި ވަށް ލޯގަނޑު ވަނީ ތަޅައިގެން ގޮސް އެތަން މިތަނަށް ބިއްލޫރިތައް ފައިބާފައެވެ. މީ ދުވަހަކުވެސް ލަމްހާ ދުށުމަށް ބޭނުންވީ ފަދަ މަންޒަރެއް ނޫނެވެ. އީހާނު ވައަތުން ކާނައަތުގައި ހިފަހައްޓާލައިގެން އިންއިރު އެ އަތުގެ ތެރެއިން ލޭތަށް ފައިބަނީއެވެ. އީހާނު ގޮވައިގެން ލަމްހާ ހޮސްޕިޓަލަށް ދިޔައިރު ނީރާ ހުރީ ގޭގައެވެ. އެމީހުންނާއެކު ދާން އޭނާ ބޭނުންނުވީކީނޫނެވެ. ލަމްހާ އެކަމާ ބާރު ނޭޅީމައެވެ. އެވީ ވަގުތުކޮޅު ތެރޭ އެ މަންމައަށް އޭނާ ހުއްޓުން އަރާފައި ހުރިކަން ނުފެންނަ ފަދައެވެ.\nފުނޑުފުނޑުވެފައިވާ އެކިވަރުގެ ލޯގަނޑު ކޮޅުތައް ނަގައި ސާފުކުރުމުގައި ނީރާ އުޅުނެވެ. އެހެންވިޔަސް ރަގުގެ މައްޗަށް އެޅިފައި ހުރި ލޭތައް ދޮވުން އުނދަގޫވިއެވެ. ހުއްޓާލުމެއްނެތި އޭނާ ސާފުކުރުމުގައި އިންއިރު ސިކުނޑިއަށް ލިބިފައިވާ ސިހުން ނުފިލާކަން ޔަގީނެވެ. ފާރުގައި ހުރި ލޯގަނޑުގެ ފްރޭމް ނަގައި އެއްލާލަން ތައްޔާރުކުރިއެވެ. އެ ކޮޓަރިތެރެއަށް ނީރާ ބަލާލިއެވެ. ދެން ނުކުމެގެން އައިސް އޭނާ ވަނީ އަމިއްލަ ކޮޓަރިއަށެވެ. ރޮވެންފެށުނީ ދެނެވެ. މަޑުމަޑުން އަޑު ބާރުވަމުން ގޮސް އޭނާއަށް ގިސްލެވެން ފެށުނެވެ.\n"އިޓްސް ނޮޓް މައި ފޯލްޓް... އިޓްސް ނޮޓް..." ނީރާ އަމިއްލަ ނަފްސު ދިފާއުކުރިއެވެ. ކުށްވެރިކަމުގެ އިހްސާސްގެ ތެރެއަށް އޭނާ ގަންބާލުމުގެ ކުރީން ނަފްސު ހިމާޔަތް ކުރަން އުޅޭ ފަދައިންނެވެ. އޭނާ ލޯ ފުހެމުން އަވަހަށް ތެދުވިއެވެ. ފޯނު ލެވުނުތަނެއް ހޯދިއެވެ. އެކަނިވާން ވެއްޖެނަމަ އޭނާގެ ބުއްދި ގޯސްވެދާނޭ ނީރާއަށް ހީވީއެވެ. ފޯނު އަތުޖެހުމުން އަވަހަށް އޭނާ ރިދާއަށް ގުޅިއެވެ. އެހީތެރިކަމަށް އެދެވުނީ ރޮމުންކަމެއް ނީރާއަކަށް ނޭނގުނެވެ. އެކުވެރިޔާ އަންނަނީކަމުގައި ބުނިއިރު އޭނާގެ އިންތިޒާރުގައި ނީރާ އިނީ ސިހިސިހިއެވެ. ހާސްވާ ވަރަކަށް އޭނާގެ ފައިގެ ތެޅުން ބާރުވެލައެވެ. ބެލްއަޅާލި އަޑާއެކު ސޯފާގަ އިން ނީރާ ފުންމައިގެން ތެދުވިއެވެ. ދޮރުހުޅުވާލީ ކާކުތީ ބަލާލުމެއް ވެސް ނެތިއެވެ.\n"ނީރާ..." ދޮރުމަތީ ހުރީ ޔަމާނުއެވެ.\n"ރިދާ..." ނީރާ އިތުރަށް ކަންބޮޑުވާގޮތް ވިއެވެ.\n"މީޓިންގަ އިނީ... އަހަރެން މިއައީ. އިޓްސް އޯކޭ...އައި އޭމް ހިއާ ފޯ ޔޫ." ޔަމާނު ވަގުތުން ނީރާއަށް ވެފައި ހުރި ގޮތް ދެނެގަތެވެ.\n"ބޭރަށް ނުކުމެލަންވީނު. ހިނގާ... ރިދާ ބުނީ އިރުކޮޅެއް އަދިވާނޭ. އޭނާ ނިމުނީމަ އަންނާނެ އަހަރެމެން ކައިރިއަށް." ޔަމާނު ވާހަކަދެއްކިއެވެ. ނީރާ މިފަހަރު ބޯޖަހާލީއެވެ. ޔަމާނު ދިއްކޮށްލި އަތުގައި އޭނާ ހިފިއެވެ. އެހިނދު ނީރާގެ ނިތްކުރިމަތިން އިސްތަށިގަނޑުގައި ލޭ ހިކިފައި ހުރިތަން ޔަމާނަށް ފެނުނެވެ. ހާސްވެ ކަންބޮޑުވީ ނަމަވެސް އޭނާ އެކަން ފާހަގައެއް ނުކުރިއެވެ. އިހަށް ނީރާ ހަމައަކަށް އެޅުވުން މުހިންމުކަމުގައި ޔަމާނު ދުށްޓެވެ.\nއީހާނަށް ފަރުވާ ދެމުންދިޔަ ވަގުތު ލަމްހާ ގުޅީ ނީރާއަށެވެ. އޭރު އޭނާ ސުޖާއު ވެސް ގުޅައިފިއެވެ. ރިސޯޓުގައި ހުރި ސުޖާއަށް އަވަހަކަށް ނާދެވޭނެކަން ލަމްހާއަށް ވެސް އެނގެއެވެ. އެކަމަކު މިވަގުތު އޭނާއަކަށް ވެސް ކަންތައްކުރަންވީ ކިހިނެއްކަމެއް ނޭނގެއެވެ. އެއަށްވުރެ މާބޮޑަށް ހުރީ ހާސްވެފައެވެ.\n"ނީރާ..." ފޯނު ނުނެގުމުން ލަމްހާއަށް މަޑުމަޑުން ކިޔާލެވުނެވެ. ޑަކްޓަރުން ވަކި އެއްޗެއް ނުބުނަނީސް އޭނާއަށް އީހާނު ދޫކޮށްލާފައި ގެއަށް ދެވޭކަށް ނެތެވެ. އެކަމަކު ނީރާ ހުރި ހާލެއް އެނގެން ވެސް ލަމްހާ ބޭނުމެވެ.\nލޭ އަޅަން ނުޖެހުނަސް ގިނަ އަދަދަކަށް ލޭ ފައިބާފަވާކަން އީހާނު ބެލި ޑަކްޓަރު ފާހަގަކުރިއެވެ. ކިހިނެއްވީ ކަމެއްކަން އޮޅުންފިލުވަން ޑަކްޓަރު ވެސް ހުރީ ބޭނުންވެފައެވެ. ލަމްހާއަށް ވެސް އީހާނާއި ނީރާއާ ދެމެދު ހިނގީ ކޮންކަމެއްކަން ބުނެދޭކަށް ނޭނގެއެވެ. އީހާނު އަމިއްލަ ދިން ގެއްލުމެއްކަން ޑަކްޓަރަށް ފާހަގަވާއިރު ލަމްހާއަށް ވެސް އެކަން އެނގެއެވެ. އީހާނަށް ނޫނީ އެކަމުގެ ސަބަބު ބުނެ ނުދެވޭނެއެވެ.\nޔަމާނާއެކު ނީރާ އިނީ ހުޅުމާލޭ އަތިރި މަތީގައެވެ. ދެއަތުގެ ތެރޭ ޔަމާނު އޭނާއަށް ގެނެސްދިން ފެންފުޅި އޮތެވެ. ނޭވާލާން ފަސޭހާވެއްޖެކަން ނީރާއަށް އިހްސާސް ކުރެވުނެވެ. ޔަމާނު ބުނި ފަދައިން ގަޑިއެއްހާއިރު ފަހުން ރިދާ އެމީހުންގެ ކައިރިއަށް އައެވެ. ނީރާ ގޮވައިގެން އެ ދެމީހުން އައީ ކެފޭއަށެވެ. މަތީގައި ހުސްކޮށް ހުރި ކަރޯކޭ ބޫތަކަށް ދެ އަންހެންކުދީން ވެއްދުމަށްފަހު ޔަމާނު ނުކުތީއެވެ. ކަންތައްވީގޮތް ޔަމާނަށް ނުކިޔާދިނަސް ރިދާ ކައިރީ ނީރާ ބުނާނޭކަން އެނގޭތީއެވެ.\n"އައި ޓްރައިޑް..." މޭޒުމަތީ ބާއްވާލި ދެއަތުގެ ތެރޭ މޫނު ފޮރުވާލަމުން ނީރާ ބުންޏެވެ.\nއިންސާނުން ނުބައިވެއްޖެނަމަ ޝައިތަނާކަށް ދޫނުކުރާނޭކަން މިއަދު ނީރާއަށް ފެނިއްޖެއެވެ. އޭނާއަށް އެންމެ ތަންފުކެއް ވެސް އީހާނު ދޫނުކުރާނޭކަން މިއަދު ސާބިތުކޮށްދީފިއެވެ. ވަކިވެގެންދާނަމަ ފުރާނަނެތް މަސްގަނޑު ދޫކޮށްފަކަން ދާނީ ބުނި ބަހުގެ ޔަގީންކަން އޭނާ ދީފިއެވެ.\n"ފުރާނައިގެ އަޑު ނޭނގޭތަ؟ އެހިސާބަށް ދާއިރު އެއީ ކިހާވަރެއްގެ ކަމެއްކަން އީހާނަށް ނޭނގެނީތަ؟ އަހަރެން ލޯބިނުވާނޭކަން އެނގޭއިރު މިގުޅުމުގައި އީހާނަށް އޮތީ ކޮންއުފަލެއް." ބޯޖަހާލައިގެން އޮތް ނީރާ އަމިއްލަ ހިތާ ވާހަކަދެއްކިއެވެ.\n"ނީރާ..." ރިދާ ގޮވާލީ ނީރާގެ ކޮނޑުގައި ފިރުމާލަމުންނެވެ.\n"ދަރިއަކު ހޯދަން އޭނާ ބޭނުންވަނީ. ހީ ޓްރައިޑް ޓު...." މައްސަލަ ފެށުނު ހިސާބު ނީރާ ކިޔައިދޭން ފަށާފައި ހުއްޓާލިއެވެ. ކޮންމެ ތަފްސީލެއް ރިދާއަށް ދޭންވުމުން ނީރާ އަދިވެސް ފަސްޖެހެނީއެވެ. ބޯޖަހައިގެން އޮވެމެ ދެފަރާތަށް މަޑުމަޑުން ނީރާ ބޯހޫރާލިއެވެ. އިތުރަށް ނީރާ ބުނެލީ އީހާނު ދެން ކަންތައްކުރި ގޮތެވެ. އޭނާ ބޭނުންވާ ކަންތައް ހާސިލުނުވުމުން އަތުގެ ނާރުބުރިކޮށްލީކަމެވެ. އެ ދެ ލޮލުން ކުޑަވެސް ޖެހިލުންވުމެއް ނީރާއަށް ނުފެނުނުއިރު އީހާނު އެފަދައިން ކަންތައް އެކުރީ މަރުވިޔަސް ހެޔޮކަމަށެވެ. އެކަމަކު އޭރުން އެ މަރުގެ ޒިންމާ އެންމެން އަޅުވާނީ ނީރާގެ ބޮލުގައެވެ. އީހާނު ބުނާ ފަދައިންނެވެ.\nގެއަށް އައިސް ނީރާ ވަންއިރު އެކަކުވެސް ގެއަކުނެތެވެ. ނިއްވާލާފައި އޮތް ފޯނު ހުޅުވުމާއެކު ލަމްހާ ގުޅާފައި އޮތްކަން އެނގުނެވެ. ޖެހިލުންވެފައި އިނދެ ލަމްހާއަށް އޭނާ ގުޅިއެވެ. ނީރާގެ ހާލު އޮޅުންފިލުވައި އީހާނު ރަނގަޅުކަމުގައި ލަމްހާ ބުންޏެވެ. ހޮސްޕިޓަލަށް ނީރާ އަންނާނަންތޯ ލަމްހާ އެހުމުން ނޫނެކޭ ބުނާކަށް ނުކެރުނެވެ. އެހެންވެ ފެންވަރާލައިގެން ނީރާ އަނެއްކާ ވެސް ގެއިން ނުކުތީ ހޮސްޕިޓަލަށް ދާށެވެ.\nހޮސްޕިޓަލުގައި އީހާނު ބޭއްވީ ދެ ދުވަހެވެ. ނީރާ ވާހަކަދައްކާތީއެއް ނުފެނެއެވެ. އެކަމަކު އޭނާ އީހާނުގެ ގާތުގައި ހުރެއެވެ. އޭނާއަށް އެހީތެރިވާތީ ފެނެއެވެ. ލަމްހާ ހުންނަނީ އެ ދެމީހުންގެ ހަރަކާތްތަކަށް ސަމާލުވެއެވެ. އީހާނާއެކު ކޮޓަރިތެރޭގައި ހިނގާ އެއްވެސް ކަމެއް ލަމްހާއަށް ބުނާކަށް ނޭނގެއެވެ. އެހެންވިޔަސް ދެ މީހުން ދެބަސްނުވާކަން ފާހަގަވިއެވެ. އޭނާއަށް އަދިވެސް ވިސްނެނީ ނީރާގެ ފުށުން އިވުނު ބަސްތަކެވެ. ވަރިއަށް ނީރާ އެދޭންވީ ސަބަބެކެވެ. އެކަމަކު އީހާނާއި ނީރާ ވަރިވުމަކީ ލަމްހާ ދެކެން ބޭނުންވާ މަންޒަރެއް ނޫނެވެ. ދެމެދުގައި ހިނގި ދެބަސްވުމުގައި ރުޅީގެ ހޫނުކަމާއެކު ނީރާ ބުނެލީކަމަށް ވެދާނެއެވެ. ލަމްހާ ގަބޫލުކުރަން ބޭނުންވަނީ އެގޮތެވެ. އެހެންވިޔަސް ސުވާލެއް ނުކޮށް ހުންނަން އުނދަގޫވިއެވެ. އެހެންވެ އީހާނާއި ނީރާ ކައިރީގަ ބޭތިއްބުމާއެކު ލަމްހާ ސުވާލުކުރިއެވެ.\n"އެކީގަ އުޅޭން ބޭނުންނުވާ ހިސާބަށް ކަންތައް ދިޔައީތަ؟" ލަމްހާ ދެވަނަ ސުވާލު ވެސް ކޮށްލިއެވެ. ނީރާ އިސްޖެހި ގޮތަށް އުފުލާނުލިއެވެ. އީހާނު ބަލަން އިނީ ނީރާއަށެވެ. އޭނާ އިސްއުފުލާލުމާއެކު އީހާނު އޭނާގެ އަތުގައި ހިފާލިއެވެ. ދެން ކުރިމަތީ އިން މަންމައަށް ބަލާލިއެވެ.\n"ދެން ނުވާނެ އެހެނެއް. އައި އޭމް ސޮރީ." އީހާނު ބުންޏެވެ. އަދި ނީރާއަށް ބަލާލިއެވެ.\nއީހާނު އެތައް ވާހަކައެއް ދެއްކިއެވެ. ނީރާގެ ހިމޭންކަން ލަމްހާއަށް ކަމަކު ނުދިޔައެވެ. އެހެންވިޔަސް އީހާނުކަން މައްސަލަ ފެށީ ބުނުމުން ލަމްހާއަށް އިތުރަށް ސުވާލުކުރާނޭ ފުރުސަތެއް ނުލިބުނެވެ. ނީރާއާ އެކަނި ވާހަކަދައްކާލަން ލަމްހާ ވިސްނިއެވެ. އީހާނު ގޭގައި ނޫޅޭ ވަގުތެއްގައި ނީރާއާ ވާހަކަދައްކަން ފަސޭހަވާނޭ ލަމްހާގެ ހިތް ބުންޏެވެ. ފަހަރެއްގައި ނީރާ ގަޔާނުވާ ކަމެއް އީހާނުގެ ހުއްޓަސް އެނގޭނީ އޭރުންނޭ ލަމްހާ ހިތަށް އެރިއެވެ. އޭނާގެ ފިރިހެން ދަރިފުޅަކީ ހުރިހާ ގޮތަކުން ފުރިހަމަ ފިރިހެނެއް ނޫންކަން ލަމްހާ ގަބޫލުކުރެއެވެ. އަދި ނީރާއާއި އީހާނަކީ ޒުވާން ދެމަފިރިންނެވެ. އެމީހުންނަށް މަގުދައްކާން ތިބީ ލަމްހާއާއި ސުޖާއުއެވެ.\nކޮޓަރިތެރެއަށް އޮތީ ހިމޭންކަން ވެރިވެފައެވެ. އެނދުގައި އީހާނާއެކު ނީރާ ވެސް އޮތެވެ. ނިދީގެ އަސަރު އެމީހުންގެ ލޮލަކު ނުވެއެވެ. ދޭތެރެއަކުން ފުންނޭވާއެއް އީހާނު ދޫކޮށްލައެވެ. ދެފަރާތަށް އެނބުރި ދެމީހުން ތިބިއިރު އެކަކުއަނެކަކަށް ވެސް ދެމީހުން ތިބީ ހޭލާކަން އެނގެއެވެ.\n"ސޮރީ..." އީހާނު ބުނެލިއެވެ.\n"އަހަންނަށް މިހެން ހެދީ ނީރާ. މިހެން އުޅޭން މަޖުބޫރުކުރުވީ ނީރާ. އެންމެ ފަހަރަކު... ހަމަ އެންމެ ފަހަރަކު އަހަރެން މީ ފިރިމީހާކަން ގަބޫލުކޮށްބަލަ. މި ގުޅުމަށް... އަހަންނަށް ޗާންސެއް ދީ. ލޯބިދޭން އަހަންނަށް ނޭނގެއޭ ނީރާއަށް ހީވަނީތަ؟. އެ ފުރުސަތު އަހަންނަށް ވެސް ދީބަލަ. އެނގޭތަ ނީރާއަށް އަހަރެން ބޭނުންވާވަރު. ކުރީން އެފަދަ ގުޅުމަކަށް ނީރާ ކައިރީ ނޭދެން. އެކަމަކު މިހާރު އަހަރެން މީ ހިލޭ ފިރިހެނެއްނޫން. އޭރު ހިލޭ ފިރިހެނަކާއެކު ނީރާ އުޅުނީ. މިހާރު ހަލާލު ފިރިމީހާ ގަބޫލުނުކުރެވެންވީ ކީއްވެ."\n"ނީރާ... އަދިވެސް ތި ވިސްނަނީ ވަރިވާންތަ؟ އެކުގައި އުޅޭން އެއްފަހަރު ވެސް ނުވިސްނާނަންތަ؟"\nއަމިއްލަ ކުށް ގަބޫލުކުރަން ބޭނުންނުވާ މީހަކު އަބަދުވެސް ފާހަގަ ކުރާނީ އެހެންމީހުންގެ ހުރި އުނިކަންތަކެވެ. އަނެކާއަށް އަންނަ ހުރިހާ ބަދަލަކީ ތިމާގެ ޢަމަލުތަކުން ނުކުތް ނަތީޖާކަން ގަބޫލެއް ނުކުރާނެއެވެ. އެހެން މީހުންގެ އިހްސާސްތައް އެފަދަ މީހަކަށް ނުފެންނާނެއެވެ. އަބަދުވެސް އިސްކަން ދެވޭނީ ތިމާއަށެވެ. އަމިއްލަ ނަފްސަށް ނުފުދި ހުރި ކަންކަމަށެވެ. ވިސްނޭނީ ތިމާ ބޭނުންވާ ކަންކަން ހާސިލު ކުރެވޭނެ ގޮތަކާމެދުއެވެ.\nއީހާނު ގޮވާލީމާ ވެސް ނީރާ އަނގައިން ނުބުންޏެވެ. ބުނެވޭ ކޮންމެ ބަހެއް އީހާނު އަނބުރާލާނޭކަން އެނގޭތީއެވެ. މިހާރު ވެސް އީހާނު ކުށްވެރި އެކުރަނީ އޭނާއެވެ.\nކެފޭއަށް އީހާނު ނުކުންނަން ފެށިތާ ހަތަރުވަނަ ދުވަހެވެ. މީހުންގެ ޒާތީ ކަންކަމުގެ ތެރެއަށް ވަންނަން ބޭނުންނުވާ ޔަމާނަށް މިފަހަރު ހިމޭނުން ނުހުރެވުނީއެވެ. ކައުންޓަރު ދޮށުގައި ދެ ޒުވާނުން އެކަނިވުމުން ޔަމާނު ވާހަކަފެށިއެވެ. އީހާނުގެ އަތުގައި އަޅާފައިވާ ބޭސްގަނޑު ހުރީ ނަގައިފިއެވެ. ޔަމާނު ފުރަތަމަ އެހީ އެ އަތާ ބެހޭ ގޮތުންނެވެ. ތަދުވޭތޯއާއި އެކީ ރަނގަޅުވީތޯއެވެ.\n"ތި ދެމީހުން އޯކޭތަ؟" ވާހަކައިގެ ތެރެއިން ޔަމާނު އަހާލިއެވެ.\n"އާން. މިދެން އެހެންވީ ކަމެއްނޫނޭ. މިހާރު ހުރިހާކަމެއް އޯކޭ." އީހާނު ހީނލީއެވެ.\n"ނީރާ... މެރީކުރުމަށްފަހު ވަރަށް ބަދަލުވެއްޖެ. އޭނާ ބޭނުމެއްނުވޭ ދޯ އީހާނާއެކު އުޅޭކަށް." ޔަމާނު ޖެހިލުންވިޔަސް ހިތުގައި އޮތް ސުވާލު ބޭރުކޮށްލިއެވެ. (ނުނިމޭ)


Insaanun Allah ah adhaakuran jehey hagguthah | Mihaaru\nސިޔާސީ ގުޅުން ކަނޑާލި ފަހުން ހައްޖާއި އުމްރާގެ އަޅުކަމަށް ސައުދީން ހުރަސް އަޅަމުންދާ ކަމަށް ގަތަރުން ތުހުމަތު ކުރޭ. --ފޮޓޯ:އޭއެފްޕީ\nﷲ އަށްޓަކައި އިންސާނާ އަދާކުރަންޖެހޭ ހައްގުތައް\n13 އެޕްރީލް 2018 - 15:003comments\nއިސްލާމީ ޝަރީޢަތުގައިވާ ގޮތުން ކޮންމެ މީހަކުވެސް ދެނެގަނެ އަދާކޮށްދިނުން ލާޒިމުވާ ހައްގުތަކެއް ވެއެވެ. މި ހައްގުތައް އަދާކޮށްދޭން ޖެހެނީ މައިގަނޑު ހަތަރު ފަރާތަކަށެވެ. އެއީ މާތްﷲ އާއި، އަމިއްލަ ނަފްސާއި، އެހެން އަޅުތަކުންނާއި، އަޅުތަކުން ފިޔަވައި އެހެން ހުރިހާ މަޚްލޫޤުތަކުންނަށެވެ.\nމި ހުރިހާ ހައްގުތަކެއް އިސްލާމީ ޝަރީޢަތުގައި ވަރަށް ސާފުކޮށް ބަޔާންކޮށްދީފައި ވެއެވެ. އަދި މި ހައްގުތައް އެންމެ ފުރިހަމަ ގޮތުގައި އަދާކުރާނެ މަންހަޖާއި ގޮތްތައް ބަޔާންކޮށްދީފައި ވެއެވެ. މި މަންހަޖާއި ގޮތްތައް އެކުލަވާލެވިފައިވަނީ ހުރިހާ ހައްގުތަކެއް ވެސް އެއްފަހަރާ އަދާކުރެވޭ ފަދަގޮތަކަށެވެ. އަދި އެއްވެސް ހައްގެއް އަނެއް ހައްގަކާ ހުރެ ގެއްލިގެން ނުދާނެ ފަދަ ފުރިހަމަ ގޮތެއްގައެވެ.\nމި ގޮތުގައި ހައްގުތައް އަދާކުރުމަށް އެންމެ ފުރަތަމަ ބޭނުންވަނީ ހައްގުތައް ދެނެގަތުމެވެ. މި ލިޔުމުގައި މި ބަލައިލަނީ ހައްގުތަކުގެ ހަތަރުބާވަތުގެ ތެރެއިން ﷲ އަށް އަދާކޮށްދޭން ޖެހޭ ހައްގުތަކެވެ.\nއިންސާނުން ﷲ އަށް އަދާކޮށްދޭން ޖެހޭ ހައްގުތަކަކީ އެންމެ ފުރަތަމަ އެކަލާނގެ އަށް އީމާން ވުމެވެ. މިގޮތުން އެކަލާނގެ ފިޔަވައި އެހެން އެއްވެސް ފަރާތެއް ކަލެއްގެ ގޮތުގައި ގަބޫލު ނުކުރުމާއި އެކަލާނގެ އަށް ޝަރީކު ނުކުރުމެވެ. މި ހައްގު އަދާކުރެވޭނީ ޝަހާދަތުގެ ފުރަތަމަ ކަލިމަ "ﷲ ފިޔަވައި ހައްގުވެގެން އަޅުކަމެއް ވެވޭ އިލާހަކު ނެތެވެ." މި ކަލިމަ ހިތުން ތެދުކޮށް ގަބޫލުކޮށް ބޭރުފުށުން ފާޅު ކުރުމުންނެވެ.\nﷲގެ ހައްގުތަކުން ދެ ވަނަ ހައްގަކީ އެކަލާނގެ ހަޟްރަތުން ބާވާލެއްވުނު ހިދާޔަތާއި ޙައްގު ގަބޫލުކޮށް އެއަށް ފުރިހަމަ އަށް ބޯލެނބުމެވެ. މިހައްގު އަދާކުރެވޭނީ ޝަހާދަތުގެ ދެވަނަ ކަލިމަ "މުޙައްމަދުގެފާނަކީ މާތްﷲގެ ރަސޫލާއެވެ." މިކަލިމަ ހިތުން ތެދުކޮށް ގަބޫލު ކުރުމާއެކު އެކަލޭގެފާނު ގެންނެވި ކަންކަމަށް ބޯލެނބުމުންނެވެ.\nﷲގެ ތިންވަނަ ހައްގަކީ އެކަލާނގެ އަށް ކިޔަމަންވުމެވެ. އެއީ އެކަލާނގެ ކީރިތި ޤުރުއާން މެދުވެރިކޮށް ބަޔާންކުރައްވައި ކީރިތިރަސޫލާގެ ސުންނަތް މެދުވެރިކޮށް ޝަރަޙަ ކޮށްދެއްވާފައިވާ މާތްﷲގެ ގާނޫނަށް ކިޔަމަންވުމެވެ.\nﷲ އަށް އަދާކުރަން ޖެހޭ ހަތަރު ވަނަ ހައްގަކީ އެކަލާނގެ އަށް އަޅުކަން ކުރުމެވެ. މި ހައްގު އަދާކުރެވޭނީ އަޅުކަމުގެ ގޮތުން ﷲ ފަރުޟު ކުރައްވާފައިވާ އެންމެހާ އަޅުކަންތައް އަދާ ކުރުމުންނެވެ. ހަގީގަތުގައި ﷲ އަށް އަޅުކަން އަދާ ކުރުމަކީ އެންމެ މުހިންމު އެއް ހައްގެވެ. އެހެންކަމުން މި ހައްގު އަދާކުރުމަށްޓަކައި އިންސާނާ އެހެން ބައެއް ހައްގުތަކުން ކޮންމެވެސް މިންވަރަކަށް ގުރުބާންވާން ވެސް ޖެހެއެވެ.\nމިސާލަކަށް ނަމާދު ނުވަތަ ރޯދަ އަށް ބަލާއިރު އެކަން ކުރުމަށްޓަކައި އިންސާނާގެ އަމިއްލަ ނަފްސުގެ ހައްގުތަކުން ބައެއް ގުރުބާން ކޮށްލަން ޖެހެ އެވެ. ފަތިހު ހޭލުމާއި ފިނިގަދަ މޫސުމެއް ނަމަ ފިނި ގަދަ ފެން ބޭނުންކުރަން ޖެހުމާއި ދިރިއުޅުމަށްޓަކައި ކުރާ ކިތަންމެ މުހިންމު މަސައްކަތެއް ކަމުގައި ވިއަސް ދުވާލަކު ދެތިން ހަތަރު ފަހަރު މެދުކަނޑާލަން ޖެހުމާއި ބަނޑުހައިވެފައި ހުއްޓަސް ނުވަތަ ފެންބޮވައިގެންފައި ހުއްޓަސް ވަކިވަގުތެއްގައި އެކަންކަމުން ދުރުހެލިވެ ހުރުމާއި މުދަލަށް އޮންނަ ލޯބިން ގުރުބާންވެ އެލޯތްބަށްވުރެ ﷲ އަށް އޮންނަ ލޯބި އިތުރުވާން ޖެހުމާއި ދަތުރުފަތުރުގެ އުދަނގޫތައް ތަހައްމަލް ކުރަން ޖެހުމާއި މިފަދަ އެތައްއެތައް ކަމަކުން ގުރުބާންވާން ޖެހެއެވެ.\nހަމައެފަދައިން އެހެން މީސްތަކުންނަށް ތިމާ އަދާކޮށްދޭން ޖެހޭ ބައެއް ހައްގުތަކުން ވެސް، ﷲ އަށް އަޅުވެތިވުމަށްޓަކައި، ގުރުބާންވެލަން ޖެހެއެވެ. މިސާލަކަށް ހައްޖަށް ދަނީ ތިމާ ކުރަން ހުންނަ އެތައްކަމެއް މެދުކަނޑާލާފައެވެ. އަދި ދަރިންނާއި ޢާއިލާ ދޫކޮށްލާފައެވެ.\nޖިހާދު ކުރުމުގައި ތިމާ އެހެން އިންސާނުން ގަތުލު ކުރަނީ ނުވަތަ ތިމާ ޝަހީދުވެ ދަނީ އަމިއްލަ ނަފްސުގެ ހައްގަކުން ނުވަތަ އެހެން މީހުންގެ ހައްގަކުން ގުރުބާން ވެގެންނެވެ. އިންސާނުން ފިޔަވައި އެހެން މަޚްލޫޤުންގެ ހައްގުތަކުން ވެސް ﷲ އަށް އަޅުވެތިވުމަށްޓަކައި ގުރުބާންވެލަން ޖެހެއެވެ. މިސާލަކަށް އުޟުޙިޔާ ނުވަތަ ހަދުޔު ކަތިލުން ފަދަ ކަންކަމުގައި އެހެން މަޚްލޫޤުން ތަކެއްގެ ހައްގަކުން ގުރުބާން ވެވެނީޢެވެ.\nﷲ އަށް އަދާކުރަން ޖެހޭ މި ހައްގުތައް އަދާކުރުމުގައި ވަކި ގައިދުތަކެއް ކަނޑައެޅިފައި ވެއެވެ. މި ގައިދުތަކުގެ ސަބަބުން ﷲގެ ހައްގު އަދާކުރުމުގައި އެހެން ހައްގަކުން ގުރުބާން ވިޔަސް ގުރުބާންވާނީ ހަމައެކަނި އެކަމަކަށް ފުދޭ މިންވަރަކަށެވެ.\nމިސާލަކަށް ބަލައިލާ ނަމަ ނަމާދުގައި ވުޟޫ ކުރުމަށް ފެން ނުލިބިއްޖެ ނަމަ ކޮންމެ ގޮތެއް ހަދައިގެން ވެސް ފެން ހޯދާކަށް ނުޖެހެއެވެ. އޭގެ ބަދަލުގައި ތަޔައްމުމު ކުރުމުން ފުދެއެވެ. ދަތުރެއްގެ މަތީގައި އުޅޭއިރު ދަތިތަކާ ކުރިމަތިލާން ޖެހެއެވެ. އެހެންވެ އެ ދަތިތަކާއެކު ނަމާދުގެ ހުރިހާ ރަކުޢަތްތައް ހަމަނުކުރިއަސް މައްސަލައެއް ނެތެވެ.\nއާދެ، ޤަޞްރު ކޮށް ޖަމްޢު ކުރެވެ އެވެ. ނަމާދުގައި ކީރިތި ޤުރުއާނުން ކިޔަވާ މިންވަރަކީ އާންމުކޮށް ކުޑަ މިންވަރެއް ކަމުގައި ވިއަސް ތިމާ އަމިއްލަ އަށް އެންމެހާ ކަންތައްތަކުން ހުސްވެގެން ހުރެ ނަމާދު ކުރާނަމަ ކިތަންމެ ދިގުކުރިއަސް މައްސައެއް ނެތެވެ. އެކަމަކު އެކިއެކި ހާލަތްތަކުގައި ތިބޭ މީހުންނާއެކު ނަމާދު ކުރާއިރު ކުރުކޮށް ކިޔަވަން ޖެހެއެވެ. ކީރިތިރަސޫލާ، ޞައްލަﷲ ޢަލައިހި ވަސައްލަމް، ވަނީ އެކަމަށް އިރުޝާދު ދެއްވާފައެވެ.\nހަމައެފަދައިން ގިނަގިނައިން ސުންނަތް ނަމާދުތައް ކޮށް ގިނަ ޘަވާބު ހޯދުން އެއީ ކޮންމެ މުސްލިމެއްގެ ވެސް އެދުމެކެވެ. އެކަމަކު އެކަން ކުރުމަށްޓަކައި ވެސް ރޭގަނޑުގެ ނިދި އެއްކޮށް ގެއްލުވާލާކަށް ނުވަތަ ދުވާލު އަރާމުކޮށްލަން ލިބޭ ހުރިހާ ހުސް ވަގުތައް އެކީ އެކަމަށް ހޭދަކުރާކަށް އިސްލާމް ދީން ނުރުހެ އެވެ. ނުވަތަ ދިރިއުޅުމުގެ މަސައްކަތްތައް ދޫކޮށްލާފައި އެފަދަ ސުންނަތް ނަމާދުތަކުގައި ދެމިތިބޭކަށް ވެސް އިސްލާމް ދީން ނުރުހެއެވެ.\nރޯދައަށް ބައިލާއިރު ވެސް ރޯދަ ފަރުޟު ކުރެވިފައިވަނީ އަހަރުގައި އަންނަ ބާރަ މަހުގެ ތެރެއިން ހަމައެކަނި އެންމެ މަހަކު އެވެ. އެމަހުގެ ތެރޭގައި ކެއިންބުއިމާއި އެނޫން ވެސް ރޯދަ ގެއްލޭ ކަންތަކުން ދުރުހެލިވެ ހުންނަން މިޖެހެނީ ކޮންމެ ދުވަހެއްގެ ފަޖުރުލީއްސުރެ އިރު އޮއްސެންދެން އެކަންޏެވެ. ރޭގަނޑުގެ ވަގުތުތަކުގައި ކައިބޮއެ އުޅުން ހުއްދައެވެ.\nއެކަމަކުވެސް މީހަކު ދަތުރެއްގެ މަތީ ވާނަމަ ނުވަތަ ބަލިނަމަ ރޯދަމަހުގައި ނުހިފައި އެހެން މަހަކަށް އެ ފަސްކޮށްލެވިދާނެ އެވެ. ނުވަތަ އެހެން މަހެއްގައިވެސް ނުހިފޭ ވަރުގެ ބަލިމީހަކު ނަމަ ހަމައެކަނި ފިދުޔަ ދިނުމުން ފުދެއެވެ.\nޒަކާތަށް ބަލާއިރު ﷲ އަށްޓަކައި އެކަމުގައި އަދާކޮށްދޭން ޖެހޭ ހައްގަކީ ﷲ ދެއްވި މުދަލުން ﷲ އެންގެވި ބަޔަކަށް ވަރަށް މަދު މިންވަރެއް ނެރެދިނުމެވެ. މިބައި ނެރެން ޖެހެނީ އިސްލާމީ ނަޒަރުން ބަލާއިރު މުއްސަނދި މީހަކަށްވާ ކޮންމެ މީހެކެވެ.\nމުއްސަނދި މީހަކީ އެމީހެއްގެ ދިރިއުޅުމުގެ އަސާސީ ބޭނުންތައް ފުއްދުމަށް ފަހު ބާކީ ވަކިމިންވަރެއް ފޮރުވަން ބޭއްވޭ އަދި އޭގައި އަތްލަން ނުޖެހި އެއް އަހަރުވަންދެން ހުރެވޭ ފަދަ ތަނަވަސްކަމެއް ލިބިފައިވާ މީހުންނެވެ. އެނޫން މީހުން މުދަލު ޒަކާތް ނެރޭކަށް ނުޖެހެއެވެ.\nހަމައެފަދައިން ޙައްޖަށް ބަލާއިރުވެސް އެއީ ކޮންމެ ކޮންމެ މީހަކަށް ލާޒިމު ކަމެއް ނޫނެވެ. އަދި އެކަމުގެ ޝަރުޠު ހަމަވާ މީހުންނަށްވެސް މުޅި ޢުމުރުގައި އެންމެ ފަހަރަކު ފިޔަވައި އެކަން ކުރާކަށް ނުޖެހެ އެވެ. ޙައްޖުވާން ޖެހެނީ މުދަލުގެ ގޮތުންނާއި ހަށިގަނޑުގެ ގޮތުން އެކަމަށް ކެރި ކުޅަދާނަ މީހުން އެކަންޏެވެ.\nއަދި މިކަމުގައި ދަރިއަކު ނަމަ އޭނާގެ މައިންބަފައިންގެ ރުހުން ލިބުންވެސް ބޭނުންވެއެވެ. އެމީހުން ދަތިޙާލުގައި ދޫކޮށްލާފައި ދިއުމަކީ އިސްލާމްދީން ރުހޭ ކަމެއް ނޫނެވެ. ވީމާ ﷲގެ ހައްގު އަދާކުރުމުގައި އެހެން މީހުންގެ ހައްގުތަކަށް ވެސް ރިޢާޔަތް ކުރެވެއެވެ.\nޖިހާދު ކުރުމަކީ އަމިއްލަ ނަފްސުގެ ހައްގުތަކާއި އެހެން މީހުންގެ ހައްގުތަކުން ވަރަށްބޮޑަށް ގުރުބާން ވެގެން ﷲ އަށް އަދާ ކުރެވޭ ހައްގެކެވެ. އެކަމަކު އެ ގުރުބާން ވުމުގެ ސަބަބުން އެލިބޭ ގެއްލުންތައް ތަހައްމަލު ކުރަން ޖެހެނީ އެއަށް ވުރެ ބޮޑު ގެއްލުމަކުން ސަލާމަތްވުމަށްޓަކައެވެ. ހާހެއް ދެހާހެއްހާ މީހުން ގަތުލު ވެގެން ދިއުމަކީ ބިމުގައި ބާޠިލުގެ ގޮތް ފެތުރުމަށް ވުރެ ﷲގެ ޙަޟްރަތުގައި ކުޑަ ކަމެކެވެ.\nއެހެނީ ޙައްޤުގެ ބަދަލުގައި ބާޠިލުގެ ގޮތް ފެތުރިއްޖެ ނަމަ ބިމުގައިވާ ހުރިހާ އިންސާނުން ގެއްލި ހަލާކުވެދެއެވެ. ދުނިޔޭގައި ތިއްބަސް އެއީ ދުވަސްގޮސްފައިވާ ބައެކޭ އެއްފަދަ ވެދެއެވެ. އެހެނީ އެމީހުންނަށް އާޚިރަތުގެ ނިޢުމަތް ގެއްލިގެންދާނެތީ އެވެ. ވީމާ ހުރިހާ އެންމެން ސަލާމަތް ކުރުމަށްޓަކައި ވަކި ބަޔެއްގެ ޖާނާއި މާލުން ގުރުބާންވުން އެއީ ހައްގުތަކުގެ ގޮތުން ބަލާއިރު މާ އައުލާކަން ބޮޑު ގޮތެކެވެ.\nﷲގެ ހައްގުތައް އަދާކުރުމުގައި މި ބަޔާންކުރި ފަދަ ގައިދުތައް ހުރުމުން ދޭހަވާ ކަމަކީ އިންސާނުންގެ ބައެއް ހައްގުތަކުން މަހްރޫމްވާން ޖެހުނަސް އެ މަހްރޫމް ވުމަކީ ހަމައެކަނި އެކަމަށްޓަކައި ޟަރޫރީ ގޮތުން ބޭނުންވާ މިންވަރަށް އޮންނަ ކަމެއް ކަމެވެ. އަދި އެ މިންވަރަށް ހައްގުތަކުން މަހްރޫމު ނުވެ ﷲ ގެ ހައްގުތައް އަދާ ނުކުރެވޭނެ ކަމެވެ.\nﷲގެ ހައްގުތައް އަދާ ނުކުރުމަކީ ތިމާގެ އަމިއްލަ ނަފްސަށް ދެވޭ ވަރަށް ބޮޑު ގެއްލުމެކެވެ. ވީމާ މި ގެއްލުމުން ސަލާމަތް ވުމަށްޓަކައި ތިމާގެ އަމިއްލަ ހައްގުތަކާއި އެހެން ފަރުދުންގެ ހައްގުތަކުން ގުރުބާނެއް ވެގެން ނަމަވެސް ﷲގެ ހައްގުތައް ބަރާބަރަށް އަދާކުރަން ކޮންމެ އިންސާނަކުވެސް ގަދައަޅައި މަސައްކަތް ކުރަން ޖެހެއެވެ.\nއިތުރު ލިޔުންތައް ދީން އިސްލާމް ހައްޖު ޤުރުއާން ސުންނަތް\nމިއީ ތައުބާވެ ނަފްސު އިސްލާހު ކުރުމުގެ މޫސުމެއް\nނަބަވީ ވަސިއްޔަތްޕުޅު: ސަޖިދަ ކުރުން ގިނަ ކުރޭ!


ކޮވިޑް-19 ޖެހި "ސްޓާ ވޯސް" ގެ ތަރިއަކު މަރުވެއްޖެ\n"ސްޓާ ވޯސް" ގެ ފިލްމުތަކެއްގައި މަސައްކަތްކޮށްފައިވާ އިނގިރޭސި އެކްޓަރު އެންޑްރޫ ޖެކް ކޮވިޑް-19 އަށް ޕޮޒިޓިވްވެ، ފަރުވާ ހޯދަމުން އަންނަނިކޮށް ބުދަ ދުވަހު މަރުވެއްޖެ އެވެ.\nރޮބަޓް ޕެޓިންސަން ބެޓްމޭންގެ ރޯލް ކުޅޭ ފިލްމު "ދަ ބެޓްމޭން" ގެ ޝޫޓިން ކޮވިޑް-19އާ ހެދި ދެ ހަފުތާ އަށް މެދުނޑާލައިފި އެވެ.\nޕްރިންސް ހެރީއާ ލޯބީގެ ގޮތުން ގުޅިވަޑައިގަތުމާ އެކު، ހޮލީވުޑްގެ ކުރީގެ ބަތަލާ މޭގަން މާކަލް އަށް ޖެހިވަޑައިގަތީ ފިލްމު ކުޅުއްވުން ހުއްޓަވާލައްވައި ޝާހީ އާއިލާގެ މެމްބަރެއްގެ ގޮތުގައި ދެމިހުންނަވާށެވެ. ކައިވެނިކުރެއްވުމާ އެކު މޭގަންގެ ހަޔާތަށް ވަނީ ބޮޑު ބަދަލުތަކެއް އައިސްފަ އެވެ. އެގޮތުން ޝާހީ އާއިލާގެ އިސް މެމްބަރެއްގެ ރޯލް...\nކިޔެވި ދުވަސްވަރު ބުލީގެ ޝިކާރައަކަށްވި: ޖޭމްސް\nއަލްބާ އަށް ސިއެރެ ލިއޯންގެ ރަށްވެހިކަން\nއިނގިރޭސިވިލާތަށް އުފަން ހޮލީވުޑްގެ މަޝްހޫރު އެކްޓަރު އިޑްރިސް އަލްބާ އަށް އޭނާގެ ބައްޕަގެ އުފަން ގައުމު ސިއެރެ ލިއޯންގެ ރަށްވެހިކަން ލިބިއްޖެ އެވެ.\nއެކްޓަރު ކޮލިން ފާތުގެ ކައިވެނި ނިމުމަކަށް\nކާމިޔާބު އެތައް ފިލްމެއް ކުޅެފައިވާ މަޝްހޫރު އިނގިރޭސި އެކްޓަރު ކޮލިން ފާތުގެ 22 އަހަރުވީ ކައިވެނި ރޫޅާލައިފި އެވެ.


އުއްމު ޢަބްދުﷲ – ۞ Haqqu.info\n27/06/2017 25/06/2017 އުއްމު ޢަބްދުﷲ\tޙިޔާލު\nރަސޫލާ ؛ ޙަދީޘް ކުރެއްވި ކަމަށް ޢަބްދުﷲ ބިން މަސްޢޫދު > ވިދާޅުވިއެވެ. ރަސޫލާ ؛ ޙަދީޘް ކުރެއްވިއެވެ. [اللَهُمَّ إنِّي أَسْأَلُكَ الْهُدَى وَالتُّقَى وَالْعَفَافَ وَالْغِنَى] މާނައީ [ޔާ ...\n11/06/2017 10/06/2017 އުއްމު ޢަބްދުﷲ\tޙިޔާލު\nމިމައްސަލައާއި ގުޅޭގޮތުން ދެ ވިސްނުމެއް ވެއެވެ: ޢިލްމުވެރިންގެ އެއްބައި ޢިލްމުވެރިން ވިދާޅުވާ ގޮތުގައި، ބޮޑެތި ފާފަ ދޫކޮށްލުމަކީ، ވާޖިބު އަޅުކަންތަކުގެ ސަބަބުން ކުދި ފާފަތައް ފޮހެވިގެން ދިއުމުގެ ޝަރުތެއް ކަމުގައެވެ. އެހެންކަމުން، ...


Mivaguthu sarukaaruge aamdhanee vanee ekeehen nethifai: Raees Nasheed\nމިވަގުތު ސަރުކާރުގެ އާމްދަނީ ވަނީ އެކީހެން ނެތިފައި: ރައީސް ނަޝީދު\nމިވަގުތު ސަރުކާރުގެ އާމްދަނީ އެކީހެން ނެތިފައިވާކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nއެމަނިކުފާނު މިއަދު ކުރެއްވި ޓްވީޓެއްގައި ވިދާޅުވީ ދަރަނީގެ ނުރައްކަލަކީ އެ ދަރަނި އަނބުރާ ދައްކަންޖެހޭ އިރު އެވަރަށް އާމްދަނީ ނެތުން ކަމަށެވެ. އެގޮތުން 2012ވަނަ އަހަރުން ފެށިގެން 2022ވަނަ އަހަރާއި ދެމެދު ނަގާފައިވާ ގިނަ ދަރަނިތަކުގެ ގްރޭސް ޕީރިއަޑް ހަމަވެ، ދައްކަންޖެހެނީ ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހްގެ ސަރުކާރަށް ކަމަށް ރައީސް ނަޝީދު ވިދާޅުވިއެވެ.\nރައީސް ނަޝީދު ވަނީ މިވަގުތު ސަރުކާރުގެ އާމްދަނީ އެކީހެން ނެތިފައިވާކަމަށް ފާހަގަކުރައްވާފައެވެ.\nއެމަނިކުފާނު އިތުރަށް ވިދާޅުވީ އެންމެ ގިނައިން ދަރަނި އަނބުރާ ދައްކަންޖެހެނީ 2021-2023އާއި ދެމެދުގައި ކަމަށެވެ. އަދި މި ހާލަތުގައި އެންމެ ބުއްދިވެރި ގޮތަކީ އެ ދަރަނިތައް އިތުރު ޖޫރިމަނާާއަކާ ނުލައި ރީސްޓްރަކްޗަރކުރުން ކަމަށް ރައީސް ނަޝީދު ވިދާޅުވިއެވެ.\nވޯލްޑް ބޭންކުން ދާދިފަހުން ނެރުނު ރިޕޯޓެއްގައި ވަނީ ދިވެހިރާއްޖޭގެ ދަރަނީގެ އަދަދު އިތުރުވެފައިވާކަމަށް ފާހަގަކޮށްފައެވެ. އެގޮތުން މިއަހަރުގެ ޖޫން މަސް ނިމުނުއިރު ޕަބްލިކް އަދި ޕަބްލިކް ގެރެންޓީ ދީފައިވާ ދަރަނީގެ ޖުމްލަ އަދަދު ވަނީ 4.8 ބިލިޔަން ޑޮލަރަށް އަރާފައެވެ. މިއީ 2019ވަނަ އަހަރުގައި ހުރި 4.4 ބިލިޔަން ޑޮލަރާއި އަޅާބަލާއިރު އިތުރުވުމެކެވެ.\nކަލޭގެޔާ ތިޔައީ ޤައުމުގެ ރައީސް މީހާއެއް ނޫނޭ ތިޔައީ މަޖްލިސްގެ ރައީސްމީހާ ، ތިމީޔާއަށް ނުޖެހޭނެ ދައުލަތުގެ ވާހަކަ ދައްކާކަށް ބުރާންތި ވިޔަސް ބޮޑުވަރެއް ވެފަ މިހުންނަނީ އެހެންނު ވާނީ ރައީސް އޭ އެބަ ކިޔާ ވިއްޔަ\nދެކުނު އިންޑިއާ ކަނޑުގައި ކޮޅިގަނޑެއް އުފެދިއްޖެ021 hours ago


Doctor Akah Vegen India Ge Quarantine Facility Akah Vadhe Meehaku Rape Koffi - Vaguthu\n2 މަސް ކުރިން ( ޖުލައި 19, 2020 )\nއިންޑިއާގެ މުމްބާއީގައި ކަރަންޓީން ކޮށްފައި ހުރި އަންހެނެއްގެ ކޮޓަރިއަށް ފިރިހެނަކު ވަދެ، އޭނާ ރޭޕް ކޮށްލައިފިއެވެ. މިހާދިސާ ހިނގީ ހުކުރު ދުވަހު އެވެ.\nޖިންސީ އަނިޔާ ލިބުނު 25 އަހަރުގެ އަންހެން މީހާ ބުނާ ގޮތުގައި އޭނާގެ ކޮޓަރިއަށް ވަން މީހާ އޭނާ އާއި ވާހަކަދައްކަން ފެށީ އެއީ ޑޮކްޓަރެއް ކަމަށް ބުނެއެވެ. ވާހަކަދައްކަމުން ގޮސް ވަކި ހިސާބަކުން ގައިގަ އަތްލާ، ގަދަކަމުން ރޭޕް ކުރި ކަމަށް އަންހެން މީހާ ބުންޏެވެ.\nއޭނާ ރޭޕް ކުރުމަށް ފަހު ދިއުމުން އަންހެން މީހާ ވަނީ އެތަނުގައި ތިބޭ ނަރުހުންނަށް ގޮވައި، އެކަން ރިޕޯޓް ކޮށްފައެވެ. ނަރުހުންނަށް ހާދިސާގެ މައުލޫމާތު ލިބުމާއި އެކު ވަގުތުން އެކަން ފުލުހުންނަށް އެންގިއެވެ. ފުލުހުން މިހާރު ވަނީ އަންހެން މީހާ ރޭޕް ކުރި މީހާ ހޯދާފައެވެ. އެއީ ވެސް އަންހެން މީހާ އާއި އެކު އެކަރަންޓީން ފެސިލިޓީގައި ހުރި މީހެކެވެ.\nފުލުހުން ބުނީ އަންހެން މީހާ ކޮވިޑް-19 އަށް މިހާރު ނައްސި ވެފައިވާ ކަމަށެވެ. ނަމަވެސް އޭނާ އަދިވެސް ހުރީ ކަރަންޓީން ގައެވެ. އަދި ރޭޕް ކުރި ފިރިހެން މީހާ ވެސް ހުރީ ކަރަންޓީން ފެސިލިޓީގައެވެ.\nފުލުހުން ބުނީ ފިރިހެން މީހާ މިހާރު އިތުރު ސަމާލުކަމެއް ދީގެން ބަލަހައްޓަމުން ގެންދާ ކަމަށާއި ނަމަވެސް އޭނާ ހައްޔަރު ކުރާނީ ކަރަންޓީންގެ މުއްދަތު ހަމަވުމުން ކަމަށެވެ.\nޖިންސީ ގޯނާ އާއި ރޭޕް ކުރުން ހައްދުފަހަނައަޅާފައި އޮންނަ އިންޑިއާގައި ކޮވިޑް-19 އާއި ގުޅިގެން ކަރަންޓީން ކޮށްފައި ތިބޭ އަންހެނުންނަށް ޖިންސީ ގޯނާ ކުރުމުގެ އެތައް މައްސަލައެއް ވެސް އަންނަނީ ރިޕޯޓް ކުރަމުންނެވެ.\nޕޮލިސް އެކެޑަމީގެ މަސައްކަތަށް އައި 53 މީހަކު ކޮވިޑް-19 އަށް ފައްސިވެއްޖެ\nޖުލައި 19, 2020 11:57\nޖުލައި 19, 2020 12:31\nއިނޑިޔާ ވާހަކަ ނުދައްކާ މިއުޅޭ ކެނެރީގޭ ބުއްޅަބޭމެން މިދިވެހި ގައުމު އިނޑިޔާއައްވުރެ ކުރި އަރުވާނެ ތިޔަ ކަންކަމުގަ.\nޖުލައި 19, 2020 19:04\nމިޤައުމުން ނަމޫނާ ބަލާ ޤައުމުގެ ޙާލަތު.\nޖުލައި 19, 2020 23:31\nއިންޑިޔާ އަށްވުރެ މި ޤައުމު ދެރަތަ މިކަމަށް


ޖެނެރަލް ސައެންސް ޓީޗަރެއް ހޯދުމަށް\nދިގުރަށް، ދިވެހިރާއްޖެ ނަންބަރު: GS160/2020/052\n(ނ) އުވާލާފައިވާ ދައުލަތުގެ އިދާރާތަކައި ސަރުކާރު ހިއްސާވާ ކުންފުންޏެއްގައި މަސައްކަތކޮށްފައިވަނަމަ އަދާކޮށަފައިވާ ލިޔުން ނުވަތަ އަދާކުރިގޮތް އަންގައިދޭ ރެފަރެންސް ފޯމް\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ ވާ 2020 މާރޗް 12 ވާ ބުރާސްފަތިދުވަހުގެ 13:30 ކުރިން، އދ.ދިގުރަށު ސްކޫލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected]@dhigurahschool.edu.mv މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަގާމަށް މީހަކު ހޮވުމަށް ބާއްވާ އިންޓަވިޔު އޮންނާނީ 15 މާރޗް 2020 އާއި 17 މާރޗް 2020 އާއި ދެމެދު ދިގުރަށު ސްކޫލްގައެވެ. މި މަގާމަށް ކުރިމަތިލާ ފަރާތްތަކުން، އެ މުއްދަތުގައި އިންޓަވިޔުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n"ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނު ގޮތުގެ ޝީޓް A2) ފޯމު)" އާންމުކުރުން\nއިންޓަވިއު ބާއްވާތާ ރަސްމީ ބަންދު ނޫން5ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނު ގޮތުގެ ޝީޓް A2) ފޯމު)" އާންމުކޮށް ފެންނާނެހެން މި އިދާރާގެ ވެބްސައިޓްގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާ ގޮތާމެދު ޝަކުވާއެއް އޮތްނަމަ A2 ފޯމު އާންމު ކުރާ ދުވަހުން ފެށިގެން ރަސްމީ ބަންދު ނޫން5ދުވަހުގެ ތެރޭގައި އެ ޝަކުވާ މި އިދާރާއަށް ހުށަހަޅަންވާނެއެވެ.\nމި ޢިއުލާނާ ގުޅިގެން މި މަގާމަށް ކުރިމަތިލާ ފަރާތްތަކުގެ ތެރެއިން ޝަރުތުހަމަވާ ފަރާތްތަކާއި އިންޓަރވިއު ކުރުމަށްފަހު އެންމެ މަތީ މާކްސް ލިބޭ، އަދި އެންމެ ގާބިލުކަމަށް ފެންނަ ފަރާތްތަކަށް ވަޒީފާ ހަމަޖައްސައި ދެވޭނެއެވެ. މި އިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން މި އދ.ދިގުރަށު ސްކޫލްގެ ނަންބަރު 6680841 ފޯނަށް ގުޅުއްވުން އެދެމެވެ.\n2020 މާރޗް 02


03 ޑިސެމްބަރ 2020 - 07:38\nސައިފް އަލީ ޚާނާއި ކަރީނާ ކަޕޫރްގެ "ގުރުބާން" އާއި ކަންގަނާ ރަނާވަތާއި އިމްރާން ހާޝިމީގެ "އުނގްލީ" ގެނެސްދިން ޑައިރެކްޓަރު ރެންސިލް ޑި ސިލްވާ އާ ފިލްމެއްގެ މަސައްކަތް ފަށައިފި އެވެ.\nއަންގާރަ ދުވަހު ޝޫޓިން ވެސް ފަށާފައިވާ މި ފިލްމަކީ "ޑަޔަލް 110" ގެ ނަމުގައި ހަދާ ސަސްޕެންސް ތުރިލާއެކެވެ. ފިލްމުގެ ލީޑް ކާސްޓުންނަކީ މަނޯޖް ބަޖްޕާއީ އާއި ނީނާ ގުޕްތާގެ އިތުރުން މަޝްހޫރު ޓީވީ ބަތަލާ ސާކްޝީ ތަންވަރެވެ.\n"ޑަޔަލް 110" އަކީ ސޮނީ ޕިކްޗާޒް ފިލްމްސް އިންޑިއާ އިން ޕްރޮޑިއުސްކުރާ ފިލްމެކެވެ. ފިލްމުގެ މަސައްކަތް ފެށި ނަމަވެސް މިއާ ބެހޭ މާ ބޮޑު ތަފުސީލުތަކެއް މިހާތަނަށް ހިއްސާކޮށްފައެއް ނުވެ އެވެ.\nރެންސިލް ކުރިން ގެނެސްދިން ދެ ފިލްމަކީ ކްރިޓިކުންގެ ލޯބި ލިބުނު ފިލްމުތަކަކަށް ވިޔަސް، އެ ފިލްމުތަކަކީ ވިޔަފާރީގެ ގޮތުން މާ ކާމިޔާބު ފިލްމުތަކެއް ނޫނެވެ.\nސަނީ ކޮވިޑަށް ޕޮޒިޓިވް\nއެކްޓަރު ސަނީ ޑިއޯލް ކޮވިޑް-19 އަށް ޕޮޒިޓިވްވެގެން ފަރުވާ ހޯދަން ފަށައިފި އެވެ.\nބުދަ ދުވަހު ހިންދީ ބަހުން ކުރި ޓްވީޓެއްގައި އޭނާ ބުނީ ބައްޔަށް ޕޮޒިޓިވް ނަމަވެސް ހާލު ރަނގަޅު ކަމަށާއި މިހާރު ހުރީ އައިސޮލޭޝަނުގައި ކަމަށެވެ. ސަނީ އަކީ މިދިޔަ އަހަރުން ފެށިގެން އިންޑިއާގެ ގާނޫނު ހަދާ މަޖިލީހުގެ ތިރިގެ ލޯކް ސަބާގެ މެމްބަރުކަން ވެސް ކުރަމުން އަންނަ މީހެކެވެ.\nއޭނާ ކޮވިޑަށް ޕޮޒިޓިވްވީ އާއިލާގެ އާއިލީ ފިލްމު "އަޕްނޭ 2" ވެސް އިއުލާންކޮށްފައި ވަނިކޮށެވެ. އަންނަ އަހަރުގެ މާޗްގައި ޝޫޓިން ފަށާ އެ ފިލްމުގައި ސަނީއާ އެކު ބައްޕަ ދަރުމެންދުރާ އާއި ކޮއްކޮ ބޮބީ ޑިއޯލާއި ދަރިފުޅު ކަރަން ޑިއޯލް ވެސް ފެންނާނެ އެވެ.\n"އަޕްނޭ 2" އަކީ ދަރޭ އާއި ސަނީ އާއި ބޮބީއާ އެކު ޑައިރެކްޓަރު އަނިލް ޝަރުމާ 2007 ގައި ގެނެސްދިން "އަޕްނޭ" ގެ ސީކްއެލް އެވެ. އާ ފިލްމު ވެސް ޑައިރެކްޓްކުރާނީ އޭނަ އެވެ. އަދި ފިލްމު ސިނަމާތަކަށް ގެންނާނީ އަންނަ އަހަރުގެ ދިވާލީގަ އެވެ.\nޖަގަންގެ އާ ފިލްމު ވެސް އަކްޝޭ އަށް\nމިދިޔަ އަހަރު އަކްޝޭ ކުމާރާ އެކު "މިޝަން މަންގަލް" ގެނެސްދިން ޑައިރެކްޓަރު ޖަގަން ޝަކްތީގެ އާ ފިިލްމު ވެސް އަކްޝޭއާ ހަދާ ގޮތަށް ނިންމައިފި އެވެ.\nDirectataru Jagan Shakti ge beys faruvaa Akshay ge haradhugai https://t.co/3lnKoWzVJ4\nފިލްމީ ޚަބަރުތައް ގެނެސްދޭ ނޫސްތަކުން ބުނިގޮތުގައި އެ ފިލްމު ހަދާނި އަކްޝޭގެ އަމިއްލަ ފިލްމު ކުންފުނި ކޭޕް އޮފް ގުޑް ފިލްމްސްއިންނެވެ. މިހާރު ސްކްރިޕްޓިން މަރުހަލާގައި އޮތް ފިލްމުގެ ޝޫޓިން އަންނަ އަހަރުގެ ފަހުކޮޅު ފަށައި، ފިލްމު ސިނަމާތަކަށް ގެންނާނީ 2022 ގަ އެވެ.\nއަކްޝޭގެ ކުރިއަށް ހުރި ފިލްމުތަކުގެ ތެރޭގައި "ސޫރިޔަވަންޝީ" އާއި "ބެލް ބޮޓަމް" އާއި "އަތުރަންގީ ރޭ" އާއި "ޕްރިތުވީރާޖް" އާއި "ރަކްޝާބަންދަން" އަދި "ރާމް ސެތޫ" ހިމެނެ އެވެ.\nއަކްޝޭއާ އެކު ޖަގަން އާ ފިލްމެއް ހަދަން ނިންމި އިރު މިދިޔަ އަހަރު ޖަގަން ވަރަށް ބޮޑަށް ބަލިވެގެން ހޮސްޕިޓަލްގައި އެޑްމިޓްކޮށްގެން ފަރުވާދިން އިރު، ފަރުވާގެ ހަރަދުތައް ހަމަޖައްސައި ދިނީ އަކްޝޭ އެވެ.\nއަމީތާބަށް 21 ކްރޯޑް ރުޕީސް\nޕްރަބާސް އާއި ދީޕިކާ ޕަދްކޯނާއާ އެކު އަމީތާބް ބައްޗަން ކުޅޭ ބޮޑު ފިލްމަށް އަމީތާބް ސޮއިކުރީ 21 ކްރޯޑް ރުޕީސް ކަމަށް ރިޕޯޓްތައް ބުނެފި އެވެ.\nPrabhasge filmah Deepika soikuree 20 crore ah https://t.co/jAA1590DZ6\nފިލްމީ ޚަބަރުތައް ގެނެސްދޭ ނޫސްތަކުން ބުނިގޮތުގައި އަދި ނަން އިއުލާން ނުކުރާ މި ފިލްމަކީ ވަރަށް ވަރުގަދަ އެކްޝަންތަކެއް ވެސް ހިމެނޭ ފިލްމަކަށްވެފައި އެއަށް ކުރަން ޖެހޭ މަސައްކަތް ބޮޑުވުމުން އަމީތާބް އެކަމަށް ރިއާޔަތްކޮށް 21 ކްރޯޑް ރުޕީސް (2.9 މިލިއަން ޑޮލަރު) ގެ ފީއެއް ނަގަން ނިންމީ އެވެ.\nކުރިން މީޑިއާތަކުން ކުރިން ރިޕޯޓްކޮށްފައިވާ ގޮތުގައި ދީޕިކާ ފިލްމަށް ސޮއިކުރީ 20 ކްރޯޑް ރުޕީސް (2.7 މިލިއަން ޑޮލަރު) އަށެވެ. އަދި ޕްރަބާސްގެ ފީ އަކީ 50 ކްރޯޑް ރުޕީސް (6.8 މިލިއަން ޑޮލަރު) އެވެ.\nއިންޑިއާގެ ދެކުނު ފިލްމު އިންޑަސްޓްރީގެ ޑައިރެކްޓަރު އަޝްވިން ޑައިރެކްޓްކުރާ ފިލްމާ ބެހޭ މާ ބޮޑު ތަފުސީލުތަކެއް މިހާތަނަށް ހިއްސާކޮށްފައެއް ނުވެ އެވެ.\nބޮލީވުޑް އަމީތާބް ބައްޗަން ދީޕިކާ އަކްޝޭ ކުމާރު އެކްޓްކުރުން ބޮލީވުޑް ފިލްމު


Handhun fen hoadhan NASA in thayyaru\nހަނދުން ފެން ހޯދަން ނާސާ ތައްޔާރު!\nހަނދުގެ ބިމުގެ ސަތަހަ: 2022 ވަނަ އަހަރު ހަނދުން ފެން ހޯދުމުގެ މަސައްކަތް ކުރަން ނާސާއިން ވަނީ ތައްޔާރުވެފައި\nމީގެ ގަރުނުތަކެއް ކުރިން ހަނދުގައި ދުނިޔެއަށް ވުރެ ބޮޑު ފެން ކޯރެއް އޮތް ވާހަކައަކީ މިހާރު ވެސް ގިނަ ބަޔަކަށް ގަބޫލު ކުރަން ދަތި ވާހަކަ އެކެވެ. ސަބަބަކީ ސައިންވެރިންގެ ހޯދުންތަކުގައި ތަފާތުތަކެއް އުޅޭތީ އެވެ. އެގޮތުން ހަނދުގައި ފެން ނުހުންނާނެ ކަމަށް ބުނާ ސައިންވެރިން އެގޮތަށް ބުނަނީ ހަނދުގެ ބިމުގެ ސަތަހައަކީ ފެން ފަށަލަ އަށަގަންނަން އެކަށީގެންވާ ސަތަހައެއް ނޫން ކަމަށް ބުނެ އެވެ. ފެން ހުރި ކަމުގައި ވިޔަސް އިރުގެ ހޫނުގެ ސަބަބުން އެ ފެން އެވަޕަރޭޓް ވެގެންދާނެ ކަމަށް ބުނެ އެވެ. އަނެއްކޮޅުން ފެން ހުންނާނެ ކަމަށް ބުނާ ސައިންވެރިން ބުނަނީ، ގަރުނުތަކެއް ކުރިން ހަނދުގައި އޮތް ފެން ފަށަލަ މިހާރު ހިނދިފައިވާ ކަމަށެވެ.\nރަޝިއާގެ ޖައްވީ އިދާރާއިން ބުނާ ގޮތުންނަމަ ހަނދުގައި އޮތް ފެން ފަށަލަ އެވަޕަރޭޓް ވުމުގެ ބަދަލުގައި ވަނީ ހަނދުގެ ބިމުގެ އަޑިއަށް ގޮސްފަ އެވެ. ގިނަ ޖައްވީ އިދާރާތަކުން މިކަން ގަބޫލު ކުރެ އެވެ. ސަބަބަކީ ހަނދުގައި ފެން ހުރި ކަމުގެ ނިޝާންތައް ސެޓްލައިޓު ފޮޓޯ ތަކުން ފެންނަން ހުރުމުންނާއި އެހާ ބޮޑު ފެންގަނޑެއް އެވަޕަރޭޓް ވެދާނެ ކަމަށް ގަބޫލު ނުވާތީ އެވެ. މިއީ ޖައްވީ ކަންކަމުގައި އާންމުކޮށް ފަހު ބަސް ބުނާ އިދާރާ ކަމަށްވާ ނާސާއިން ވެސް ގަބޫލުކުރާ ގޮތެވެ. އެގޮތުން މިހާރު ނާސާއިން ވަނީ ހަނދުން ފެން ހޯދުމުގެ މަސައްކަތަށް ހާއްސަ ކޮށް ޖައްވީ އުޅަނދެއް ތައްޔާރުކޮށްފަ އެވެ.\nހަނދުން ފެން ހޯދުމަށް ތައްޔާރުކުރި ވައިޕާ މޯބައިލް އުޅަނދު\nނާސާއިން ތައްޔާރުކުރި ވައިޕާ މޯބައިލް އުޅަނދު ހަނދުގެ ބިމުގެ ސަތަހަ ދިރާސާ ކުރުމުގައި 100 ދުވަސް ހޭދަ ކުރާނެ އެވެ. ދިރާސާގެ ތެރެއިން ހަނދުން ގަނޑުފެނާއި ދިޔައި ފެން ހޯދުމުގެ މަސައްކަތް ކުރާނެ އެވެ.\nވައިޕާ މޯބައިލް އުޅަނދަކީ 100 މީޓަރު އަޑިން ފެން ހޯދުމުގެ ގާބިލްކަން ލިބިގެންވާ ގޮތަށް އުފައްދާފައިވާ އުޅަނދެކެވެ. 2009 ވަނަ އަހަރު ނާސާގެ ޖައްވީ އުޅަނދެއް ކޮންޓްރޯލުން ނެއްޓި ހަނދަށް ވެއްޓެމުން ދިޔަ ވަގުތު ހަނދުގައި ގަނޑުފެން ހުރި ފޮޓޯތަކެއް ވަނީ ލިބިފަ އެވެ. އެއީ ހަނދުގައި ގަނޑުފެން ހުރި މަންޒަރު ދައްކުވައިދޭ ފުރަތަމަ ފޮޓޯ އެވެ. އެކަމަކު އެ ފޮޓޯތަކަކީ އަސްލެއް ނޫން ކަމެއް ޔޫރަޕާއި އޭޝިއާ ގައުމުތަކުގެ ޖަވީ އިދާރާތަކުން ބުނަމުން ދެއެވެ.\nވައިޕާ މޯބައިލް އުޅަނދުގެ މައުލޫމާތު ދެމުން ނާސާއިން ބުނީ އެ އުޅަނދު މަސައްކަތް ކުރަނީ ހަނދުގެ ބިމުގެ ސަތަހައިން ހައިޑްރޯޖަން ހޯދާށެވެ. އަދި ހަނދުން ހައިޑްރޯޖަން ފެނިޖެއްނަމަ އުޅަނދުގައި ހުންނަ ސެންސަރެއްގެ އެހީގައި 100 މީޓަރު އަޑި ދެނެގަނެވޭނެ ގާބިލްކަން ހުންނާނެ ކަމަށާއި އަދި އެއް މީޓަރު ފުން މިނަށް އެ ސަރަހައްދު ކޮނުމުގެ ގާބިލްކަން އުޅަނދަށް ލިބިގެންވާ ކަމަށް ނާސާއިން ބުނެ އެވެ. އެއް މީޓަރަށް ކޮނުމަށް ފަހު އެ ތަނަކުން ހައިޑްރޯޖަން ހުރި މިންވަރު އިތުރު ވެއްޖެނަމަ އަޑީގައި ފެން ގަނޑެއް އޮތުމުގެ ފުރުސަތު ބޮޑު ކަމަށް ނާސާއިން ބުނެ އެވެ.\nމި އުޅަނދު ހަނދަށް ފޮނުވުާނީ 2022 ވަނަ އަހަރު އެވެ. މިއީ ފެން ހޯދުމުގެ ބޭނުމުގައި ތައްޔާރު ކޮށްގެން ހަނދަށް ފޮނުވާ ފުރަތަމަ ޖައްވީ އުޅަނދެވެ. ނާސާއިން މި މިޝަން މައުލޫމާތު ދެމުން ބުނީ، ހަނދުން ފެނުގެ އަސަރު ފެނިއްޖެނަމަ ހަނދުގައި އިންސާނުން އާބާދު ކުރުމަށް ހާއްސަ ކޮށްގެން މަސައްކަތެއް ކުރާނެ ކަމަށެވެ.


Sara aai Ibrahim ekugai chuhty eh gai!\nސާރާ އާއި އިބްރާހީމް--\nސާރާ އާއި އިބްރާހިމް އެކުގައި ޗުއްޓީއެއްގައި!\n11 އޯގަސްޓް 2020 - 07:48:08\nސައިފް އަލީ ހާނުގެ އެންމެ ދޮށީ ދެ ދަރިން ކަމަށްވާ، ސާރާ އާއި އިބްރާހީމް އަންނަނީ ކުޑަ ޗުއްޓީއެއް އެކުގައި ހޭދަކުރަމުންނެވެ. ސޯޝަލް މީޑިއާގައި މި ޗުއްޓީގެ ފޮޓޯ އާއި ވީޑިއޯތައް ވެސް ދަނީ ހިއްސާކުރަމުންނެވެ.\nސާރާ އާއި އިބްރާހީމް ޗުއްޓީ ހޭދަކުރަމުން މިދަނީ ކޮން ތަނެއްގައި ކަމެއް ނޭނގެ އެވެ. އެކަމަކު ވަރަށް ފެހި، ރީތި ތަނެއްގައި ހޭދަކުރަމުންދާ މިޗުއްޓީގެ ވީޑިއޯއެއް ސާރާ އިއްޔެ ސޯޝަލް މީޑިއާއައަށް ހިއްސާކުރިއިރު ފެނިގެންދަނީ އިބްރާހީމް އާއި އެކުގައި ބައިސްކަލު ދުއްވުމުގައި އުޅޭ މަންޒަރެވެ.\nގަދަވަޔާއެކު ވާރޭވެސް އެވަގުތު ވެހެމުންދިޔަ އެވެ. ވައިރޯޅިއެއްގައި ސާރާގެ ތޮފި ވެސް އެއްލާލާ މަންޒަރު ފެނިގެންދިޔަ އެވެ.\nއެކަމަކު ވެސް ސާރާ އާއި އިބްރާހީމްގެ މޫނުމަތިން ފެނިގެންދިޔައީ ހިތްހަމަޖެހުމާއި އުފާވެރިކަމެވެ.\nކުޑަ ވަގުތުކޮޅެއްގެ ތެރޭގައި އެ ވީޑިއޯއަށް ގިނަ ބަޔަކު ރިއެކްޓް ކުރި އެވެ. އަދި އެ ދެބެއިންނަށް ވަރަށް ތައުރީފް ވެސް ކޮށްފައިވެ އެވެ.\nކަރީނާއާ ކައިވެނިކުރުމުގެ ކުރިން ސައިފް ވަނީ އަމްރިތާ ސިންގްއާ ކައިވެނިކޮށްފަ އެވެ. އެ މީހުން ވަރިވީ 2004 ވަނަ އަހަރެވެ. ސާރާ އާއި އިބްރާހީމަކީ އެ ކައިވެންޏަށް ލިބުނު ދެ ކުދިންނެވެ.\nމިހާރު ސާރާ ބޮލީވުޑުގައި ފިޔަ ޖަހަމުން އަންނައިރު އިބްރާހީމް އާންމުކޮށް ފެނިގެންދަނީ ސައިފްގެ ބައްޕަ ފަދައިން ކްރިކެޓް ކުޅުމުގައި އުޅޭ މަންޒަރެވެ. ފިލްމީ ދާއިރާއަށް ވަނުމަށް މިހާތަނަށް އޭނާ ޝައުގުވެރިކަން ފާޅުކޮށްފައެއް ނުވެ އެވެ.\nސާރާ އަލީ ހާންސައިފް އަލީ ހާންމުނިފޫހިފިލުވުންބޮލީވުޑް


Velaa kahanbah faruvaa dhey furathama center coco palm gai | Mihaaru\nކޮކޯގެ ރިސޯޓަކަށް ވެލައެއް ބިސް އަޅައި އުފަންވުމުން ކުދި ވެލާތައް ރައްކާތެރިކަމާއެކު މޫދަށް ދޫކޮށްލަނީ-- ފޮޓޯ/ ކޮކޯ ކަލެކްޝަން\nވެލަ އަށް ހިމާޔަތްދީ، ފަރުވާ ދޭ ފުރަތަމަ ސެންޓަރު ކޮކޯ ޕާމްގައި\n10 ފެބުރުއަރީ 2017 - 08:41 12 comments\nމަސްވެރިން ދޫކޮށްލާ ދަލުގައި ޖެހިގެން، އަނިޔާ ލިބިފައިވާ ވެލާ ކަހަނބު ސަލާމަތްކޮށް، އެއަށް ފަރުވާކުރުމަށް ހާއްސަ ސެންޓަރެއް ކޮކޯ ޕާމް ދުނިކޮޅުގައި ހުޅުވައިފި އެވެ.\nމިއީ ވެޓެރެނަރީ ޑޮކްޓަރަކާ އެކު މި ފަދަ ސެންޓަރެއް ރާއްޖޭގައި ހުޅުވި ފުރަތަމަ ފަހަރެވެ. އިންޑިއާ ކަނޑުގައި މަސްވެރިން ދޫކޮށްލާ ދަލުން ވެލާ ކަހަނބު ސަލާމަތް ކުރުމަށް ހިންގާ ބައިނަލްއަގްވާމީ ޖަމިއްޔާ، އޮލިވް ރެޑްލީ ޕްރޮޖެކްޓާ ގުޅިގެން މި މަސައްކަތް ކޮކޯގެ ރިސޯޓުތަކުން ކުރަމުން އަންނަތާ މިހާރު ފަސް ވަރަކަށް އަހަރު ވެއްޖެ އެވެ.\nއެކަމަކު އެކަމަށް ހާއްސަކޮށްގެން ހެދި "ޓާޓަލް ރެސްކިއު ސެންޓަރު" ހުޅުވީ މިދިޔަ ބުރާސްފަތިދުވަހުގަ އެވެ.\nކޮކޯ ޕާމުގެ ރެޒިޑެންޓް މެނޭޖަރު ނަސްރުﷲ އަލީ ވިދާޅުވީ މަސްވެރިން ދޫކޮށްލާ ދަލުގައި ޖެހިގެން، އަހަރަކު ސަތޭކައެއްހާ ވެލާ ކަހަނބު ރާއްޖެ އިން ފެންނަ ކަމަށެވެ. އަދި އޭގެ ތެރޭން ގިނަ ވެލާތައް ހުންނަނީ ވަރަށް ބޮޑަށް އަނިޔާވެފައި ކަމަށާއި އެހެންވެ، އެކަށީގެންވާ ފަރުވާ ނުދެވިއްޖެ ނަމަ އެތަކެތި މަރުވާ ކަަމަށެވެ.\n"ދަލުގައި ޖެހިގެން ބައެއް އެއްޗެހީގެ އަތްފައި ބަނދެވި ނުވަތަ ބުރިވެފައި ހުންނައިރު، ޕްލާސްޓިކް ކޮތަޅު ފަދަ އެއްޗެހި ކައިގެން ވަރަށް ބޮޑަށް އިންޖަރީ ވެފައި ހުރޭ. އެހެންވެ، އަދި ދަލުން ސަލާމަތް ކުރި ނަމަވެސް އޭގެ ފުރާނަ ސަލާމަތެއް ނުކުރެވޭ." ނަސްރުﷲ ވިދާޅުވި އެވެ.\nކޮކޯގެ ރިސޯޓަކަށް އެރި ވެލައެއް ބިސް އަޅައި، ވެލާތައް އުފަންވުމުން ރައްކާތެރިކަމާއެކު މޫދަށް ދޫކޮށްލަނީ-- ފޮޓޯ/ ކޮކޯ ކަލެކްޝަން\nއޭނާ ވިދާޅުވީ އެފަދަ އަނިޔާ ލިބިފައިވާ ވެލާކަހަނބަށް ފަރުވާ ދިނުމަށް ހުޅުވި ސެންޓަރުގައި ސާޖަރީ ރޫމެއް ހުންނައިރު، ވެލާތައް ބަލަހައްޓަނީ އެތަނުގައި ހުންނަ ވަކިވަކި ޓޭންކުތަކެއްގައި ކަަމަށެވެ. ކޮންމެ ޓޭކެއް ވެސް ހާއްސަ ކޮށްފައި ހުންނަނީ އެ ވެލައަކަށް ލިބިފައި އަނިޔާއަކަށް ބަލައިގެންކަން އޭނާ ފާހަގަ ކުރެއްވި އެވެ.\nނަސްރުﷲ ވިދާޅުވީ އެ ސެންޓަރު ހުޅުވުމުގެ ކުރިން، 50 އަށް ވުރެ ވެލާކަހަނބު އެ ރިސޯޓުން ސަލާމަތްކޮށް، މޫދަށް ދޫކޮށްލާފައިވާއިރު، ސެންޓަރުގައި މިހާރު ވެސް ދެ ވެލަ އަކަށް ފަރުވާ ދެމުން އަންނަ ކަމަށެވެ.\nދަލުގައި ޖެހި، އަނިޔާ ލިބިފައިވާ ވެލާ އާއްމުކޮށް ފެންނަނީ ކޮކޯގެ ރިސޯޓުތަކުން ކުރާ އެކްސްކާޝަން ދަތުރުތަކުގަ އެވެ. އެކަމަކު އެހެން ރިސޯޓުތަކަށް ވެސް ފެންނަ ވެލާކަހަނބަށް ފަރުވާ ދިނުމަށް ސެންޓަރަށް ގެންދިއުމަށް އެ ރިސޯޓުތަކާ ވާހަކަ ދައްކަމުން އަންނަ ކަމަށް ވިދާޅުވި އެވެ.\n"މިކަމުގައި ޓީއެމްއޭގެ އެހީތެރިކަން ވެސް ވަރަށް ބޮޑު. އެތަނުން އެއްބަސްވެފައިވޭ ރާއްޖޭގެ އެކި ހިސާބުތަކުން ފެންނަ މި ފަދަ ވެލާކަހަނބު އަޅުގަނޑުމެންނާ ހަމައަށް ގެނެސްދިނުމަށް،" ނަސްރުﷲ ވިދާޅުވި އެވެ.\nރަށްރަށުން ފެންނަ މި ފަދަ ވެލާކަހަނބު ވެސް އެ ސެންޓަރަށް ގެންދިޔުމަކީ ކޮކޯ ޕާމުގެ ވަރަށް ބޮޑު އެދުމެކެވެ.\nނަސްރުﷲ ވިދާޅުވީ ވެލާކަހަނބު ކެއުމަކީ ކުރިން ރާއްޖޭގައި އާއްމުކަމެއް ނަމަވެސް އެކަމާ ގުޅޭގޮތުން މިހާރު ހޭލުންތެރިކަން އިތުރު ކަމަށެވެ. ހާއްސަކޮށް އެ ރިސޯޓު އޮންނަ ބ. އަތޮޅުގައި އެކަން ކުރާލެއް މަދުކަން އޭނާ ފާހަގަ ކުރެއްވި އެވެ.\nކޮކޯގެ ރިސޯޓަކުން ވެލައެއްގެ ފޮޓޯ ނަގަނީ: ވެލާ ކަހަނބު ރައްކާތެރިކުރުމަށް އެ ރިސޯޓުތަކުން ގިނަ މަސައްކަތެއް ކުރޭ-- ފޮޓޯ/ ކޮކޯ ކަލެކްޝަން\nވެލާ ކަހަނބު ހިމާޔަތް ކުރުމަށް ކުރަމުން އަންނަ މަސައްކަތުގެ ދަށުން، ކޮކޯގެ ރިސޯޓުތަކުން އަންނަނީ އެހެން ފެންނަ ވެލާ ކަހަނބުގެ ބޯމަތީގައި ހުންނަ ޕްރިންޓުގެ ފޮޓޯ ނަގަމުންނެވެ. ކޮންމެ ވެލައެއް ނުވަތަ ކަހަނބެއްގައި ވެސް ހުންނާނީ ތަފާތު ޕްރިންޓެކެވެ.\nނަސްރުﷲ ވިދާޅުވީ މިގޮތަށް ފޮޓޯ ނަގައި ރައްކާކުރުމުން، އެ ވެލާ ނުވަތަ ކަހަނބު ދެވަނަ ފަހަރަށް ފެނުމުން ފާހަގަ ކުރެވޭނެ ކަމަށާއި އެގޮތުގެ މަތިން އޭގެ ހަރަކާތްތައް މޮނީޓާ ކުރެވޭނެ ކަމަށެވެ. އަދި ރާއްޖޭގެ ކަނޑުން ފެންނަ ދާތައް ހޮވައި، އެއީ ކޮންކަހަލަ މަސްވެރިކަމެއްގައި ބޭނުން ކުރާ އަދި ކިހިނެތް ކަނޑަށް ދޫވާ ދަލެއްތޯ ބަލަމުން އަންނަ ކަމަށް ވެސް އޭނާ ވިދާޅުވި އެވެ.\nއިތުރު ލިޔުންތައް ކޮކޯ ޕާމް ދުނިކޮޅު ރިސޯޓްތައް ވެލާ ތިމާވެށި\nކޮކޯ ޕާމްގެ ވެލާތައް ބަލަހައްޓަދޭނެ މީހަކު ބޭނުންވެއްޖެ


Safaareen positive vi2meehun L. atoll in Farukolhufuhtah gennanee\nސަފާރީން ޕޮޒިޓިވްވި ދެ މީހުން ފަރުކޮޅުފުއްޓަށް ގެންނަނީ\nދެ މީހުން މާލެ ގެންނަ ލޯންޗުގައި ސިއްހީ ހިދުމަތްތެރިން: މިއަދު ހަވީރަށް ފަރުކޮޅުފުއްޓަށް ގެންދެވޭނެ --\nއައިލެންޑް ސަފާރީގައި ތިއްބައި ކޮވިޑް-19އަށް ޕޮޒިޓިވްވި ދެ މީހުން ލ. އަތޮޅަށް ގެންދިޔުމަށްފަހު ފަރުކޮޅުފުއްޓަށް ބަދަލު ކުރުމުގެ މަސައްކަތް ފަށައިފި އެވެ.\nލ. އަތޮޅު ހޮސްޕިޓަލުން މިއަދު ބުނީ މިއަދު ހެނދުނު ކައްދޫ ބަނދަރުން ލޯންޗެއްގައި ސަފާރީއަށް ގޮސް އެ މީހުން ނަގައިގެން ފަރުކޮޅުފުއްޓަށް ދިޔުމަށް ދަތުރު ފަށާފައިވާ ކަމަށެވެ. އެ މީހުން ފަރުކޮޅުފުއްޓަށް ގެންދެވޭނީ މިއަދު ހަވީރު ކަމަށް އެ ހޮސްޕިޓަލުން ބުނެފައިވެ އެވެ.\nދެ މީހަކު ކޮވިޑް-19އަށް ޕޮޒިޓިވްވިއިރު ސަފާރީ އޮތީ ފުވައްމުލައް ސިޓީ ބޭރުގަ އެވެ. ޕޮޒިޓިވްވި ދެ މީހުންނަކީ ކޮން ގައުމެއްގެ ބައެއް ކަމެއް ނުބުނެ އެވެ. އެމީހުންގެ ފަރާތުން އަލާމާތްތައް ފެނުމުން ސަފާރީ ފުވައްމުލަކުގައި ބަނދަރުކުރި އެވެ. ސަފާރީ ލ. އަތޮޅަށް ދަތުރު ފެށީ އެ ދެ މީހުން ޕޮޒިޓިވްވުމުންނެވެ.\nސަފާރީ ފުވައްމުލަކުން ލ. އަތޮޅަށް ދަތުރުކުރި މަގުމަތީގައި ގއ. ވިލިނގިއްޔަށް މަޑުކޮށްފައިވެ އެވެ. އެއީ ތެޔޮ އެޅުމަށެވެ. އެ ސަފާރީއިން ވިލިނގިއްޔަށް މީހަކު ނުފައިބަ އެވެ. ލ. އަތޮޅުން އެ ދެ މީހުން ލޯންޗަކަށް ނެގުމަށްފަހު ސަފާރީ ވެސް ވަނީ މާލެ އައުމަށް ދަތުރު ފަށާފަ އެވެ. އެ ސަފާރީ އޮތީ މޮނީޓަރިން ހާލަތުގަ އެވެ.\nފުވައްމުލައް ސިޓީ ކައުންސިލުން ބުނެފައިވާ ގޮތުގައި އެ ސަފާރީ ފުވައްމުލަކުގައި މި މަހުގެ 11 ވަނަ ދުވަހު ބަނދަރުކޮށް 12 ވަނަ ދުވަހު ފުރާފައިވާ ކަމަށެވެ. އެ މުއްދަތުގައި ފުވައްމުލަކަށް ފޭބީ އެ ސަފާރީގެ މުވައްޒަފުންތަކެއް ކަމަށާއި ޓޫރިސްޓަކު ނުފައިބާ ކަމަށެވެ. ސަފާރީއިން ފޭބި މުވައްޒަފުންނާ ކޮންޓެކްޓްވި ފަރާތެއްވާނަމަ އެކަން ފުވައްމުލައް ސިޓީ ހޮސްޕިޓަލަށް ގުޅައި އެންގުމަށް ކައުންސިލުން ވަނީ އެދިފަ އެވެ.


School ah vadhe hinguntherinnah hamalaa dheyn ulhumakee maaraamaaree eh noon, Terrorism | Jazeera\tސްކޫލަށްވަދެ ހިންގުންތެރިންނަށް ހަމަލާ ދޭން އުޅުމަކީ މާރާމާރީއެއް ނޫން، ޓެރަރިޒަމް - Jazeera\nޖަމާލުއްދީން ސްކޫލަށް އިއްޔެ މީހަކު ވަދެ މާރާމާރީ ހިންގަން މަސައްކަތްކުރި\nމި މައްސަލާގައި 37 އަހަރުގެ މީހަކު ހައްޔަރުކޮށް ބަންދަށް 15 ދުވަސް ވަނީ ޖަހާފަ\nޖަވިޔަނި May 25, 2022 84 views0\nސްކޫލަކަށް ވަދެ އެ ސްކޫލުގެ ހިންގުންތެރިންނަށް ހަމަލާދޭން އުޅުމަކީ "ހަމައެކަނި މާރާމާރީއެއް" ކަމަށް ނުބެލެވޭނެ ކަމަށާއި އެއީ ޓެރަރިޒަމްގެ އަމަލެއް ކަމަށް ރައްޔިތުންގެ މަޖިލީހުގެ އުނގޫފާރު ދާއިރާގެ މެމްބަރު މުހައްމަދު ވަހީދު (ވައްޑޭ) ވިދާޅުވެއްޖެއެވެ.\nވައްޑޭ ވިދާޅުވީ ސްކޫލެއްގައި ދަރިވަރުން ކިޔަވަމުން ދަނިކޮށް، ތޫނު ހަތިޔާރު ހިފައިގެން ވަދެ، ކިޔަވައިދޭ ތައުލީމާ ދެކޮޅަށް އަޑުއުފުލައި، ސްކޫލުގެ ހިންގުންތެރިންނަށް ހަމަލާދޭން އުޅުމަކީ "ހަމައެކަނި މާރާމާރީއެއް" ނޫން ކަމަށާއި އެއީ ޓެރަރިޒަމް ކަމަށެވެ.\nވައްޑޭ މިހެން ވިދާޅުވީ އިއްޔެ ހެނދުނު9ޖަހާކަންހާއިރު، ޖަމާލުއްދީން ސްކޫލަށް މީހަކު ވަދެ މާރާމާރީ ހިންގަން އުޅުނު މައްސަލައެއް ހުށަހަޅާފައިވާ ކަމަށް ފުލުހުން ބުނުމާ ގުޅިގެންނެވެ. ފުލުހުން ބުނީ އެ މައްސަލާގައި 37 އަހަރުގެ މީހަކު ހައްޔަރުކޮށްފައިވާ ކަމަށާއި، އެމީހާގެ ބަންދަށް 15 ދުވަސް ކޯޓުން ދީފައިވާ ކަމަށެވެ.\nފުލުހުން ބުނީ އެ މައްސަލަ މިހާރު ބަލަމުން އަންނަ ކަމަށެވެ.\nއެހެން ނަމަވެސް، އެ މައްސަލައާ ގުޅިގެން ސޯޝަލް މީޑިއާގައި އާންމުވެފައިވާ މައުލޫމާތުތަކުގައިވާ ގޮތުން "ﷲއަކްބަރް" ކިޔަމުން ތޫނު ހަތިޔާރު ހިފައިގެން ސްކޫލަށް ވަން މީހާ އުޅުނީ އެ ސްކޫލުގެ ޕްރިންސިޕަލަށް ހަމަލާދޭން ކަމަށެވެ. އަދި އެއީ އެ ސްކޫލުގެ ބެލެނިވެރިއެއް ކަމަށާއި، އޭނާ ދިޔައީ ދީނާ ހިލާފު ފިލާވަޅު އެ ސކޫލުގެ ކްލާސްތަކުގައި ނަގައިދެމުންދާކަމަށް ބުނެ އަޑުއުފުލަމުންނެވެ.


Gaumee futsal team alun ekulavaalanee\nގައުމީ ފުޓްސަލް ޓީމު އަލުން އެކުލަވާލަނީ\nއަހަރުތަކަކަށް ފަހު، ގައުމީ ފުޓްސަލް ޓީމު އެކުލަވާލުމުގެ މަސައްކަތް ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ފަށައިފި އެވެ.\nއެފްއޭއެމް އިން ވަނީ މިހާރު ޓީމު އެކުލަވައިލުމުގެ އަމަލީ މަސައްކަތް ފަށައިފަ އެވެ. އެގޮތުން އާންމުކޮށް ހުޅުވާލައިގެން މިރޭ އާއި މާދަމާ ރޭ ސެލެކްޝަން ޓްރައިލްއެއް ބޭއްވުމަށް އެފްއޭއެމް އިން ވަނީ ނިންމައިފަ އެވެ. އެފްއޭއެމް އިން ގައުމީ ފުޓްސަލް ޓީމަށް ކުޅެން ބޭނުންވާ ކުޅުންތެރިން މިރޭ އާއި މާދަމާ ރޭ އޮންނަ ސެލެކްޝަންގައި ބައިވެރިވެވޭނެ ކަމަށެވެ. ފުޓްސަލް ޓީމުގެ ސެލެކްޝަން އޮންނާނީ މިރޭ އަދި މާދަމާ ރޭ 2230ގައި، އެފްއޭއެމްގެ ޓާފް ދަނޑުގަ އެވެ.\nއެފްއޭއެމްގެ އޮފިޝަލެއް ބުނީ ގައުމީ ފުޓްސަލް ޓީމުގެ ސްކޮޑު އެކުލަވާލުމުގެ މަސައްކަތްކޮށް، ކްލަބް މޯލްޑިވްސް ފުޓްސަލް ކަޕުން ބައެއް ކުޅުންތެރިން ސްކޮޑަށް ނަގާފައި ތިބި ނަަމަވެސް، ސެލެކްޝަނެއް ބާއްވަނީ ވީހާ ވެސް ގިނަ ކުޅުންތެރިންނަށް ގައުމީ ޓީމުގެ ފުރުސަތު ދިނުމުގެ ގޮތުން ކަމަށެވެ.\nގައުމީ ފުޓްސަލް ޓީމުގެ ކޯޗަކަށް ހަމަޖައްސާފައިވަނީ ފުޓްސަލްގެ ތަޖުރިބާކާރު ކޯޗެއް ކަމަށްވާ އަބްދުﷲ ނަސީރު (އަބޯ) އެވެ.\nއެފްއޭއެމް އިން ބުނީ ގައުމީ ފުޓްސަލް ޓީމު އަލުން އެކުލަވާލަނީ ބައިނަލްއަގުވަމީ ފުޓްސަލް މުބާރާތަކުގައި އަލުން ރާއްޖެ ބައިވެރިވާން ފެށުމުގެ ގޮތުން ކަމަށެވެ. އެގޮތުން ސެޕްޓެމްބަރު މަހު އޮންނަ އޭޝިއަން އިންޑޯ ގޭމްސްގައި ގައުމީ ފުޓްސަލް ޓީމު ބައިވެރިކުރާނެ ކަމަށެވެ.\nރާއްޖޭގެ ޒުވާނުންގެ މެދުގައި މަގްބޫލު ކުޅިވަރެއް ކަމަށްވާ ފުޓްސަލްގެ ގައުމީ ޓީމެއް މީގެ އަހަރުތަކެއް ކުރިން އޮތެވެ. އޭރު ބައިނަލްއަގުވާމީ ބައެއް މުބާރާތްތަކުގައި ވެސް ފުޓްސަލް ގައުމީ ޓީމު ވާދަކުރި އެވެ.\nފުޓްސަލްގެ ގައުމީ ޓީމެއް ނެތި އަހަރުތަކެއް ފާއިތުވި ނަމަވެސް، ރާއްޖޭގައި ފުޓްސަލް ފޯރި ވަނީ ފާއިތުވި 10 ވަރަކަށް އަހަރުގެ ތެރޭގައި އިތުރުވެފަ އެވެ. އަދި ފުޓްސަލް ކުޅޭ ކުޅުންތެރިންގެ އަދަދު ވެސް ވަނީ އިތުރުވެފަ އެެވެ.


Fuluhunge Mai Idhaaraage Nan Badhalukohfinama Majilis Uvaalandhen Muzaaharaakuraanan: Dr Shaheem – Iru\nފުލުހުންގެ މައި އިދާރާގެ ނަން ބަދަލުކޮށްފިނަމަ މަޖިލިސް އުވާލަންދެން މުޒާހަރާކުރާނަން: ޑރ.ޝަހީމް\nފުލުހުންގެ މައި އިދާރާ ކަމަށްވާ، ޝަހީދު ހުސެއިން އާދަމް ބިލްޑިންގެ ނަން ބަދަލުކޮށްފިނަމަ، ރައްޔިތުންގެ މަޖިލިސް އުވާލަންދެން މުޅި ރާއްޖޭގައި މުޒާހަރާތައް ބާއްވާނެ ކަމަށް ކުރީގެ އިސްލާމިކް މިނިސްޓަރު ޑރ.މުހައްމަދު ޝަހީމް ވިދާޅުވެއްޖެއެވެ.\nޑރ.ޝަހީމް މިފަދައިން ވިދާޅުވީ މިއަދު އޮތް ރައްޔިތުން މަޖިލިހުގެ ޖަލްސާގައި އެމަޖިލިހުގެ ރައީސް، ރައީސް މުޙައްމަދު ނަޝީދު ދެއްކެވި ވާހަކަފުޅަކަށް އިޝާރާތްކުރައްވައެވެ. ރައީސް ނަޝީދު ވިދާޅުވީ ފުލުހުންގެ މައި މަރުކަޒުގެ ނަންވެސް އަދި ފުލުހުންގެ ޔުނިފޯމުވެސް ބަދަލުކުރުމަށް މެންބަރުން އެދިވަޑައިގަންނަވާ ކަމުގައެވެ.\nނަޝީދުގެ މި ވާހަކަތަކާ ގުޅިގެން ޝަހީމް ވިދާޅުވީ ޝަހީދު ހުސެއިން އާދަމް ބިލްޑިންގެ ނަން ބަދަލުކޮށްގެން ނުވާނެ ކަމަށާއި އެކަންކޮށްފިނަމަ މަޖިލިސް އުވާލަންދެން މުޅި ރާއްޖޭގައި ވަރުގަދަ ވެގެންދާ މުޒާހަރާތައް ބާއްވާނެ ކަމަށެވެ.\nއަދި އޭގެ އިތުރަށް ޝަހީމުވަނީ ރަތް ރޮނގު ހުރަސްނުކުރުމަށް އިންޒާރުދެއްވައި ޝަހީދު ހުސައިން އާދަމަކީ ދިވެހި އުންމަތުގެ ފަޚުރެއް ކަމުގައި ވިދާޅުވެފައެވެ.\nފުލުހުންގެ ހިދުމަތުގެ ބިލު މަޖިލީހަށް މިއަދު ބަލައިގަތުމަށްފަހު ވަނީ މަޖިލީހުގެ ސަލާމަތީ ހިދުމަތްތަކާބެހޭ ކޮމެޓީއަށް ފޮނުވާފައެވެ.\nމި ބިލު މަޖިލީހަށް ހުށަހަޅާފައިވަނީ ހެންވޭރު ހުޅަނދު ދާއިރާގެ މެމްބަރު ހަސަން ލަތީފު އެވެ.


އެމްޑީއެންގެ ރިޕޯޓްގެ މަގްސަދަކީ ދީން ބަލިކަށި ކުރުން ކަމަކަށް ނުދެކެން: ނަޝީދު – Haftha\nSun, 23 February, 2020, 4:48 pm\nއެމްޑީއެންގެ ރިޕޯޓްގެ މަގްސަދަކީ ދީން ބަލިކަށި ކުރުން ކަމަކަށް ނުދެކެން: ނަޝީދު\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓްގައި މާތް ﷲގެ އިސްމުފުޅަށާއި ކީރިތި ތަސޫލާއަށް ނިސްބަތްކޮށް ބައެއް ބަސްތައް ގެނެސްފައިވަނީ ރަނގަޅަށް ނޫން ކަމަށާއި ނަމަވެސް އެއީ އިސްލާމްދީނަށް ނަފްރަތު ކުރުމަށް އެދޭތީ އެ މާނައިގައި ކުރި ކަމެއް ނޫން ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nޝެއިހް ހުސެއިން ރަޝީދު ލިޔުއްވާފައިވާ ޝަހީހް މުސްލިމްގެ ދިވެހި ތަރުޖަމާ އިފްތިތާހް ކުރުމަށް މިރޭ ބޭއްވި ހަފްލާއެއްގައި ވާހަކަފުޅު ދައްކަވަމުން ރައްޔިތުންގެ މަޖިލީހުގެ ރައީސް ނަޝީދު ވިދާޅުވީ، އެމްޑީއެންގެ ރިޕޯޓް އެމަނިކުފާނު ވިދާޅުވިން ކަމަށެވެ.\nއަދި އެ ރިޕޯޓްގައި މާތްﷲ އާއި ކީރިތި ރަސޫލާ صلى الله عليه وسلم ގެ އިސްމަފުޅުގެ އިތުރުން ދީނީ ވާހަކަތައް ގެނައުމުގައި ބޭނުންކުރި ބަސްތައް ބޭނުންކުރި ބައްތައް ރަނގަޅު ނޫން ކަމަށެވެ. އަދި ރިޕޯޓެއް ލިޔާއިރު އެއީ ހުންނަންޖެހޭ ހަމަތައް ނޫން ކަމަށް ވެސް ވިދާޅުވިއެވެ.\nނަމަވެސް އެމްޑީއެންގެ ރިޕޯޓް ލިޔުނު މީހުން ނުރަނގަޅު ގޮތުގައި ބަސްތައް ބޭނުންކޮށްފައިވަނީ، އިސްލާމްދީން ބަލިކަށި ކުރުމުގެ މާނައިގައި ކަމަކަށް އެ ރިޕޯޓް ކިޔައިގެން ނުފެނުނު ކަމަށް ރައީސް ނަޝީދު ވިދާޅުވިއެވެ.\n“މާތް ﷲ އާއި ކީރިތި ރަސޫލާއަށް ނިސްބަތްކޮށް ލިޔަންޖެހޭ ގޮތްތައް ނުފެހެއްޓޭ ސަބަބުތަކެއް ވެސް ވާނެ. އަޅުގަނޑެއް ނުދެކެން އެއީ އެއްވެސް ހާލެއްގައި އިސްލާމްދީނަށް ނަފްރަތު ކުރުމަށް، ބަލިކަށި ކުރުމަށް އެދޭތީ ކަމަކަށް. އަޅުގަނޑުމެންގެ ކުދިންނެއް ވެސް އަދި ރިޕޯޓް ލިޔުނު ކުދިން ވެސް އެއްވެސް ހާލަތެއްގައި އެ ބަސްތައް ބޭނުންކޮށްފައި އެވަނީ އެ މާނައިގައި ކަމަކަށް އެ ރިޕޯޓް ކިޔައިގެން އަޅުގަނޑަކަށް ނުފެނުނު،” ނަޝީދު ވިދާޅުވިއެވެ.\nއެމަނިކުފާނު ވިދާޅުވީ، އެ ރިޕޯޓުގައި އެފަދަ ބަސްތަކެއް ހުރީ އިނގިރޭސި ބަހުން އެއްޗެއް ލިޔަން ވެގެން އުޅެގެން ވެފައިހުރި ގޮތެއް ކަމަށެވެ.\nއަދި ބައެއް ޔުނިވާސިޓީތަކުގައި ގިނަ ދުވަހު ކިޔެވުމަށްފަހު، ރާއްޖޭގެ މާހައުލާއި ރާއްޖޭގެ އިލްމުވެރިން ނެރޭ ފޮތްތަކާއި އިސްލާމްދީނާއި ގުޅިގެން ދުނިޔޭގައި ނެރޭ ފޮތްތަކަށް އަހުލުވެރި ނުވެ މުޖުތަމައުގައި ހުރި ބޮޑު މައްސަލައަކަށް ރިޕޯޓެއް ހެދުމަކީ އެފަދަ މައްސަލަތައް ނުކުތުން އެކަށީގެންވާ ކަމެއް ކަމަށް ނަޝީދު ވިދާޅުވިއެވެ.


SunOnline: Ibthihaal maraali massalaige hukum anna mahu 12 gai\nނަޖާހު މަސްއޫދު 26 Feb 2020, 15:48\nއަނިޔާވެރިގޮތަކަށް މަރާލި ކުޑަކުއްޖާ މުހައްމަދު އިބްތިހާލް --\nވ. ރަކީދޫގައި އުމުރުން ތިން އަހަރު މުހައްމަދު އިބްތިހާލް މަރާލި މައްސަލައިގައި އެ ކުއްޖާގެ މަންމަ ވ. ރަކީދޫ އާފިޔާ މުހައްމަދު މަނިކުގެ މައްޗަށް އުފުލާފައިވާ ގަސްތުގައި ކުއްޖަކު މަރާލުމާއި އަމުރަށް ނުކިޔަމަންތެރިވުމުގެ ދައުވާގެ އަޑުއެހުންތައް ނިންމާލައި ހުކުމް ކުރުން އަންނަ މަހުގެ 12 ވަނަ ދުވަހަށް ތާވަލުކޮށްފި އެވެ.\nއިބްތިހާލް މަރާލި މައްސަލައިގައި ތުހުމަތު ކުރެވިގެން ބަންދު މުއްދަތު ޖަހަން އާފިޔާ ވ. ތިނަދޫ މެޖިސްޓްރޭޓު ކޯޓަށް ގެންދިޔުމުން އެ ކޯޓުގައި އޭނާ ވަނީ އިބްތިހާލް މަރާލުމަށް އިއުތިރާފުވެފަ އެވެ. އަދި ފުލުހުންގެ ތަހުގީގުގައިއާއި ކްރިމިނަލް ކޯޓުގެ ޝަރީއަތުގެ މަޖިލީހުގައިވެސް އެކަމަށް އޭނާ އިއުތިރާފުވި އެވެ. އެކަމަކު، ފަހުން ރާގު ބަދަލުވެ ކްރިމިނަލް ކޯޓުގައި އާފިޔާ ބުނެފައި ވަނީ އިބްތިހާލްއަށް އަނިޔާ ނުކުރާ ކަމަށާއި އޭނާ މަރާނުލާ ކަމަށެވެ.\nއެ މައްސަލައިގައި ހެކިބަސް ނެގުމުގެ މަރުހަލާ ނިމި، މިއަދު އޮތީ ހުލާސާ ބަޔާން އިއްވުމެވެ. ދައުލަތުން ބުނީ އިބްތިހާލް މަރުވީ އާާފިޔާ އޭނާ ނޭވާ ހާސްކުރުމުން ކަމާއި، އާފިޔާ އިބްތިހާލްއަށް އަނިޔާ ކުރި ކަމާއި، އިހުމާލުވި ކަމާއި، އެހެން ދަރިންނާ ތަފާތުކުރިކަން ހެކިތަކުން އެނގޭ ކަމަށެވެ.\nސުޕްރީމް ކޯޓުން މީގެ ކުރިން ނިންމާފައި އޮތް މައްސަލައެއްގެ ހުކުމުގެ ނުކުތަކާއަކާ ހަވާލާދީ ދައުލަތުން ބުނީ، އާދަމްގެ ދަރިއެއްގެ ހައްގު ހިމެނޭ މައްސަލައެއްގައި އިއުތިރާފުވުމަށް ފަހު ދެއްކި ވާހަކަ އަނބުރާ ގެންދިޔަސް އިއުތިރާފުވީ ކަމަށް ގަބޫލު ކުރެވޭނެ ކަމަށެވެ. އަދި އާފިޔާގެ އިއުތިރާފު ކިތާބީ ހެއްކެއްގެ ގޮތުގައި ރެކޯޑް ކުރެވިފައިވުމާއެކު، އޭނާގެ އިއުތިރާފު އަނބުރާ ގެންދިޔައީ ކަމަށް ނުބެލެވޭނެ ކަމަށް ދައުލަތުން ބުންޏެވެ.\nދައުލަތުން ބުނީ މަރުގެ މައްސަލައިގައި އާފިޔާގެ މައްޗަށް އެއްވެސް ޝައްކެއް ނެތް މިންވަރަށް ކުށް ސާބިތުވާ ވަރަށް ހެކި ހުށަހެޅިފައިވާނެ ކަމަށެވެ. އަދި އެކަށީގެންވާ ޝައްކެއް ނެތް މިންވަރަށްވެސް ސާބިތުވާ ކަމަށް ގާޒީއަށް ފެނިވަޑައިގަންނަވާ ހާލަތުގައި ތައުޒީރީ އަދަބެއް ދިނުމަށް ހުކުމް ކުރެވިދާނެކަންވެސް ދައުލަތުން ފާހަގަކުރި އެވެ.\nއެއްވެސް ޝައްކެއް ނެތް މިންވަރަށް މަރުގެ މައްސަލައެއް ސާބިތުވެ، ވާރިސުން ގިސާސް ހިފަން އެދޭ ނަމަ އެ މީހެއްގެ މައްޗަށް އަންނާނީ މަރުގެ ހުކުމެކެވެ. ގިސާސް ހިފަން ނޭދޭ ނަމަ އަންނާނީ ޖަލު ހުކުމެކެވެ. އެހެންނަމަވެސް، މަންމައަކު ނުވަތަ ބައްޕައަކު ދަރިފުޅު މަރާލާ މައްސަލަތަކުގައި އިސްލާމީ ޝަރީއަތުގެ ދަށުން ގިސާސް ހިފުމަކީ ހިލާފު އުފެދިފައިވާ ކަމެކެވެ.\nދައުލަތުގެ ހުލާސާ ބަޔާން އިއްވައި ނިމުމުން ވާހަކަ ދައްކަން ލިބުނު ފުރުސަތުގައި މައްސަލައާ ބެހޭގޮތުން ހުލާސާ ގޮތެއްގައި ވާހަކަ ދައްކަން ލިބުނު ފުރުސަތުގައި އާފިޔާ ބުނީ ގަސްތުގައި އިބްތިހާލް މަރާނުލާ ކަމަށެވެ. އަދި ގަސްތުގައި އަނިޔާވެސް ނުކުރާ ކަމަށެވެ. އޭގެ އިތުރުން، ހެކިވެރިން ހަދާފައި ވަނީ ހުސް ދޮގު ކަމަށާއި، ޑޮކްޓަރުންގެ ރިޕޯޓުތަކުގައިވެސް "އެއްފަހަރަކު އެކައްޗެކޭ" ނުކިޔާ ކަމަށް އާފިޔާ ބުންޏެވެ.\nއަޑުއެހުން ނިންމާލައްވަމުން ގާޒީ މުހައްމަދު ސަމީރު ނިންމެވީ އެ މައްސަލައިގެ ހުކުމް ކުރުން އަންނަ މަހުގެ 12ވާ ބުރާސްފަތި ދުވަހުގެ މެންދުރު 1:30 ގައި ބާއްވަން ތާވަލުކުރުމަށެވެ.


ސިވިލް ސަރވިސް ކޮމިޝަންގެ މެންބަރު ކަމަށާއި ހިޔުމަން ރައިޓްސް ކޮމިޝަންގެ މެންބަރު ކަމަށް ކުރިމަތިލުމުގެ ފުރްޞަތު ރައީސުލްޖުމްހޫރިއްޔާގެ އޮފީހުން ހުޅުވާލައިފި – Maldivian Democratic Party\nސިވިލް ސަރވިސް ކޮމިޝަންގެ މެންބަރު ކަމަށާއި ހިޔުމަން ރައިޓްސް ކޮމިޝަންގެ މެންބަރު ކަމަށް ކުރިމަތިލުމުގެ ފުރްޞަތު ރައީސުލްޖުމްހޫރިއްޔާގެ އޮފީހުން ހުޅުވާލައިފި\nސިވިލް ސަރވިސް ކޮމިޝަނާއި ހިޔުމަން ރައިޓްސް ކޮމިޝަނަށް މެންބަރުން ޢައްޔަން ކުރުމަށްޓަކައި، އެކޮމިޝަންގެ މެންބަރުކަމަށް ކުރިމަތިލުމުގެ ފުރްޞަތުވެސް ރައީސުލްޖުމްހޫރިއްޔާގެ އޮފީހުން މިއަދު ހުޅުއްވައިލައްވައިފިއެވެ.\nމި ދެފުރްޞަތު ހުޅުއްވައިލައްވައި، ރައީސުލްޖުމްހޫރިއްޔާގެ އޮފީހުން ނެރުއްވި ދެއިޢްލާނު، މިއަދު ނެރުއްވި ސަރުކާރުގެ ގެޒެޓްގައި ވަނީ ޝާއިޢު ކުރައްވާފައެވެ. މި ދެ ފުރްޞަތު ހުޅުއްވައިލައްވާފައިވަނީ، މިއަދުން ފެށިގެން މި ޖޫންމަހުގެ 16ވާ ބުދަ ދުވަހުގެ ނިޔަލަށެވެ.\nމި ދެކޮމިޝަންގެ މެންބަރު ކަމަށް ކުރިމަތިލުމަށް އެދި ހުށަހަޅާ ފޯމާއި އިޤްރާރު ދޫކުރުމާއި، ފޯމާއި އިޤްރާރު ބަލައިގަތުމަށް ހަމަޖެހިފައިވަނީ، މިކަމަށް ކުރިމަތިލުމަށް ދީފައިވާ މުއްދަތުގައި، ސަރުކާރު ބަންދު ނޫން ކޮންމެ ދުވަހަކު ހެނދުނު 8.30 ން މެންދުރުފަހު 3.30 އަށް ރައީސުލްޖުމްހޫރިއްޔާގެ އޮފީހުންނެވެ. އަދި މިފޯމާއި އިޤްރާރު، ރައީސުލްޖުމްހޫރިއްޔާގެ އޮފީހުގެ ވެބްސައިޓުން ޑައުންލޯޑް ކުރެވޭނެއެވެ. ވެބްސައިޓްގެ އެޑްރެހަކީ www.presidencymaldives.gov.mv އެވެ.\nދިވެހިރާއްޖޭގެ އުއްތަމަ ފަނޑިޔާރުގެ މަގާމަށާއި، ސްޕްރީމް ކޯޓުގެ ފަނޑިޔާރުންގެ މަގާމަށް މީހުން ޢައްޔަން ކުރެއްވުމާބެހޭގޮތުން ޖުޑީޝަލް ސަރވިސް ކޮމިޝަންގެ މަޝްވަރާ ހޯއްދަވައި ރައްޔިތުންގެ މަޖިލީހަށް ހުށަހެޅުއްވުމަށް ކުރައްވަންޖެހޭ މަސައްކަތްތައްވެސް ރައީސުލްޖުމްހޫރިއްޔާގެ އޮފީހުން ކުރައްވަމުން އެބަގެންދަވައެވެ.


ބީޗް ސްކައުޓް - ކ. ވިލިގިލި (މާލެ ސިޓީ) ކައުންސިލް އިދާރާ\nމަޤާމް :ބީޗް ސްކައުޓް - ކ. ވިލިގިލި (މާލެ ސިޓީ) ކައުންސިލް އިދާރާ\nކ. ވިލިގިލި (މާލެ ސިޓީ) ކައުންސިލް އިދާރާ


WCQ: Brazil molhuvi iru Argentina evvaru vejje\nބްރެޒިލް މޮޅުވިއިރު އާޖެންޓީނާ އެއްވަރުވެއްޖެ\nދެކުނު އެމެރިކާގެ ބައްރުގެ ވޯލްޑް ކަޕް ކޮލިފައިންގައި ރޭ ކުޅުނު ޕެރަގުއޭ އާއި ވާދަކޮށް ބްރެޒިލް މޮޅުވިއިރު އާޖެންޓީނާ އާއި ކޮލަމްބިއާ ކުޅުނު މެޗު އެއްވަރުވެއްޖެ އެވެ.\nޕެރަގުއޭ އަތުން ބްރެޒިލް މޮޅުވީ 2-0 ގެ ނަތީޖާއަކުންނެވެ. އަަދި ކޮލަމްބިއާ އާއި އާޖެންޓީނާ ބައްދަލުކުރި މެޗު ނިމުނީ 2-2 އިން އެއްވަރުވެގެންނެވެ.\nމި މޮޅާއެކު ބްރެޒިލް އޮތީ ތާވަލުގެ އެއްވަނައިގައެވެ. އެއީ މިހާތަނަށް ކުޅުނު6މެޗުން ލިބުނު 18 ޕޮއިންޓާއެކު އެވެ. ދެވަނައިގައި ވިއްދާފައި އޮތީ އާޖެންޓީނާ އެވެ. އެއީ ޖުމްލަ 12 ޕޮއިންޓާއެކު އެވެ.\nއާޖެންޓީނާ އެއްވަރުވި މެޗުގެ ވަރަށް ކުރީކޮޅު އެ ޓީމުން ދެ ގޯލުގެ ލީޑެއް ނެގިއެވެ. ފުރަތަމަ ލަނޑު މެޗު ފަށައިގެން ތިންވަނަ މިނެޓުގައި ކްރިސްޓިއަން ރޮމޭރޯ ކާމިޔާބުކުރި އިރު ދެވަނަ ލަނޑު 8 ވަނަ މިނެޓުގައި ކާމިޔާބުކުރީ ޑެނިއަލް ޕަރެޑެސް އެވެ.\nކޮލަމްބިއާ އިން އެއްވަރުކުރި ލަނޑުތައް ޖެހީ ދެވަނަ ހާފުގަައެވެ. އެގޮތުން 51 ވަނަ މިނެޓުގައި ލިބުނު ޕެނަލްޓީއަކުން ލުއިސް މުރިއެލް ކޮލަމްބިއާގެ ފުރަތަމަ ލަނޑު ޖެހިއިރު ދެވަނަ ލަނޑު މެޗުގެ ފުރިހަމަ ވަގުތު ހަމަވެގެން ރެފްރީ ދެއްކި އިތުރު ވަގުތުގެ ތެރޭގައި ކާމިޔާބުކޮށްދިނީ މިގުއެލް ބޯޖާ އެވެ.\nބްރެޒިލް މޮޅުވި މެޗުގެ ހަތަރުވަނަ މިނެޓުގައި އެ ޓީމުގެ ފުރަތަމަ ލަނޑު ކާމިޔާބުކުރީ ނޭމާ އެވެ. މެޗުގެ ފުރިހަމަ ވަގުތު ހަމަވެގެން ދެއްކި އިތުރު ވަގުތުގައި ނޭމާގެ އެހީއާއެކު ބްރެޒިލްގެ ދެވަނަ ލަނޑު ކާމިޔާބުކުރީ ލޫކަސް ޕަކޭޓާ އެވެ.\nޔޫރޯ 2020: ފްރާންސް ޕޯޗުގަލް އަދި ޖަރުމަނުވެސް ދެވަނަބުރަށް014 hours ago\nޔޫރޯ 2020: ވަރުގަދަ ކުރިމަތިލުމަކާއެކު ސްޕެއިން ދެވަނަބުރަށް017 hours ago


Mulhi Twitter gai #LibaasEid, Dhivehi Hedhumun hihthah fathaha koffi - One Online\nމުޅި ޓްވިޓަރުގައި #ލިބާސްއީދު، ދިވެހި ހެދުމުން ހިތްތައް ފަތަހަކޮށްފި\nހުޅުމާލޭގައި ކުރިއަށް ދިޔަ ލިބާސް އީދުގެ ހަރަކާތްތައް --- ފޮޓޯ: ސްކޭޓްބޯޑް އެސޯސިއޭޝަން އޮފް މޯލްޑިވްސް\nމިއަހަރުގެ މިނިވަން ދުވަހު ސޯޝަލް މީޑިއާ ފެނުނީ މުޅިން ތަފާތު ކޮށެވެ. ކުޑައެއް ބޮޑެއް، އަންހެނެއް ފިރިހެނެއް ނެތް ގޮތަށް މުޅި ދިވެހި ޓުވިޓަރުގައި އޮތީ ދިވެހި ހެދުމެވެ. ލިބާހާއި ދިގު ހެދުމެވެ. މުންޑާއި ފޭއްޔެވެ. އެކަހަލަ ހެދުންތައް ލައިގެން އުޅުނު ޅަދުވަސްތަކުންނެވެ. ނުވަތަ އެ ހެދުން ލައި އުޅުނު ކޮންމެވެސް މީހެއްގެ ހަނދާންތަކެވެ.\nމިއީ މި ފަހުން އެންމެ ހިންގާލި އެއް ހަރަކާތް ލިބާސްސައްބީސްއަށް ޓުވިޓަރަށް އެރި ފޯރިގަނޑެކެވެ. ކޮންމެ މީހަކު ވެސް އެ މީހެއްގެ އަތުގައި އޮތް ލިބާހެއް ނުވަތަ މުންޑެއް ވިޔަސް އަނދެ ފޮޓޯ ނަގައި ލިބާސްސައްބީސް ހޭޝްޓެގް ޖަހައި ޓުވިޓާއަށް ދޫކޮށްލިއެވެ. ކުރިން ދިވެހިން އެޅި ނަލަ ހެދުން އަދުގެ ޖީލަށް ރީތިވެގެންދިޔައެވެ.\nލިބާސްސައްބީސްގެ ފޯރި ނުކެނޑިގެން އުޅެނިކޮށް އެ ފޯރި އިތުރަށް ވައިގައި ހިފާލީ #ލިބާސްއީދު ހަރަކާތުންނެވެ.\nމިއަހަރުގެ އީދާ ގުޅިގެން ޓްވިޓާގައި ކުރިއަށްގެންދިޔަ #ލިބާސްއީދު ހަރަކާތަށް ނަގާފައިވާ ފޮޓޯއެއް --- ފޮޓޯ/ މުހައްމަދު ފައިސަލްގެ ޓްވިޓާރ\n#ލިބާސްއީދު އަކީ ވެސް އައިޝަތު ސަނާޔާ ޝިމްރީ އަދި މަރްޔަމް ރިފްގާގެ އިސްނެގުމާއެކު އުފެދުނު ލިބާސް މޫވްމަންޓްގެ ހަރަކާތެކެވެ. ދިވެހި ސަގާފީ ބޮޑު އީދުގައި ދިވެހި ސަގާފީ ހެދުމުގެ ކުލަވަރު ވެސް ގަދަކުރުމަށް ފެށި އެ ހަރަކާތް ވެސް އެންމެފަހުން ދިވެހި ޓުވިޓަރު ފަތަހަކުރިއެވެ.\nރާއްޖޭގެ އެކި ކަންކޮޅުތަކުގައި މީހުން އީދު ފާހަގަކުރި ގޮތާއެކު ދިވެހި ހެދުންތަކުގައި މީހުން ދިޔައީ ފޮޓޯތައް ނަގައި ޓުވިޓާއަށް ދޫކުރަމުންނެވެ. މާލެ އަދި ހުޅުމާލޭގައި އެ ހަރަކާތް އިސްތިސްނާއެއް ނުވިއެވެ.\nއެގޮތުން މާލޭ ރަސްފަންނު ސަރަހައްދުގައި ބޭއްވި ލިބާސްއީދުގެ ހަރަކާތަށް ބޮޑު ތަރުހީބެއް ލިބިގެންދިޔައިރު، ހުޅުމާލޭގައި އެ ހަރަކާތް ފެނުނީ މުޅިން ތަފާތު ކޮށެވެ. ހުޅުމާލޭ ސްކޭޓް ކުރާ ސަރަހައްދުގައި ސްކޭޓްކުރާ ޒުވާނުންތިބީ ސަގާފީ ހެދުމުގައެވެ.\n#ލިބާސްއީދު ފާހަގަ ކުރުމަށް ސޯޝަލް މީޑިއާގައި ހިއްސާކޮށްފައިވާ ފޮޓޯއެއް --- ފޮޓޯ/ #ލިބާސްމޫވްމަންޓް\n#ލިބާސްއީދު ފާހަގަ ކުރުމަށް ސޯޝަލް މީޑިއާގައި ހިއްސާކޮށްފައިވާ ފޮޓޯއެއް --- ފޮޓޯ: އައިޝަތު މާއިދާ\n#ލިބާސްއީދު ފާހަގަ ކުރުމަށް ސޯޝަލް މީޑިއާގައި ހިއްސާކޮށްފައިވާ ފޮޓޯއެއް --- ފޮޓޯ: ސްކޭޓް ބޯޑިންގް އެސޯސިއޭޝަން އޮފް މޯލްޑިވްސް\n#ލިބާސްއީދު ފާހަގަ ކުރުމަށް ސޯޝަލް މީޑިއާގައި ހިއްސާކޮށްފައިވާ ފޮޓޯއެއް --- ފޮޓޯ: ރިޝްމީ\nސްކޭޓް ބޯޑިންގް އެސޯސިއޭޝަނުން ކުރިއަށް ގެންދިޔަ އެ ހަރަކާތުގައި ލިބާސް ލައިގެން ނުވަތަ މުންޑު އަނދެން ޒުވާނުންނާއި ކުޑަކުދިން އެތަނުގައި ސްކޭޓްކުރީ ފަރިތަކަމާއެކުއެވެ. ދައްކައިދިނީ ދިވެހި ސަގާފީ ހެދުމުގައި ކޮންމެ ކަމެއްވެސް ވާނެކަމެވެ. އާންމުންނަށް އެކަން ވެގެންދިޔައީ ވެސް ތަފާތު ކަމަކަށް ކަމުން ލިބުނު ތަރުހީބު ވެސް ބޮޑެވެ.\nކޮންމެއަކަސް، ލިބާސްސައްބީސް އާއި ލިބާސްއީދާއެކު ސަނާޔާ އާއި ރިފްގާގެ ބޭނުން ހާސިލް ވެއްޖެއެވެ. ދިވެހި ހެދުމަށް އަދުގެ ޒުވާނުންގެ މެދުގައި ލޯބި ޖައްސައިފިއެވެ. ގިނަ ޒުވާނުންނަށް ލަދަކަށްވި ކަމެއް ފެޝަނަކަށްވެ ސަޅި ވެއްޖެއެވެ.\nދެ ހަރަކާތަށްފަހު ދެން ކަމެއް ނެތް؟\nދެ ހަރަކާތުގެ މޭސްތިރިން ކަމަށްވާ ރިފްގާ އާއި ސަނާޔާ ވެސް ހުރީ ލިބާހުގެ ކުޅި ނިންމާ ނިޔަތެއްގައެއް ނޫނެވެ. އެ ހަރަކާތްދާނީ ކުރިއަށެވެ. އީދަށްފަހު ވަކި ހަރަކާތެއް ކުރިއަށް ގެންދިއުމުގެ ހިޔާލެއް އަދި ނެތެވެ.\nނަމަވެސް އެ މީހުންގެ އުއްމީދަކީ ލިބާސް މޫމްމަންޓްގެ ހަރަކާތެއް އަހަރަކު އެއް ފަހަރު ނަމަވެސް ކުރިއަށް ގެންދިއުމެވެ. އެމީހުންގެ އެދުމަކީ ލިބާހަށް އޮތް ލޯތްބާއި ލިބާހާއި ގުޅޭގޮތުން ލިބޭ މައުލޫމާތުތައް ހިއްސާކުރުމެވެ.\n"އުއްމީދު ކުރަނީ ލިބާސް މޫވްމަންޓްގެ އެހީގައި ގިނަ ބަޔަކު ލިބާސް ލުމަށް ޝައުގުވެރިކަން އުފައްދާ އެކަމަށް މީހުންނަށް އެއްބާރުލުން ދިނުމުގައި ހުންނަން. ކޮންމެ ފަހަރަކު ހޭޝްޓެގެއް ނެހެދި ނަމަވެސް ކޮންމެ މީހަކު އަމިއްލައަށް ބޭނުންވެގެން ގައުމީ ހެދުން ލުމަށް ހިޔާރު ކުރަން ބޭނުމީ. ލިބާސް މޫވްމަންޓް އިން ސޯޝަލް މީޑިއާ ބޭނުންކޮށްގެން ދިވެހިންގެ ހިތުގައި ދިވެހި ހެދުމަށް ކުރިން ދެވިފައިވާ ލޯބި އަނބުރާ ގެނައުން ބޭނުމަކީ. އުއްމީދަކީ މި މަސައްކަތާއެކު ހެރިޓޭޖް މިނިސްޓްރީއާއެކު މަސައްކަތް ކުރުން''\nމި އީދާއެކު ލިބާސްއީދުގެ ފޯރި ޓުވިޓަރުގައި އަދިވެސް ކުރިއަށްދާއިރު، އެ ހަރަކާތުގެ ފޮޓޯތައް ވެސް ބަލައި ފޫހި ނުވެއެވެ. އެހާމެ ރީތިވެފައި ނަލައެވެ.\nގުޅޭ ޓެގު އާދަކާދަ އާއި ސަގާފަތް އަންހެނުން